Lohithdas 's wife talking about Kireedam success celebration - Malayalam Filmibeat\n| Updated: Sunday, October 21, 2018, 16:59 [IST]\nമലയാള സിനിമയുടെ അത്ഭുത പ്രതിഭകളിലൊരാളായി വിശേഷിക്കപ്പെടുന്ന കലാകാരനാണ് ലോഹിതദാസ്. തനിയാവര്‍ത്തനത്തിലൂടെ തുടക്കം കുറിച്ച അദ്ദേഹം പിന്നീട് സ്വതന്ത്ര സംവിധായകനായി മാറുകയായിരുന്നു. മീര ജാസ്മിന്, ഭാമ തുടങ്ങിയ നായികമാരെ മലയാള സിനിമയ്്ക്ക് പരിചയപ്പെടുത്തിയത് അദ്ദേഹമാണ്. ഭൂതക്കണ്ണാടിയിലൂടെ ദേശീയ അവാര്‍ഡും അദ്ദേഹം സ്വന്തമാക്കിയിരുന്നു. ഇന്നും പ്രേക്ഷകര് ഓര്‍ത്തിരിക്കുന്നുണ്ട് അദ്ദേഹത്തിന്റെ ചിത്രങ്ങള്. തിലകനായിരുന്നു ലോഹിതദാസിനെ സിബി മലയിലിന് പരിചയപ്പെടുത്തിക്കൊടുത്തത്.\nമോഹന്‍ലാലും മമ്മൂട്ടിയുമുള്‍പ്പടെയുള്ള താരങ്ങള്‍ക്ക് കരിയര് ബെസ്റ്റ് ചിത്രങ്ങള് സമ്മാനിച്ചിട്ടുണ്ട് ഈ സംവിധായകന്. തനിയാവര്‍ത്തനം, കിരീടം, അമരം, ഭൂതക്കണ്ണാടി...ലിസ്റ്റ് നീളുകയാണ്. സിബി മലയിലുമൊത്ത് പുതിയ സിനിമയൊരുക്കുന്നതിനുള്ള തയ്യാറെടുപ്പിലായിരുന്നു അദ്ദേഹം. അതിനിടയിലാണ് അപ്രതീക്ഷിതമായി കാലയവനികയ്ക്കുള്ളില് മറഞ്ഞത്. പകരം വെക്കാനില്ലാത്ത പ്രതിഭ കൂടിയായിരുന്നു അദ്ദേഹം. മലയാളത്തിലെ എക്കാലത്തെയും മികച്ച സൂപ്പര് ഹിറ്റ് സിനിമകളിലൊന്നായ കിരീടത്തിന്റെ 125ാം ദിനം ആഘോഷിക്കുന്നതിനിടയില് എല്ലാവരും അദ്ദേഹത്തെ അവഗണിച്ചിരുന്നുവെന്ന് ഭാര്യ പറയുന്നു. കൗമുദി ചാനലിന് നല്‍കിയ അഭിമുഖ പരിപാടിക്കിടയിലായിരുന്നു സിന്ധു ഇക്കാര്യത്തെക്കുറിച്ച് വ്യക്തമാക്കിയത്.\nസിബി മലയില്-ലോഹിതദാസ് കൂട്ടുകെട്ടില് പുറത്തിറങ്ങിയ സിനിമകളില് എക്കാലത്തെയും മികച്ച സിനിമകളിലൊന്നാണ് കിരീടം. മോഹന്‍ലാലും പാര്‍വതിയുമൊക്കെ ജീവികക്കുകയായിരുന്നു. സേതുമാധവനെന്ന കഥാപാത്രത്തെ ഇന്നും പ്രേക്ഷകര് ഓര്‍ത്തിരിക്കുന്നുണ്ട്. ചിത്രത്തിലെ ഗാനങ്ങളായിരുന്നു മറ്റൊരു പ്രധാന ആകര്‍ഷണം. തിലകന്റെ കത്തി താഴെയിടെടാ എന്ന ഡയലോഗ് ഏറെ പ്രശസ്തമായിരുന്നു. സിനിമയുടെ 125ം ദിനാഘോഷത്തില് താരങ്ങള്‍ക്കും സംവിധായകനും ഉപഹാരമായി നല്‍കിയത് കിരീടമായിരുന്നു. എന്നാല് ലോഹിതദാസിന് അന്ന് ലഭിച്ചത് സാധാരണ ഷീല്‍ഡായിരുന്നുവെന്ന് ഭാര്യ പറയുന്നു.\nസംവിധായകന് പോലും തിരക്ക് കാരണം അത് ശ്രദ്ധിച്ചില്ലായിരുന്നുവെന്ന മറുപടിയാണ് പിന്നീട് ലഭിച്ചത്. കിരീടമെന്ന സിനിമയുടെ പ്രധാന പ്രത്യേകത നട്ടെല്ലുള്ള തിരക്കഥ തന്നെയാണെന്ന് ഏതൊരു പ്രേക്ഷകനും സമ്മതിക്കുന്ന കാര്യമാണ്. എന്നാല് അത് പോലും അണിയറപ്രവര്‍ത്തകര് മനസ്സിലാക്കിയില്ലെന്ന് ഇവര് പറയുന്നു. ലോഹിതാദസിന്റെ തിരക്കഥയ്ക്ക് അത്രയധികം പ്രാധാന്യം നല്‍കേണ്ടതില്ലെന്നായിരിക്കാം അന്ന് അവര് നല്‍കിയതെന്നും സിന്ധു ചൂണ്ടിക്കാണിക്കുന്നു. കൗമുദി ചാനലിന് നല്‍കിയ അഭിമുഖത്തിനിടയിലാണ് താരപത്‌നി ഇക്കാര്യത്തെക്കുറിച്ച് വ്യക്തമാക്കിയത്.\nപോസ്റ്ററുകളില് നിന്നും ഒഴിവാക്കി\nതിരക്കഥയെഴുതിയിരുന്ന അദ്ദേഹത്തെ തുടക്കത്തില് പലരും വേണ്ടത്ര പരിഗണിച്ചിരുന്നില്ല. പോസ്റ്ററുകളിലൊന്നും അദ്ദേഹത്തിന്റെ പേരുണ്ടായിരുന്നില്ല. കാറില് സഞ്ചരിക്കുന്നതിനിടയില് വഴിയില് കാണുന്ന പോസ്റ്ററുകളിലൊന്നില് പോലും തന്റെ പേര് കാണുന്നില്ലല്ലോയെന്ന് അദ്ദേഹമൊരിക്കല് പറഞ്ഞിരുന്നു. തനിയാവര്‍ത്തനം, എഴുതാപ്പുറങ്ങള് തുടങ്ങിയ സിനിമകളിലൊക്കെ ഇതായിരുന്നു സംഭവിച്ചത്.\nആ ബന്ധം എങ്ങനെയായിരുന്നു?\nസിബി മലയിലും ലോഹിതദാസും ഒരുമിച്ചെത്തിയപ്പോഴൊക്കെ ബോക്‌സോഫീസ് അവര്‍ക്കൊപ്പമായിരുന്നു. ആ കൂട്ടുകെട്ടില് നിന്നും പുറത്തുവന്ന ചിത്രങ്ങളെല്ലാം ഒന്നിനൊന്ന് മികച്ചതായിരുന്നു. തൊഴില്‍പരമായ ബന്ധമല്ലാതെ അവര് തമ്മില് ആഴമുള്ള സൗഹൃദമുള്ളതായി തനിക്കറിയില്ലെന്നും സിന്ധു പറയുന്നു. തിരക്കഥകളുമായി മുന്നേറുന്നതിനിടയിലായിരുന്നു അദ്ദേഹം സ്വതന്ത്ര സംവിധാനത്തിലേക്ക് തിരിഞ്ഞത്. അപൂര്‍വ്വം ചില സിനിമകള് മാറ്റിനിര്‍ത്തിയാല് മറ്റുള്ളവയെല്ലാം സൂപ്പര്‍ഹിറ്റായിരുന്നു.\nമമ്മൂട്ടി ചിത്രത്തിന്റെ പേര്\nഒരേ സമയം ഐവി ശശിക്ക് വേണ്ടിയും സിബി മലയിലിനും വേണ്ടി തിരക്കഥ എഴുതിയിരുന്നു ലോഹിതദാസ്. ഐവി ശശരി ചിത്രത്തിന് കിരീടം എന്ന പേര് നല്‍കിയിരുന്നുവെങ്കിലും അദ്ദേഹത്തിന് അത് ഇഷ്ടമായില്ല. പിന്നീടാണ് മുക്തി എന്ന പേര് നല്‍കിയത്. ഇതോടെ കിരീടമെന്ന പേര് വേണമെങ്കില് നമുക്കിടാമെന്ന് ലോഹി പറയുകയും സംവിധായകന് അത് സമ്മതിക്കുകയുമായിരുന്നു.\nRead more about: lohithadas mammootty mohanlal kireedam sibi malayil ലോഹിതദാസ് കിരീടം മോഹന്‍ലാല് സിബി മലയില് മമ്മൂട്ടി\nLohithdas 's wife talking about Kireedam success celebration


By Noora T Noora TMarch 22, 2020\nലോകത്തെ സ്തംഭിപ്പിച്ച് കോവിഡ്-19 ഇന്ത്യയില് അടുത്ത ഘട്ടത്തിന്റെ പടിവാതില്‍ക്കലിലാണ്.ദിനം പ്രതി ബാധിച്ചവരുടെ എണ്ണം കൂടിവരുകയാണ്. കോവിഡിനേക്കൽ കൂടുതൽ ഒരു പകർച്ച വ്യാധി...\nBy Nimmy S MenonJune 11, 2019\nഈ ശീലങ്ങൾ അൾസറിന് കാരണമായേക്കാം ആമാശയത്തിന്റെ വക്കിലും ചെറുകുടലിന്റെ തുടക്കത്തിലുമായി കാണുന്ന വ്രണങ്ങളാണ് അൾസർ.. കുടലിനെ മാത്രമല്ല, ഇത് വായിലും ദഹനവ്യവസ്ഥയില്...\nBy Nimmy S MenonJune 10, 2019\nBy Sruthi SFebruary 1, 2019\nശ്വാസതടസത്തെ തുടർന്ന് ആശുപത്രിയിൽ പ്രവേശയിപ്പിച്ച നടൻ ശ്രീനിവാസന് ആരോഗ്യ സ്ഥിതിയിൽ നല്ല മാറ്റമുള്ളതായി റിപോർട്ടുകൾ. വെന്റിലേറ്ററിൽ നിന്നും മാറ്റിയതിനു പിന്നാലെ മകന്റെ...\nBy Mohamed Ali Jouher TDecember 24, 2018\nകറുവപ്പട്ട വിലക്കുറവില് കിട്ടുമ്പോൾ സൂക്ഷിക്കണം !! ഭക്ഷണങ്ങളില് മസാല ചേർക്കുമ്പോൾ ഇനി സൂക്ഷിക്കുക. മാരക വിഷമാകാം നിങ്ങള് ഉപയോഗിക്കുന്നത്. ജവാഹര്‍ലാല് നെഹ്‌റു...\nപെട്ടെന്ന് കരയുന്നവർക്ക് ഒരു സന്തോഷ വാർത്ത !!!\nപെട്ടെന്ന് കരയുന്നവർക്ക് ഒരു സന്തോഷ വാർത്ത !!! അല്ലെന്ന് നമുക്കറിയാം എന്നാൽ പെട്ടന്ന് കരയുന്നവര്‍ക്കും കൂടുതൽ കരയുന്നവര്‍ക്കും മനസിന് ഉറപ്പില്ലന്നാണ് നാം...\nസ്‌ത്രീകൾ ഡാർക്ക് ചോക്ലേറ്റ് കഴിച്ചാൽ ഗുണങ്ങളേറെ !! ചോക്ലേറ്റ് ഇഷ്ട്ടപ്പെടുന്നവരില് കൂടുതലും സ്ത്രീകളാണ് ഉള്‍പ്പെടുന്നത്. ചോക്ലേറ്റ് ഇഷ്ടപ്പെടുന്ന സ്ത്രീകള്‍ക്ക് പലഗുണകളും ഉണ്ട്....\nBy Mohamed Ali Jouher TSeptember 24, 2018\nഗ്രില്‍ഡ് ഭക്ഷണം കൂടുതൽ കഴിക്കുന്ന ആളാണോ നിങ്ങൾ ?! എന്നാൽ നിർത്തിക്കോളൂ…. കനലോ വിറകോ ഉപയോഗിച്ച് പാകം ചെയ്യുന്ന ഭക്ഷണം കൂടുതലായി...\nBy Mohamed Ali Jouher TJuly 31, 2018\nനിങ്ങൾ അയണ് ഗുളികകള് സ്ഥിരമായി കഴിക്കുന്നവരാണോ ?! എന്നാൽ ഈ കാര്യങ്ങൾ ശ്രദ്ധിക്കുക… ശരീരത്തിന് ഭക്ഷണത്തിലൂടെ ലഭിക്കുന്ന ഊര്‍ജ്ജമാണ് നമ്മുടെ ആരോഗ്യത്തിന്റെ...


യുദ്ധം നിര്‍ത്തൂ: അസദിനെതിരെ യുദ്ധത്തിനിറങ്ങാന് എത്ര ബ്രിട്ടീഷുകാര്‍ക്ക് താല്‍പര്യമുണ്ട്? വെറും 22% ജനത്തിന്റെ മാത്രം പിന്തുണ!\nസര്‍വ്വെയില് തെളിഞ്ഞ ഫലം പ്രധാനമന്ത്രി തെരേസ മേയുടെ സൈനിക നീക്കത്തിനുള്ള തിരിച്ചടിയാണ്\nസിറിയയില് ജനങ്ങള്‍ക്ക് നേരെ രാസായുധം പ്രയോഗിച്ചതിന് പ്രസിഡന്റ് ബാഷര് അല് അസദ് ഭരണകൂടത്തിനെതിരെ സൈനിക നീക്കത്തിന് ഒരുങ്ങുകയാണ് പ്രധാനമന്ത്രി തെരേസ മേയ്. എന്നാല് ഇനിയുമൊരു യുദ്ധത്തിന് ബ്രിട്ടനിലെ ജനങ്ങള്‍ക്ക് താല്‍പര്യമുണ്ടോ? ഇതുസംബന്ധിച്ച് നടത്തിയ സര്‍വ്വെയില് ഭൂരിഭാഗം ജനങ്ങളും യുദ്ധത്തെ എതിര്‍ക്കുകയാണ്.\nസ്വേച്ഛാധിപതിയുടെ ആസ്ഥാനത്ത് ബ്രിട്ടന് ക്രൂയിസ് മിസൈല് അക്രമണം നടത്തണമെന്ന് ആഗ്രഹിക്കുന്നത് വെറും 22% പേര് മാത്രമാണ്. 43 ശതമാനം പേരാണ് സൈനിക നീക്കത്തെ എതിര്‍ക്കുന്നത്. അതേസമയം 34 ശതമാനം പേര്‍ക്ക് ഇക്കാര്യത്തില് എന്ത് നടപടി സ്വീകരിക്കണമെന്നതിനെക്കുറിച്ച് ധാരണയുമില്ല.\nയൂഗവ് നടത്തിയ സര്‍വ്വെയില് തെളിഞ്ഞ ഫലം പ്രധാനമന്ത്രി തെരേസ മേയുടെ സൈനിക നീക്കത്തിനുള്ള തിരിച്ചടിയാണ്. അമേരിക്കന് പ്രസിഡന്റ് ഡൊണാള്‍ഡ് ട്രംപിനൊപ്പം നില്‍ക്കാനുള്ള ബ്രിട്ടന്റെ തീരുമാനത്തെ ജനങ്ങള് പിന്തുണയ്ക്കുന്നില്ലെന്ന് അര്‍ത്ഥം. എന്നാല് ബോംബിംഗ് അല്ലാതെയുള്ള നടപടികളെ ജനം പിന്തുണയ്ക്കുന്നുണ്ട്.\nസിറിയയ്ക്ക് മുകളിലൂടെയുള്ള വ്യോമഗതാഗതം നിര്‍ത്തലാക്കുക, യുദ്ധവിമാനങ്ങള് പറന്നാല് വെടിവെച്ചിടുക തുടങ്ങി കലാപരിപാടികളിലാണ് ഇവര് താല്‍പര്യം പ്രകടിപ്പിക്കുന്നത്.


rajakumari rijosh | ശാന്തൻപാറയിലെ കൊലയ്ക്ക് പിന്നിൽ ഭാര്യയും കാമുകനും തന്നെ - marunadantv.com\nശാന്തൻപാറയിലെ കൊലയ്ക്ക് പിന്നിൽ ഭാര്യയും കാമുകനും തന്നെ\nരാജകുമാരി: ഫാം ഹൗസ് ജീവനക്കാരന് റിജോഷിനെ മദ്യത്തില് വിഷം കലര്‍ത്തി നല്‍കി കൊലപ്പെടുത്തിയതാണെന്ന് ഉറപ്പിക്കാന് പോസ്റ്റ് മോര്‍ട്ടം റിപ്പോര്‍ട്ടിനായി കാത്തിരിക്കുകയാണ് പൊലീസ് ഫാം ഹൗസിനു 100 മീറ്റര് അകലെ ജലസംഭരണിയുടെ സമീപത്ത്6അടി താഴ്ചയുള്ള കുഴിയിലാണ് മൃതദേഹം കണ്ടെത്തിയത്. ഫാമിലെ ഒരു പശുക്കുട്ടി ചത്തു എന്നും അതിനെ കുഴിച്ചിട്ട ഭാഗത്ത് കുറച്ച് മണ്ണു കൂടി ഇടണമെന്നും സമീപവാസിയായ, മണ്ണുമാന്തിയന്ത്രത്തിന്റെ ഓപ്പറേറ്ററോട് വസീം പറഞ്ഞിരുന്നു. ഇതിനൊപ്പം റിജോഷിനെ കാണാതായതു കൂടി ചേര്‍ത്ത് വായിച്ച നാട്ടുകാരുടെ സംശയമാണ് കൊലപാതകം പുറത്തുവരാന് നിര്‍ണ്ണായകമായത്. പിടിക്കുമെന്ന് ഉറപ്പായപ്പോഴാണ് വില്ലനായ വസീം നാടുവിട്ടത്. പോകുമ്പോള് റിജോഷിന്റെ ഭാര്യ ലിജിയേയും രണ്ട് വയസ്സുള്ള മകളേയും കൂടെ കൂട്ടി.\nറിജേഷിനെ കൊലപ്പെടുത്തി കുഴിച്ചു മൂടിയ വസീം തെളിവുകള് നശിപ്പിക്കാനും പിടിക്കപ്പെടാതിരിക്കാനും തന്ത്രങ്ങള് ഒരുക്കി. റിജോഷ് നാടുവിട്ടുവെന്ന് വരുത്താനായിരുന്നു ഇതെല്ലാം. എന്നാല് ഈ തെളിവുകള് വസീമിന് തന്നെ വിനയായി. മൃതദേഹം മറ്റെവിടെയെങ്കിലും ഉപേക്ഷിച്ചാല് അന്വേഷണം തന്നിലേയ്ക്ക് എത്തുമെന്നുറപ്പുള്ള വസീം നിര്‍മ്മാണത്തിലിരിക്കുന്ന മഴവെള്ള സംഭരണിയോട് ചേര്‍ന്നുള്ള കുഴിയില് മൃതദേഹം ഉപേക്ഷിച്ച് മണ്ണിട്ട് മൂടി. തുടര്‍ന്ന് ജെ.സി.ബി ഓപ്പറേറ്ററെ വിളിച്ച് കുഴിയില് ചത്ത പശുവിനെ ഇട്ടിട്ടുണ്ടെന്നും കുറച്ച് മണ്ണ് മാത്രമേ ഇട്ടിട്ടുള്ളു ബാക്കി മണ്ണിട്ട് മൂടാനും ആവശ്യപ്പെട്ടു.\nതുടര്‍ന്ന് തൃശൂരിലുള്ള സഹോദരനെ വിളിച്ച് റിജോഷിന്റെ ഭാര്യ ലിജിയുടെ ഫോണിലേയ്ക്ക് വിളിക്കാന് ആവശ്യപ്പെട്ടു. അടുത്ത ദിവസം കോഴിക്കോട്ടുള്ള സഹോദരന്റെ സുഹൃത്തിന്റെ ഫോണില്‍നിന്നും ലിജിയുടെ ഫോണിലേയ്ക്ക് കോളുകള് ചെയ്യിപ്പിച്ചു. അന്വേഷണവുമായി ബന്ധപ്പെട്ട് പൊലീസ് ചോദിച്ചപ്പോള് തെളിവായി ഈ കോളുകള് കാണിച്ച് റിജോഷ് തൃശൂരില്‍നിന്നും കോഴിക്കോട്ടുനിന്നും തന്നെ വിളിച്ചിരുന്നതായി ലിജി തെറ്റിദ്ധരിപ്പിച്ചു. എന്നാല് പൊലീസ് ഈ നമ്പറുകള് കേന്ദ്രീകരിച്ച് നടത്തിയ അന്വേഷണത്തിലാണ് ഒരാള് വസീമിന്റെ സഹോദരനും മറ്റൊരാള് ഇയാളുടെ സുഹൃത്തുമാണെന്ന് കണ്ടെത്തിയത്. തുടര്‍ന്ന് ഇവരെ സ്റ്റേഷനിലേയ്ക്ക് വിളിച്ച് വരുത്തുകയായിരുന്നു. കൊലപാതകവുമായി ബന്ധപ്പെട്ടുള്ള ഗൂഢാലോചനയില് ഇവര്‍ക്കും പങ്കുണ്ടോയെന്നും പൊലീസ് അന്വേഷിക്കുകയാണ്.\nഈ മാസം2ന് മണ്ണുമാന്തിയന്ത്രം ഉപയോഗിച്ച് കുഴി കൂടുതല് മണ്ണിട്ടു നികത്തുകയതും വിനയായി. മണ്ണുമാന്തി യന്ത്രത്തിന്റെ ഓപ്പറേറ്ററുടെ മൊഴി അനുസരിച്ചാണ് പൊലീസ് ഉടുമ്പന്‍ചോല തഹസില്‍ദാര് നിജു കുര്യന്റെ സാന്നിധ്യത്തില് ഇന്നലെ മണ്ണു മാറ്റി പരിശോധന നടത്തിയത്. പൊലീസ് നായ കൃത്യമായി സ്ഥലവും കാണിച്ചു നല്‍കി. ഇതോടെ ഇവിടെ മൃതദേഹമുണ്ടെന്ന് പൊലീസ് ഉറപ്പിച്ചു. പൊലീസ് നായ ജെനിയും അങ്ങനെ അന്വേഷണത്തില് പങ്കാളിയായി. ഇന്‍ക്വസ്റ്റ് നടപടികള്‍ക്കു ശേഷം മൃതദേഹം പോസ്റ്റ്മോര്‍ട്ടത്തിനായി കോട്ടയം മെഡിക്കല് കോളജ് ആശുപത്രിയിലേക്കു മാറ്റുകയും ചെയ്തു.\nഒരാഴ്ച മുമ്പ് കാണാതായ ജീവനക്കാരന്റെ പകുതി കത്തിയ മൃതദേഹം ഫാം ഹൗസ് വളപ്പില് കുഴിച്ചിട്ട നിലയില് കണ്ടെത്തിയതോടെ കൊലപാതക ചിത്രം വ്യക്തമായി. ശാന്തന്‍പാറ പുത്തടി മുല്ലൂര് റിജോഷിന്റെ(31) മൃതദേഹമാണ് പുത്തടിക്ക് സമീപം മഷ്റൂംഹട്ട് ഫാം ഹൗസിന്റെ കൃഷിയിടത്തില്‍നിന്ന് പൊലീസിന്റെ നേതൃത്വത്തില് പുറത്തെടുത്തത്. റിജോഷിനെ കാണാതായതിന്റെ അഞ്ചാം ദിവസം മുതല് ഭാര്യ ഭാര്യ ലിജി(29) യെയും മകള് രണ്ടുവയസുകാരി ജോവാനയെയും കാണാതായിരുന്നു. ഒപ്പം ഫാം ഹൗസ് മാനേജര് തൃശ്ശൂര് മുകുന്ദപുരം വള്ളിവട്ടം കുഴിക്കണ്ടത്തില് എ.വസീമിനെയും(32) കാണാതായി. കേസില് അന്വേഷണം നടക്കുന്നതിനിടെ, റിജോഷിനെ കൊന്നത് താനാണെന്നും മറ്റാര്‍ക്കും പങ്കില്ലെന്നുമുള്ള വസീമിന്റെ കുറ്റസമ്മത വീഡിയോ പുറത്തുവന്നു. വസീം സഹോദരന് അയച്ച വീഡിയോസന്ദേശം പൊലീസിന് കൈമാറിയിട്ടുണ്ട്.\nRead more topics: # rijosh murder, # rijosh murder investigation, # rajakumari,


വെയ്‌സ്റ്റ് ഡീ കമ്പോസര്\nBy: KJ Staff Published on: 26 October, 2018 12:00 AM IST\nജൈവവസ്തുക്കളെ പെട്ടെന്ന് കമ്പോസ്റ്റാക്കുന്ന കള്‍ച്ചര് തയ്യാറാക്കിയിരിക്കുകയാണ് ഹൈദരാബാദിലെ 'നാഷണല് സെന്റര് ഓഫ് ഓര്‍ഗാനിക് ഫാമിങ്'. ജൈവവിഘാടകരായ സൂക്ഷ്മ ജീവിജീവികളാണ് ഇതിൽ അടങ്ങിയിട്ടുള്ളത്.' വേസ്റ്റ് ഡീ കമ്പോസര്' എന്നാണ് ഇതിൻ്റെ പേര്. കര്‍ഷകര്‍ക്ക് 20 രൂപയ്ക്ക് ഒരു ബോട്ടില് ലഭിക്കും.ഒരു ബോട്ടില് ഡീകമ്പോസര് കള്‍ച്ചര് ഉപയോഗിച്ച് ഒരു ടണ് ജൈവമാലിന്യം കമ്പോസ്റ്റാക്കാം.\n2 കിലോഗ്രാം ശര്‍ക്കര 200 ലിറ്റര് വെള്ളത്തിലിട്ട് നന്നായി ഇളക്കി ലയിപ്പിക്കുക. ഇതില് ഒരു ബോട്ടില് ഡീകമ്പോസര് വീഴ്ത്തുക.(കൈകാര്യം ചെയ്യുമ്പോള് കൈയുറ ധരിക്കണം).ഇളക്കിയ ശേഷം കാര്‍ഡ്ബോര്‍ഡ് ഉപയോഗിച്ച് അടച്ചുവെക്കണം, നാല് ദിവസം ഇങ്ങനെ വെക്കേണ്ടതുണ്ട്....ഓരോ ദിവസവും ഒരു തവണ ഇതു നന്നായി ഇളക്കണം. തണലത്തു വെച്ച കമ്പോസ്റ്റുണ്ടാക്കാന് ജൈവമാലിന്യങ്ങള് പ്ലാസ്റ്റിക് ഷീറ്റില് പല അട്ടികളായി ഇടണം.ഓരോ അട്ടിയും ഇട്ടശേഷം മീതെ ഡീകമ്പോസര് ഉപയോഗിച്ചുണ്ടാക്കിയ മിശ്രിതം 20 ലിറ്റര് വീതം തളിക്കുക. അങ്ങനെ 10 അട്ടികളിലായി ജൈവമാലിന്യം ഇടണം.\n60 ശതമാനം ഈര്‍പ്പം നിലനിര്‍ത്താന് ശ്രദ്ധിക്കേണ്ടതുണ്ട്. ഒരാഴ്ച കഴിഞ്ഞ് കമ്പോസ്റ്റ് കീഴ്മേല് ഇളക്കിയിടണം. 30-ാം ദിവസം കമ്പോസ്റ്റ് തയ്യാറാകും.മിശ്രിതം സ്പ്രേയായി ഇലകളില് തളിക്കുന്നതാണ് നല്ലത്. വിത്തിന്റെ അങ്കുരണവും പ്രതിരോധശേഷിയും മെച്ചപ്പെടുത്താന് ഒരു ബോട്ടില് ഡീ കമ്പോസര് 30 ഗ്രാം. ശര്‍ക്കരയുമായി നന്നായി ചേര്‍ക്കുക. ഇതില് വിത്തിട്ടിളക്കി തണലത്ത് അരമണിക്കൂര് വെച്ചശേഷം വിതയ്ക്കാം. ഡീകമ്പോസര് ലഭിക്കാന് ബംഗളൂരുവിലുള്ള ' റീജ്യണല് റീജ്യണല് സെന്റര് ഓഫ് ഓര്‍ഗാനിക് ഫാമിങ്ങു'മായി ബന്ധപ്പെടാം.\nEnglish Summary: waste decomposer


പ്രഭാസിന് മുമ്പ് ബാഹുബലി ആയിരുന്നത് മലയാളി! ആരാണെന്നറിയാമോ ? | Baahubali 2: Ramya Krishnan aka Sivagami reveals the scariest scene of the film - Malayalam Filmibeat\n» പ്രഭാസിന് മുമ്പ് ബാഹുബലി ആയിരുന്നത് മലയാളി! ആരാണെന്നറിയാമോ ?\nപ്രഭാസിന് മുമ്പ് ബാഹുബലി ആയിരുന്നത് മലയാളി! ആരാണെന്നറിയാമോ ?\nUpdated: Friday, April 28, 2017, 12:26 [IST]\nബ്രഹ്മാന്‍ഡ ചിത്രം ബാഹുബലിയിലെ പ്രധാന കഥാപാത്രമാണ് രമ്യ കൃഷ്ണന് അവതരിപ്പിച്ച ശിവകാമി. ചിത്രത്തില് ശിവകാമിയുടെ അഭിനയത്തിനും ശക്തമായ ഭാവങ്ങളുമെല്ലാം കൈയടികള് നേടിയിരുന്നു.\nരമ്യയുടെ പ്രധാനപ്പെട്ടൊരു രംഗമായിരുന്നു ശിവകാമി കുഞ്ഞു ബാഹുബലിയെ വെള്ളത്തില് ഉയര്‍ത്തി പിടിച്ചു നില്‍ക്കുന്ന രംഗം. ആ രംഗം അഭിനയിച്ചതിനെക്കുറിച്ച് രമ്യ മുമ്പ് തന്നെ പറഞ്ഞിരുന്നു. ആ രംഗത്തില് ബാഹുബലിയുടെ ചെറുപ്പം അഭിയിച്ചത് കാലാടിക്കാരിയായ മൂന്നു വയസുകാരിയായിരുന്നു.\nകുഞ്ഞു ബാഹുബലിയായി അക്ഷത\nഅക്ഷത എന്ന കാലടിക്കാരിയാണ് ബാഹുബലിയുടെ ചെറുപ്പം അഭിനയിച്ചത്. വെറും പതിനെട്ട്് ദിവസം മാത്രമുള്ളപ്പോഴാണ് അക്ഷത ബാഹുബലിയില് അഭിനയിച്ചത്. ശിശുവായിരുന്ന അക്ഷത ബാഹുബലിയുടെ രണ്ടാം ഭാഗം പുറത്തിറങ്ങിയപ്പോള് മൂന്നുവയസുകാരിയായി മാറിയിരിക്കുകയാണ്.\nസിനിമയിലേക്ക് അക്ഷത എത്തിയത്\nബാഹുബലിയിലേക്കുള്ള അക്ഷതയുടെ വരവ് അച്ഛന് നിലേശ്വരം സ്വദേശിയായ വത്സന് ബാഹുബലിയുടെ പ്രൊഡക്ഷന് എക്‌സിക്യൂട്ടീവായിരുന്നതിനാലായിരുന്നു. അപ്രതീക്ഷിതമായിട്ടാണ് അക്ഷത സിനിമയിലേക്ക് എത്തിയിരിന്നത്.\nബാഹുബലിയിലെ ശിവകാമി ഏറെ ശ്രദ്ധിക്കപ്പെട്ടിരുന്നു. ആ വേഷത്തിലെത്തിയ രമ്യ കൃഷ്ണന് തന്റെ ഭാഗം നന്നായി തന്നെ ഭംഗിയാക്കിയിരുന്നു. ചില സീനുകളില് അഭിനയിക്കുന്നതിന് പല തടസങ്ങളും നേരിട്ടിരുന്നു. അത് രമ്യ തന്നെ വെളിപ്പെടുത്തിയിരുന്നു.\nകുഞ്ഞു ബാഹുബലിയുമായി പുഴയില്\nശിവകാമിയുടെ പ്രധാന രംഗങ്ങളിലൊന്നാണ് പല്ലാള്‍ദേവന്റെ സൈനികരില് നിന്നും രക്ഷപ്പെട്ട് നദിയില് ചാടുന്നത്. ശിവകാമി മുങ്ങി പോകുന്നതിന് മുമ്പ് കുഞ്ഞു ബാഹുബലിയെ ഉയര്‍ത്തി പിടിച്ച രംഗം ഹിറ്റായി മാറിയിരിുന്നു. ആ രംഗത്തെക്കുറിച്ച് രമ്യ പറയുന്നതിങ്ങനെയാണ്.\nആ രംഗം ചെയ്യാന് പേടിയായിരുന്നു\nചിത്രത്തില് പല രംഗങ്ങളിലും ശക്തമായി് തന്നെ അഭിനയിച്ചെങ്കിലും ആ രംഗം അഭിനയിച്ചപ്പോള് തനിക്ക് പേടിയുണ്ടായിരുന്നു എന്നാണ് രമ്യ പറയുന്നത്. ആ സമയത്ത് മുഖത്ത് ആ ഭാവങ്ങളെല്ലാം വരുന്നതിന് താന് വളരെയധികം കഷ്ടപ്പെടുകയും ചെയ്തിരുന്നെന്നും രമ്യ പറയുന്നു.\nകേരളത്തിലെ ഷൂട്ടിങ്ങ് ലോക്കേഷന്\nആ രംഗം ചിത്രീകരിച്ചിരുന്നത് കേരളത്തിലെ അതിരപള്ളി വെള്ളച്ചാട്ടത്തില് നിന്നുമായിരുന്നു. വളരെ മനോഹരമായ സ്ഥലമായിരുന്നെന്നും വെള്ളത്തിനടിയിലെ രംഗങ്ങള് പേടിപെടുത്തുന്നവയായിരുന്നെന്നും രമ്യ പറയുന്നു. എന്നാല് സംവിധായകന് പറയുന്നത് ആ രംഗത്തില് ശിവകാമിയുടെ ധീരത കാണിക്കാന് കഴിഞ്ഞിരുന്നു എന്നാണ്.\nRead more about: malayalam film malayalam cinema malayalam movie bahubali prabhas ss rajamouli sathyaraj trailer baahubali2rana daggubati telugu സിനിമ ബാഹുബലി പ്രഭാസ് എസ്എസ് രാജമൗലി സത്യരാജ്\nBaahubali 2: Ramya Krishnan aka Sivagami reveals the scariest scene of the film


3.5 ബില്യൻ വർഷം പഴക്കമുള്ള മഴക്കാട്: ഭൂമിൽ മറ്റൊരിടത്തും കാണില്ല ഇതുപോലൊരു സ്ഥലം | Experience In Daintree Rainforest Australia\n3.5 ബില്യൻ വർഷം പഴക്കമുള്ള മഴക്കാട്: ഭൂമിൽ മറ്റൊരിടത്തും കാണില്ല ഇതുപോലൊരു സ്ഥലം\nമനോരമ ലേഖകൻ September 16, 2020 12:58 PM IST\nഭൂമിയിലെ ഏറ്റവും പ്രായമുള്ള മഴക്കാടാണ് ഡെയ്ൻട്രീ ഫോറസ്റ്റ്. ഓസ്‌ട്രേലിയയിലെ വടക്കൻ ക്വീൻസ്‌ലൻഡ് തീരത്ത് കെയ്‌ൻസിന് വടക്ക് ഒരു മണിക്കൂർ യാത്ര ചെയ്താൽ ഇവുടെയെത്താം.\n3.5 ബില്യൻ വർഷം പഴക്കമുള്ള, സംരക്ഷിത ദേശീയ ഉദ്യാനമായ ഈ വനത്തിലേക്ക് പ്രവേശിക്കാൻ, ഗ്രേറ്റ് ബാരിയർ റീഫ് റോഡ് യാത്രയുടെ ഭാഗമായ കേപ് ട്രിബ്യൂഷൻ റോഡിലൂടെ പോകണം. ഇപ്പോഴും രഹസ്യങ്ങൾ നിറഞ്ഞ വനമാണിത്.ചരിത്രാതീതകാലത്തെ ഈ വനത്തിലേക്ക് കാലെടുത്തുവയ്ക്കുന്നത് അക്ഷരാർഥത്തിൽ മറ്റൊരു കാലഘട്ടത്തിലേക്കുള്ള യാത്രയാണ്. ഈ ഗ്രഹത്തിൽ മറ്റൊരിടത്തും കാണാത്ത പുരാതന സസ്യ വംശങ്ങളുടെ ജീവിക്കുന്ന ഉദാഹരണങ്ങളും ജീവജാലങ്ങളെയും കാണാൻ തയ്യാറെടുക്കുമ്പോൾ ചിലത് ശ്രദ്ധിക്കാം. ഓരോ ദിവസവും ശാസ്ത്രജ്ഞർ ഈ പ്രകൃതി വിസ്‌മയത്തിൽ‌നിന്നു പുതിയ എന്തെങ്കിലും പഠിക്കുന്നു, മാത്രമല്ല അതിന്റെ ഒരു ചെറിയ ഭാഗം പോലും സന്ദർശിക്കുന്നത് ഒരു സഞ്ചാരിക്കു കിട്ടുന്ന വലിയ പദവികളിലൊന്നാണ്.\nമുതലകളെ ചുറ്റി ഒരു ബോട്ട് യാത്ര\nഡെയ്ൻട്രീ നദി കടന്നു വേണം വനത്തിനുള്ളിൽ പ്രവേശിക്കാൻ. നദിക്കരയിൽനിന്ന് നിങ്ങൾ ബോട്ടിൽ കയറി യാത്ര ചെയ്യുമ്പോൾ അക്ഷരാർഥത്തിൽ മുതലകളാൽ വലയം ചെയ്യപ്പെടും. ബോട്ടിൽ വെള്ളത്തിനടുത്തായി ഇരിക്കരുത്. മുതലകൾ നദീതീരങ്ങളിൽ നീന്തുന്നതും വെയിൽ കൊള്ളാൻ കരയിൽ കയറി കിടക്കുന്നതുമൊക്കെ കാണാം. മറ്റിടങ്ങളിൽ നിന്ന് വ്യത്യസ്തമായി ഈ മുതലകളെ അവരുടെ സ്വാഭാവിക ആവാസ വ്യവസ്ഥയിൽ കാണാമെന്നതാണ് ഇവിടുത്തെ പ്രത്യേകത.\nഡെയ്ൻട്രീ ഡിസ്കവറി സെന്റർ\nവനത്തെക്കുറിച്ചുള്ള നിങ്ങളുടെ അനുഭവം മെച്ചപ്പെടുത്താൻ കഴിയുന്ന ഒരു സ്റ്റോപ്പ് ഷോപ്പാണിത്. ഒരു സംവേദനാത്മക പഠന കേന്ദ്രം, കാട്ടിൽ മരപ്പാലങ്ങളിലൂടെയുള്ള നടത്തം, ഓഡിയോ ഘടകമുള്ള ഒരു സ്വയം ഗൈഡഡ് നടത്തം എന്നിവയിലേക്ക് പ്രവേശനം നൽകുന്നു. മാപ്പുകൾ, ഗൈഡുകൾ, നിങ്ങളുടെ ഡെയ്ൻട്രീ സന്ദർ‌ശനത്തെ സഹായിക്കുന്നതിന് സഹായിക്കുന്ന വിവരങ്ങൾ എന്നിവയുള്ള ഒരു പുസ്‌തകവും ഇവിടെ ലഭിക്കും.ഇവിടെ നിങ്ങൾ ഭൂമിയുടെ മധ്യഭാഗത്ത് നിന്ന്,ലോകത്തിലെ ഏറ്റവും വിദൂര പ്രദേശങ്ങളിലൊന്നിലേക്ക് പ്രവേശിക്കുന്നു.\nകാടിനുള്ളിൽ മുഴുവനും പലയിടങ്ങളിലേക്ക് നീണ്ടുപോകുന്ന മര പാലങ്ങൾ ഉണ്ട്. പലതും പല ദിക്കിലേക്കും മറ്റു പല കാഴ്ചകളിലേക്കുമാണ് നയിക്കുക. സന്ദർശകർ സ്വന്തം ഇഷ്ടത്താൽ കാട്ടിലേക്ക് ഇറങ്ങിപ്പോകാതിരിക്കാനാണ് ഈ പാലങ്ങൾ നിർമിച്ചിരിക്കുന്നത്. ദൂരം ഹ്രസ്വമാണ്, യാത്ര എത്ര സമയമെടുക്കുമെന്ന് പ്രവേശന കവാടത്തിൽവച്ചുതന്നെ നിങ്ങളോട് പറയും. വഴിയിൽ കാഴ്ചകളെ സൂചിപ്പിക്കുന്ന അടയാളങ്ങളുണ്ടാകും. ഡിസ്കവറി സെന്ററിൽ ലഭ്യമാകുന്ന മാപ്പ് വിവിധ പദയാത്രകളെക്കുറിച്ചുള്ള വിശദാംശങ്ങൾ നൽ‌കും.\n18 ഗോത്രങ്ങൾ ഈ കാട്ടിൽ അധിവസിക്കുന്നുണ്ട്. ഡെയ്ൻട്രീ ഫോറസ്റ്റ് പ്രദേശം കിഴക്കൻ കുക്കു യാലൻജി ആദിവാസികളുടെ വീടാണ്. ഈ കൗതുകകരമായ പ്രദേശത്തിന്റെ വൈവിധ്യമാർന്ന വശങ്ങളെക്കുറിച്ച് ബോധവത്കരിക്കുന്ന നിരവധി ടൂറുകളുമുണ്ട്.പ്രാദേശിക ആദിവാസികളുടെ ചരിത്രം, സംസ്കാരം, പാരമ്പര്യങ്ങൾ എന്നിവയെക്കുറിച്ച് നിങ്ങളെ പഠിപ്പിക്കാൻ കഴിയുന്ന ഒരു തദ്ദേശീയ ഗൈഡുമായി ചേർന്ന് ഒരു ട്രിപ്പ് നടത്താം. പഴയ കഥകൾ കേൾക്കാം, അവരുടെ കണ്ണുകളിലൂടെ കാട് കാണാം, ആസ്വദിക്കാം. അവ നിങ്ങൾ കണ്ടെത്തുന്നതിനേക്കാൾ കൂടുതൽ അദ്ഭുതങ്ങളിലേയ്ക്ക് വഴിതുറക്കുന്നു.\nഈ പ്രദേശത്ത് 430 ൽ അധികം പക്ഷിവർഗങ്ങളെ കണ്ടെത്തിയിട്ടുണ്ട്. ഓസ്‌ട്രേലിയയിൽ ആകെയുള്ളതിൽ പകുതിയിലധികം പക്ഷിമൃഗാദികളും ഇവിടെയാണുള്ളത്. പക്ഷിപ്രേമികൾക്ക് ഇത് ഒരു മികച്ച സ്ഥലമാണ്. 12000 ലധികം പ്രാണികളും വിവിധ തരം ചിത്രശലഭങ്ങളും തവളകളും ഇവിടെ അധിവസിക്കുന്നു.\nമികച്ച കാലാവസ്ഥയിൽ ഡെയ്ൻട്രീ ആസ്വദിക്കാൻ, മേയ് മുതൽ സെപ്റ്റംബർ വരെ സന്ദർശിക്കുക, ഈ സമയം താപനില സുഖകരവും താരതമ്യേന വരണ്ടതുമായിരിക്കും.\nEnglish Summary: Guide to the Daintree Rainforest


Actress Vijayanirmala passed away - Malayalam Filmibeat\n5 min ago അമല പോളിന്‍റെ അതേ ദുര്‍വിധി സൂര്യയ്ക്കും? കാപ്പാനായി കാത്തിരിക്കുന്നവരെ നിരാശപ്പെടുത്തുമോ?\nനടിയും സംവിധായികയുമായ വിജയനിര്‍മല വിടവാങ്ങി! പ്രിയതാരത്തിന് കണ്ണീരോടെ വിട നല്‍കി സിനിമാലോകം!\n| Published: Thursday, June 27, 2019, 9:21 [IST]\nവിയോഗവാര്‍ത്തകള് എന്നും വേദനിപ്പിക്കാറുണ്ട്. മലയാളികളുടെ പ്രിയപ്പെട്ട നായിക അന്തരിച്ചുവെന്ന വാര്‍ത്തയാണ് കഴിഞ്ഞ ദിവസം പുറത്തുവന്നത്. നടിയും സംവിധായികയുമായ വിജയനിര്‍മല ഓര്‍മ്മയായതിന്റെ നടുക്കത്തിലാണ് ആരാധകരും സിനിമാലോകവും. ഹൃദയാഘാതത്തെത്തുടര്‍ന്നായിരുന്നു അന്ത്യം. അഭിനേതാവായ മാഞ്ചു മനോജാണ് മരണവാര്‍ത്ത പുറത്തുവിട്ടത്. തെന്നിന്ത്യന് സിനിമയില് ഒരുപോലെ തിളങ്ങിയ അഭിനേത്രിയാണ് വിജയനിര്‍മല. അഭിനേത്രി എന്നതിനും അപ്പുറത്ത് സംവിധായികയായും അവര് എത്തിയിരുന്നു. വിവിധ ഭാഷകളിലായി 47 സിനിമകളാണ് ഇവരുടേതായി പുറത്തിറങ്ങിയത്. മലയാള സിനിമയിലെ ആദ്യ വനിത സംവിധായിക എന്ന റെക്കോര്‍ഡും ഈ താരത്തിന് സ്വന്തമാണ്. ഏറ്റവും കൂടുതല് സിനിമ സംവിധാനം ചെയ്ത വനിതയായി ഗിന്നസ് ബുക്കും താരത്തെ ആദരിച്ചിരുന്നു.\nതമിഴ്‌നാട്ടിലാണ് വിജയനിര്‍മല ജനിച്ചത്. പ്രൊഡക്ഷന് മേഖലയില് ജോലി ചെയ്തിരുന്ന അച്ഛനിലൂടെയാണ് താരം സിനിമയിലെത്തുന്നത്. തെലുങ്ക് ചിത്രത്തില് ബാലതാരമായാണ് അരങ്ങേറിയത്. പിന്നീട് വര്‍ഷങ്ങള്‍ക്ക് ശേഷം നായികയായും സംവിധായികയായും എത്തുകയായിരുന്നു. മലയാളത്തിലെത്തിയ താരത്തിന് മികച്ച അവസരങ്ങളായിരുന്നു ലഭിച്ചിരുന്നത്. എ വിന്‍സന്റ് സംവിധാനം ചെയ്ത ഭാര്‍ഗവിനിലയം എന്ന ചിത്രത്തിലൂടെയായിരുന്നു അരങ്ങേറ്റം.\nആദ്യ ചിത്രത്തിലൂടെ തന്നെ ഈ നായികയെ മലയാള സിനിമ സ്വീകരിച്ചിരുന്നു. പോസ്റ്റുമാനെ കാണാനില്ല, പൊന്നാപുരം കോട്ട, ഉദ്യോഗസ്ഥ തുടങ്ങി 25 ലധികം മലയാള ചിത്രങ്ങളിലാണ് താരം അഭിനയിച്ചത്. മീന എന്ന സിനിമയിലൂടെയാണ് വിജയനിര്‍മല സംവിധാന രംഗത്തേക്ക് കാലെടുത്ത് വെച്ചത്. പിന്നീട് ഐവി ശശിയുടെ സഹായത്തോടെ കവിത എന്ന ചിത്രമൊരുക്കി. തിക്കുറിശ്ശി, അടൂര് ഭാസി, മീന തുടങ്ങി വന്‍താരനിരയായിരുന്നു ചിത്രത്തിനായി അണിനിരന്നത്.\nRead more about: actress death നടി മരണം\nActress Vijayanirmala passed away\nStory first published: Thursday, June 27, 2019, 9:21 [IST]


വീട്ടിനുള്ളില് 49-കാരന്റെ മൃതദേഹം, ചുറ്റിലും 125-ഓളം പാമ്പുകള്; ഞെട്ടിത്തരിച്ച് പോലീസും നാട്ടുകാരും » Breaking Kerala\nവാഷിങ്ടൺ: അമേരിക്കയിലെ മേരിലാൻഡിലെ ചാൾസ്കൗണ്ടിയിൽ 49-കാരനെ വീട്ടിനുള്ളിൽ മരിച്ചനിലയിൽ കണ്ടെത്തി. പോംഫ്രേറ്റിലെ ബ്ലോക്ക് 5500-ൽ താമസിക്കുന്ന ഡേവിഡ് റിസ്റ്റൺ എന്നയാളെയാണ് മരിച്ചനിലയിൽ കണ്ടെത്തിയത്. ഇയാളുടെ വീട്ടിൽനിന്ന് 125-ഓളം പാമ്പുകളെയും കണ്ടെടുത്തിട്ടുണ്ട്.\nകഴിഞ്ഞ ബുധനാഴ്ച രാത്രിയാണ് ഡേവിഡിനെ വീട്ടിൽ അവശനിലയിൽ കണ്ടെത്തിയെന്ന വിവരം പോലീസിന് ലഭിച്ചത്. ഡേവിഡിനെ പുറത്തേക്ക് കാണാത്തതിനാൽ അയൽക്കാരൻ വീട്ടിലെത്തി പരിശോധിക്കുകയായിരുന്നു. ഈ സമയത്താണ് തറയിൽ കിടക്കുന്നനിലയിൽ ഡേവിഡിനെ കണ്ടെത്തിയത്. ഉടൻതന്നെ അയൽക്കാരൻ പോലീസിനെ വിവരമറിയിച്ചു. പോലീസ് സ്ഥലത്തെത്തിയാണ് മരിച്ചെന്ന് സ്ഥിരീകരിച്ചത്.\nഅതേസമയം, ഡേവിഡിന്റെ മൃതദേഹത്തിന് സമീപത്തായി നിരവധി പാമ്പുകളെ കണ്ടത് പോലീസ് ഉദ്യോഗസ്ഥരെ ഞെട്ടിച്ചു. വിഷമേറിയ മൂർഖൻ പാമ്പുകളും വിഷമില്ലാത്ത പാമ്പുകളും അടക്കം നൂറിലേറെ പാമ്പുകളാണ് വീട്ടിൽ ഇഴഞ്ഞുനീങ്ങിയിരുന്നത്. ഇവയെയെല്ലാം രഹസ്യമായി വളർത്തിയിരുന്നവയാണെന്നാണ് പോലീസിന്റെ നിഗമനം. 49-കാരന്റെ മരണത്തിൽ മറ്റുദുരൂഹതകളില്ലെന്നും പാമ്പ് കടിച്ചല്ല മരണം സംഭവിച്ചതെന്നും പോലീസ് പറയുന്നു.\nഡേവിഡ് ഇത്രയധികം പാമ്പുകളെ വീട്ടിൽ വളർത്തിയിരുന്ന വിവരം അയൽക്കാരോ മറ്റുള്ളവരോ അറിഞ്ഞിരുന്നില്ല. പാമ്പുകളെയെല്ലാം ഡേവിഡ് സുരക്ഷിതമായാണ് വീട്ടിൽ കൈകാര്യം ചെയ്തിരുന്നതെന്നാണ് ഉദ്യോഗസ്ഥർ പറയുന്നത്. വീട്ടിൽനിന്ന് പാമ്പുകളെ സുരക്ഷിതമായി മറ്റൊരിടത്തേക്ക് മാറ്റാനുള്ള ശ്രമങ്ങളും അധികൃതർ ആരംഭിച്ചിട്ടുണ്ട്. ഡേവിഡിന്റെ മൃതദേഹം പോസ്റ്റുമോർട്ടത്തിനായി ബാൾട്ടിമോറിലെ ചീഫ് മെഡിക്കൽ എക്സാമിനറുടെ ഓഫീസിലേക്ക് മാറ്റി.\nman found dead at his maryland home usa and hundred more snakes also found in home\nPrevious articleചൈനയ്ക്ക് അമേരിക്കയുടെ തിരിച്ചടി; 44 യാത്രാ വിമാനങ്ങള് നിര്‍ത്തിവെച്ചു\nNext articleകോട്ടയത്ത് മകൻ അമ്മയെ മർദ്ദിച്ച് തോട്ടിൽ മുക്കിക്കൊന്നു


ഓരോ സീരീസിന് ശേഷവും ഷൂസ് ഗ്ലു ഇട്ട് ഒട്ടിക്കേണ്ട സാഹചര്യത്തിലാണ് ; സ്പോണ്സറെ ലഭിക്കുമോയെന്ന് ദയനീയാവസ്ഥ പങ്കുവെച്ച് സിംബാബ്‌വെ താരം | Crickerala\nഓരോ സീരീസിന് ശേഷവും ഷൂസ് ഗ്ലു ഇട്ട് ഒട്ടിക്കേണ്ട സാഹചര്യത്തിലാണ് ; സ്പോണ്സറെ ലഭിക്കുമോയെന്ന് ദയനീയാവസ്ഥ പങ്കുവെച്ച് സിംബാബ്‌വെ താരം\nBy CricKerala Author\t Last updated May 23, 2021\nഅന്താരാഷ്ട്ര ക്രിക്കറ്റിൽ വമ്പൻ ടീമുകൾ കോവിഡ് പകർച്ചവ്യാധികൾക്കിടയിലും കോടികൾ വാരികൂട്ടുമ്പോഴും ചെറിയ ടീമുകൾ ഇപ്പോഴും സ്പോണ്സർമാർ പോലുമില്ലാതെ കഷ്ട്ടപ്പെടുകയാണ്. ഏറ്റവും ഒടുവിൽ സിംബാബ്‌വെ താരം പങ്കുവെച്ച ദയനീയമായ അവസ്‌ഥയാണ് ക്രിക്കറ്റ് ആരാധകരുടെ സങ്കടത്തിലാക്കിയിരിക്കുന്നത്.\nഓരോ പരമ്ബരക്ക് ശേഷവും കേടുപാടുകൾ പറ്റിയ ഷൂസ് പശ വെച്ച് ഒട്ടിച്ച ശേഷം കളിക്കേണ്ടി വരുന്ന അവസ്ഥയിലാണ് സിംബാബ്വെ ക്രിക്കറ്റ് ടീമെന്നാണ് റയാന് ബേള് വെളിപ്പെടുത്തിയത്. തങ്ങളുടെ മോശം അവസ്ഥ യുവതാരം റയാന് ബേള് ആണ് ട്വിറ്ററിലൂടെ പുറം ലോകത്തെ അറിയിച്ചത്.\n‘ഞങ്ങള്‍ക്ക് സ്പോണ്‍സര്‍മാരെ കിട്ടാന് എന്തെങ്കിലും വഴി ഉണ്ടോ..? അങ്ങനെയെങ്കില് എല്ലാ പരമ്ബരക്ക് ശേഷവും പശ വെച്ച് ഷൂ ഒട്ടിക്കേണ്ടി വരില്ലായിരുന്നു…’ – റയാന് ബേള് ട്വീറ്റ് ചെയ്തു. ഏതായാലും താരത്തിന്റെ പോസ്റ്റ് സോഷ്യൽ മീഡിയയിൽ വൈറലായിട്ടുണ്ട്. പിന്നാലെ സിംബാബ്‌വെ ടീമിന് സഹായം അഭ്യർത്ഥിച്ച് ആരാധകരും രംഗത്തെത്തി.\nഅതേസമയം ഇത്തരം സാഹചര്യങ്ങളിൽ ബുദ്ധിമുട്ടുകൾ നേരിടുന്ന ടീമുകൾ സഹായിക്കാൻ ഐസിസി മുന്നോട്ടുവരണമെന്നും ക്രിക്കറ്റിന്റെ വളർച്ചയ്ക്ക് ഇത് അനിവാര്യമാണെന്നും അഭിപ്രായവുമായി ഒരു കൂട്ടരെത്തി.\nഅവസാനമായി സിംബാബ്‌വെ അന്താരാഷ്ട്ര ക്രിക്കറ്റിൽ ഏറ്റുമുട്ടിയത് പാകിസ്ഥാനെതിരെയാണ്. കഴിഞ്ഞ മാസം സ്വന്തം നാട്ടിൽ നടന്ന2മത്സരങ്ങൾ അടങ്ങിയ ടെസ്റ്റ് പരമ്പരയിലയിരുന്നിത്. ടി20 പരമ്പരയിലും ഇരു ടീമും കളിച്ചിരുന്നു.2പരമ്പരയിലും പരാജയപ്പെട്ടിരുന്നുവെങ്കിലും ടി20യിൽ ബാബർ അസം നയിച്ച പാക് പടയെ വിറപ്പിക്കാൻ സിംബാബ്‌വെയ്ക്ക് സാധിച്ചിരുന്നു. 2-1 നായിരുന്നു പരമ്പര നഷ്ട്ടപ്പെട്ടത്.


ആന്ധ്രപ്രദേശിന് ഇനി മൂന്ന് വ്യത്യസ്ത തലസ്ഥാനങ്ങൾ; പ്രതിഷേധവുമായി പ്രതിപക്ഷം - Janayugom Online\nആന്ധ്രപ്രദേശിന് ഇനി മൂന്ന് വ്യത്യസ്ത തലസ്ഥാനങ്ങൾ; പ്രതിഷേധവുമായി പ്രതിപക്ഷം\nസംസ്ഥാനത്ത് ശക്തമായ പ്രതിഷേധം തുടരുന്നതിനിടെ, മൂന്ന് വ്യത്യസ്ത തലസ്ഥാനമെന്ന നിര്‍ദേശത്തിന് ആന്ധ്രപ്രദേശ് മന്ത്രിസഭ അംഗീകാരം നല്‍കി. അമരാവതിക്ക് പുറമെ, എക്‌സിക്യൂട്ടീവ് തലസ്ഥാനമായി വിശാഖപട്ടണവും, ജുഡീഷ്യല് തലസ്ഥാനമായി കര്‍ണൂലും വരുമെന്നാണ് റിപ്പോര്‍ട്ട്. മുഖ്യമന്ത്രി വൈ എസ് ജഗന്‍മോഹന് റെഡ്ഡിയുടെ അധ്യക്ഷതയില് ചേര്‍ന്ന പ്രത്യേക മന്ത്രിസഭായോഗമാണ് ഇതടക്കമുള്ള നാല് ബില്ലുകള്‍ക്ക് അംഗീകാരം നല്‍കിയത്. ഈ ബില്ലുകള് ഇന്ന് ആരംഭിക്കുന്ന ആന്ധ്ര നിയമസഭയുടെ മൂന്നുദിവസത്തെ പ്രത്യേക സമ്മേളനത്തില് അവതരിപ്പിക്കും.\nആന്ധ്രപ്രദേശ് ക്യാപിറ്റല് ഡെവലപ്പ്‌മെന്റ് ആതോറിട്ടി ആക്ട് പിന്‍വലിച്ചുകൊണ്ടാണ്, മൂന്നു തലസ്ഥാനമെന്ന നിര്‍ദേശത്തിന് തുടക്കമിടുന്നത്. നിര്‍ദിഷ്ട എപിസിആര്‍ഡിഎ ആക്ട് പിന്‍വലിക്കുന്നതോടെ അമരാവതി സംസ്ഥാന തലസ്ഥാനമെന്ന നിലയിലുള്ള വികസനത്തിന് വഴിയൊരുങ്ങും. സംസ്ഥാനത്തിന്റെ എല്ലാ മേഖലയിലും വികസനം എത്തിക്കുക ലക്ഷ്യമിട്ട്, പ്രാദേശിക വിസനത്തിനായി അധികാര വികേന്ദ്രീകരണം എന്ന ബില്ലാണ് മന്ത്രിസഭ അംഗീകരിച്ച മറ്റൊന്ന്.\nമൂന്നായി തലസ്ഥാനത്തെ വിഭജിക്കാനുള്ള നീക്കത്തിനെതിരെ അമരാവതി ജോയിന്റ് ആക്ഷന് കമ്മിറ്റിയും ടിഡിപി അടക്കമുള്ള പ്രതിപക്ഷ പാര്‍ട്ടികളും ഇന്ന് നിയമസഭയിലേക്ക് ചലോ അസംബ്ലി മാര്‍ച്ചിന് ആഹ്വാനം നല്‍കിയിട്ടുണ്ട്. മാര്‍ച്ച് സംഘര്‍ഷത്തില് കലാശിക്കാതിരിക്കാന് എല്ലാ നടപടിയും സ്വീകരിക്കാന് പൊലീസിന് നിര്‍ദേശം നല്‍കിയിട്ടുണ്ട്. ഇതിന്റെ അടിസ്ഥാനത്തില് ടിഡിപി, സിപിഐ അടക്കമുള്ള പ്രതിപക്ഷ പാര്‍ട്ടി പ്രവര്‍ത്തകര് അടക്കം 800 ലേറെ പേരെ പൊലീസ് കരുതല് തടങ്കലിലാക്കിയിട്ടുണ്ട്.\nEnglish summary: AP capital fate of Amaravati to be decided today\nമത തീവ്രവാദികള്‍ക്കെതിരെ മതേതര കേരളം ഉണരുക : എഐവൈഎഫ് സെക്കുലര് മീറ്റ്


ലാപ്‌ടോപ് വാങ്ങും മുമ്പ്-------------------------- ----------------------......------------ ------ Tips & Tricks, ~ Crynikith\nലാപ്‌ടോപ് വാങ്ങും മുമ്പ്-------------------------- ----------------------......------------ ------ Tips & Tricks,\n01:23 crini kith\nലാപ്‌ടോപ് വാങ്ങും മുമ്പ്\nഅതിവേഗം വളരുന്ന ടെക്‌നോളജിയ്ക്കിടയില് ഒരു നെറ്റ്ബുക്കോ ലാപ്‌ടോപോ തെരഞ്ഞെടുക്കുക ഏറെ ബുദ്ധിമുട്ടാണ്. ഉപഭോക്താക്കളെ ആകര്‍ഷിക്കാന് ഓരോ ബ്രാന്‍ഡും ഓരോ പ്രത്യേക സൗകര്യങ്ങള് അവതരിപ്പിക്കുന്നതും ഇപ്പോള് സാധാരണം. വിലയ്‌ക്കൊത്ത മൂല്യം തേടുന്ന ഉപഭോക്താവ് ഏത് തെരഞ്ഞെടുക്കണമെന്ന ആശങ്കയിലുമാകും.\nനിങ്ങള് ആദ്യമായി ഒരു നോട്ട്ബുക്ക് വാങ്ങാനൊരുങ്ങുകയാണോ അതോ ഔട്ട്‌ഡേറ്റഡായ നോട്ട്ബുക്ക് മാറ്റി മറ്റൊരു മികച്ച ഉത്പന്നം തേടുകയോ? ധാരാളം നോട്ട്ബുക്കുള്‍ക്കിടയില് നിന്ന് നിങ്ങളുടെ ആവശ്യത്തിനിണങ്ങുന്ന നോട്ട്ബുക്ക് തെരഞ്ഞെടുക്കാന് ശ്രമിക്കൂ. അതിനായി ശ്രദ്ധിക്കേണ്ട ഘടകങ്ങള്.\nപ്രോസസര്: ഇന്ന് വിവിധ നോട്ട്ബുക്കുകളിലായി പ്രോസസറുകളെ ഒരു ശ്രേണി തന്നെയുണ്ട്. പ്രോസസറുകളില് ഏറ്റവും നല്ല ബ്രാന്‍ഡായി ഉയര്‍ന്നു നില്‍ക്കുന്നത് ഇന്റല് ആണ്. അതില് പലതും പല ശേഷികളിലുള്ളവയും. വെബ് സര്‍ഫിങ് പോലുള്ള അടിസ്ഥാന ഗാര്‍ഹിക ഉപയോഗങ്ങള്‍ക്ക് മാത്രമായുള്ള നോട്ട്ബുക്കാണാവശ്യമെങ്കില് ഇന്റല് ആറ്റം പ്രോസസര് മതിയാകും. ആവശ്യങ്ങള് കുറച്ചുകൂടി ഉയര്‍ന്നതാണെങ്കില് ഇന്റല് പെന്റിയം ഡ്യുവല് കോര് പ്രോസസറുള്ള നോട്ട്ബുക്ക് അഥവാ ലാപ്‌ടോപ് തെരഞ്ഞെടുക്കാം. ഇനി വിവിധ പ്രോഗ്രാമുകളും ഗെയിമുകളും പ്രവര്‍ത്തിപ്പിക്കേണ്ടവര്‍ക്ക് ഏറ്റവും ഇണങ്ങുന്നത് ഇന്റല് കോര് ഐ3/ഐ5 പ്രോസസറുകളാകും. മാക്‌സിമം പെര്‍ഫോമന്‍സാണ് ഒരു ലാപ്‌ടോപിലൂടെ ഉപഭോക്താവ് പ്രതീക്ഷിക്കുന്നതെങ്കില് അവിടെ ഇന്റല് കോര് ഐ7നാണ് അനുയോജ്യം.\nമെമ്മറി: ലാപ്‌ടോപിനായും കമ്പ്യൂട്ടറിനായാലും മറ്റെന്ത് ടെക് ഉത്പന്നങ്ങള്‍ക്കായും ശ്രദ്ധിക്കേണ്ട മറ്റൊരു ഘടകം അതിന്റെ മെമ്മറിയാണ്. എത്ര മെമ്മറിയാണ് (റാം) വാങ്ങാനുദ്ദേശിക്കുന്ന ലാപ്‌ടോപിലെന്ന് പരിശോധിക്കുക. അതിന്റെ ഗ്രാഫിക് ശേഷിയും ശ്രദ്ധിക്കണം. ചെറിയതോതില് സിസ്റ്റം ഉപയോഗിക്കുകയും വളരെ കുറഞ്ഞ ആപ്ലിക്കേഷനുകളും സോഫ്റ്റ്‌വെയറുകളും മാത്രമേ ഇന്‍സ്റ്റാള് ചെയ്യേണ്ടതുള്ളൂ എങ്കില്2ജിബി റാം മതിയാകും. എന്നാല് ഇപ്പോള് മിക്ക നോട്ട്ബുക്കുകളും കുറഞ്ഞത്3ജിബി റാമിലാണ് എത്തുന്നത്. 3ഡി മാക്‌സ്, പ്ലേഗ്രാഫിക് പോലുള്ള ഗെയിമുകള് ഇഷ്ടപ്പെടുന്നവര് 4ജി റാം ഉള്ള നോട്ട്ബുക്ക്/ലാപ്‌ടോപിനെ ആശ്രയിക്കുന്നതാണ് നല്ലത്.\nഗ്രാഫിക്‌സ്: ലാപ്‌ടോപിന്റെ പെര്‍ഫോമന്‍സിന് ഗ്രാഫിക്‌സിനും പ്രധാന സ്ഥാനമുണ്ട്. ഗ്രാഫിക് പ്രോസസിങ് യൂണിറ്റെന്നാല് നോട്ട്ബുക്കിന്റെ പെര്‍ഫോമന്‍സ് നിര്‍ണ്ണയിക്കുന്നതില് പ്രധാന ഘടകമാണ്. ഇമേജ് എഡിറ്റിങ്, ഗെയിമിങ് എന്നിവയൊന്നും ഉപയോഗിക്കില്ലെങ്കില് നിങ്ങള്‍ക്ക് ഇന്റല് ഓണ് ബോര്‍ഡ് ഗ്രാഫിക്‌സ് മതിയാകും.\nഹാര്‍ഡ് ഡിസ്‌ക്: മികച്ച ഹാര്‍ഡ് ഡിസ്‌കാണുള്ളതെങ്കില് അത് സിസ്റ്റത്തിന്റെ ദീര്‍ഘായുസ്സിന് കാരണമാകും. 160 ജിബി ഡ്രൈവ് കപ്പാസിറ്റിയോട് കൂടിയാണ് ഇപ്പോള് മിക്ക ബേസിക് ലാപ്‌ടോപുകളും എത്തുന്നത്. സാധാരണ ആവശ്യങ്ങള്‍ക്ക് ഈ കപ്പാസിറ്റി ധാരാളമാണുതാനും. സിസ്റ്റത്തില് കൂടുതല് സ്‌പേസ് നിങ്ങള് തേടുന്നുണ്ടെങ്കില് കുറഞ്ഞത് 320 ജിബി ഡ്രൈവ് സ്റ്റോറേജുള്ള സിസ്റ്റം നോക്കുന്നതാണ് നല്ലത്. ഇതിലുപരി പെര്‍ഫോമന്‍സാണ് ഇവിടെയും നോക്കുന്നതെങ്കില് പുതിയ പ്രവണതയായ സോളിഡ് സ്റ്റേറ്റ് ഡ്രൈവുകളുള്ള സിസ്റ്റങ്ങളെ ആശ്രയിക്കാം. സാധാരണ ഹാര്‍ഡ് ഡിസ്‌ക് ഡ്രൈവുകളില് നിന്ന് എസ്എസ്ഡിയ്ക്ക് വ്യത്യാസമുണ്ട്. മൂവ് ചെയ്യാവുന്ന റീഡ്/റൈറ്റ് ഹെഡാണ് എച്ച്ഡിഡിയ്ക്കുള്ളതെങ്കില് സോളിഡ് സ്റ്റേറ്റിലുള്ള (ഖരാവസ്ഥ) മെമ്മറിയാണ് ഇതില് ഉപയോഗിക്കുന്നത്. അതായത് ചലിക്കുന്ന ഭാഗങ്ങള് ഈ ഡ്രൈവിലുണ്ടാവില്ല.\nസ്‌ക്രീന് : മികച്ച കാഴ്ചാനുഭവം സൃഷ്ടിക്കുന്നതിനാണ് സ്‌ക്രീന്. നിങ്ങളുടെ ജോലിയുടെ സ്വഭാവവും ജോലി ചെയ്യുന്ന സ്ഥലത്തിന്റെ ചുറ്റുപാടും അനുസരിച്ച് ഇണങ്ങുന്ന സ്‌ക്രീന് വലുപ്പങ്ങള് വേണം തെരഞ്ഞെടുക്കാന്. നെറ്റ്ബുക്ക്/ലാപ്‌ടോപുകളെ സംബന്ധിച്ച് 14 മുതല് 17 വരെ ഇഞ്ച് സ്‌ക്രീന് വലുപ്പമാണ് ഏറ്റവും മികച്ചത്. എന്നാല് ഒരു ചെറിയ ചുറ്റുപാടിലാണ് ലാപ്‌ടോപ്/നെറ്റ്ബുക്ക് ഉപയോഗിക്കേണ്ടി വരികയെങ്കില് 10 ഇഞ്ച് പോലുള്ള അല്പം ചെറിയ സ്‌ക്രീന് സൈസ് തെരഞ്ഞെടുക്കുക.\nപോര്‍ട്ടബിലിറ്റി: കൊണ്ടുനടക്കാന് അനുയോജ്യമായ സിസ്റ്റങ്ങളാണ് ലാപ്‌ടോപുകള്. കൂടുതലും യാത്രചെയ്യുന്നവരാണ് സാധാരണ ഇത്തരം മൂവിങ് കമ്പ്യൂട്ടറുകള് തെരഞ്ഞെടുക്കുന്നത്. വിവിധ ഭാരത്തിലുള്ള ലാപ്‌ടോപുകള് വിപണിയിലുണ്ട്. യാത്രയ്ക്ക് തടസ്സമാവാത്ത അല്പം കനംകുറഞ്ഞ ഉത്പന്നങ്ങളാണ് എപ്പോഴും തെരഞ്ഞെടുക്കേണ്ടത്. ഇനി വീട്ടിലുപയോഗിക്കാനാണ് ലാപ്‌ടോപിന്റെ ആവശ്യമെങ്കില് ഭാരത്തെ ഒരു പ്രധാനഘടകമായി കാണണമെന്നില്ല. ഭാരക്കൂടുതലുള്ള ലാപ്‌ടോപുകള്‍ക്ക് സ്‌ക്രീന് വലുപ്പവും മള്‍ട്ടിമീഡിയ സൗകര്യങ്ങളും സാധാരണ കൂടുതലായിരിക്കും. എന്നാല് കുറഞ്ഞ ബാറ്ററി ദൈര്‍ഘ്യമാണ് ഇവയുടെ പോരായ്മ.\nമള്‍ട്ടിമീഡിയ: ആദ്യമെല്ലാം ലാപ്‌ടോപ് എന്നാല് ബിസിനസ് ക്ലാസ് എക്‌സിക്യൂട്ടീവുകള്‍ക്ക് മാത്രം പറഞ്ഞ കാര്യമായിരുന്നു. ഇപ്പോള് മള്‍ട്ടിമീഡിയ പോലുള്ള വിനോദത്തെ മുന്നില് കണ്ടുകൊണ്ടും ലാപ്‌ടോപ് പുറത്തിറങ്ങുന്നുണ്ട്. ഗ്ലെയറടിക്കാത്ത വൈഡ് സ്‌ക്രീന് ഡിസ്‌പ്ലെ, ഇന്‍ബില്‍റ്റ് ടിവി ട്യൂണര് കാര്‍ഡ്, മെമ്മറി കാര്‍ഡ് റീഡര്, വെബ് കാമറ, ബ്ലൂറേ റീഡര്, ബില്‍റ്റ് ഇന് മൈക് എന്നീ സൗകര്യങ്ങളുള്ള ലാപ്‌ടോപുകള് വിപണിയില് സുലഭമാണ്. പവര് സിനിമ, ഓഡിയോഡിജെ, പവര് ഡിവിഡി പോലുള്ള സോഫ്റ്റ്‌വെയറുകള് ഉള്‍പ്പെടുന്ന ലാപ്‌ടോപുകള് മികച്ച മള്‍ട്ടിമീഡിയ അനുഭവമാണ് നല്‍കുക.\nസുരക്ഷ: ഡെസ്‌ക്‌ടോപായാലും ലാപ്‌ടോപായാലും മറ്റെന്ത് ടെക് അധിഷ്ഠിത ഉത്പന്നമായാലും പ്രധാനമായും ശ്രദ്ധിക്കേണ്ട വശമാണ് സുരക്ഷ. സുരക്ഷാപ്രശ്‌നങ്ങള്‍ക്ക് പരിഹാരമായി ഇപ്പോള് പലകമ്പനികളും ഫിങ്കര്‍പ്രിന്റ് റീഡര് ഇന്റഗ്രേറ്റ് ചെയ്യുന്നുണ്ട്. ഫേസ്‌റെക്കഗ്നിഷനും ഇപ്പോള് മിക്ക ലാപ്‌ടോപ് മോഡലുകളിലും എത്തുന്നുണ്ട്. വൈറസ് പോലുള്ള അപകടങ്ങളെ ചെറുക്കാന് ആന്റി വൈറസ്, ആന്റി സ്‌പൈവെയര് സോഫ്റ്റ്‌വെയറുകളും സിസ്റ്റങ്ങളില് ഇന്‍സ്റ്റാള് ചെയ്തുവരുന്നുണ്ട്. ലാപ്‌ടോപ് വീണ ആഘാതത്തില് ഹാര്‍ഡ് ഡ്രൈവുകള്‍ക്ക് ഒന്നും സംഭവിക്കാതിരിക്കാന് ഷോക്ക് മൗണ്ടണ്ട് ഹാര്‍ഡ് ഡ്രൈവുകളുള്ള സിസ്റ്റങ്ങളും വില്പനക്കെത്തിയിട്ടുണ്ട്.\nകണക്റ്റിവിറ്റിയും പോര്‍ട്ടും: ഡാറ്റാ ട്രാന്‍സ്ഫറിങിനും ഇന്റര്‍നെറ്റ് ആക്‌സസിനും ഇന്‍ഫ്രാറെഡ്, ബ്ലൂടൂത്ത്, വൈഫൈ പോലുള്ള വയര്‍ലസ് കണക്റ്റിവിറ്റികളാണ് ഇപ്പോഴത്തെ ലാപ്‌ടോപുകളില് സാധാരണ ഉണ്ടാകുക. കുറഞ്ഞത് രണ്ട്് യുഎസ്ബി പോര്‍ട്ടുകളെങ്കിലും ഉള്ള ലാപ്‌ടോപുകള് വേണം വാങ്ങാന്. ഡാറ്റാ ട്രാന്‍സ്ഫറിനായി ഉപയോഗിക്കുന്ന സ്റ്റാന്റേഡ് പോര്‍ട്ടാണ് യുഎസ്ബി. അതോടൊപ്പം ചാര്‍ജ്ജിങിനും ഈ പോര്‍ട്ട് ഉപയോഗിക്കാം. ഓഡിയോ ഇന്/ഔട്ട് ജാക്ക്‌സ്, എതര്‍നെറ്റ് പോര്‍ട്ട്, ഡിസ്‌പ്ലെ ഔട്ട് പോര്‍ട്ട് എന്നീ പോര്‍ട്ടുകളും ഉള്‍പ്പെടുന്നുണ്ടോ എന്ന് ശ്രദ്ധിക്കുക.\nവില: ഉത്പന്നങ്ങള് വാങ്ങാന് പദ്ധതിയിടുമ്പോള് ആദ്യം ഉണ്ടാകേണ്ട ഘടകം പണമാണ്. ഏതെങ്കിലും വിലക്ക് ഉത്പന്നം വാങ്ങുകയാകരുത് ലക്ഷ്യം. വിലക്കൊത്ത മൂല്യം തരുന്ന ഉത്പന്നം മാത്രം വാങ്ങുക. സ്‌ക്രീന് സൈസ്, സവിശേഷതകള് എന്നിവ അടിസ്ഥാനമാക്കി 18,000 മുതല് ഏതാണ്ട് ഒന്നരലക്ഷത്തിലേറെ വിലവരുന്ന നെറ്റ്ബുക്ക്/നോട്ട്ബുക്ക്/ലാപ്‌ടോപുകള് ഇന്ന് വിപണിയില് സുലഭമാണ്.\nബ്രാന്‍ഡ്: വിവിധ ബ്രാന്‍ഡുകളാണ് ഇന്ന് വിപണിയിലുള്ളത്. നീണ്ടകാലത്തെ പാരമ്പര്യമുള്ള കമ്പനികള് മുതല് അടുത്തിടെ പുറത്തുവന്നവര് വരെ ഇതിലുണ്ട്. ഡെല്, ലെനോവോ, എച്ച്പി, കോംപാക്, ഏസര്, അസുസ്, എംഎസ്‌ഐ, തോഷിബ എന്നീ പ്രമുഖ കമ്പനികളാണ് വിപണിയില് മുന്നില്. മിക്കവരുടേയും അടിസ്ഥാന വാഗ്ദാനങ്ങള് ഏകദേശം ഒന്നുതന്നെയുമാണ്. ബാറ്ററി ദൈര്‍ഘ്യം, ഉപയോഗക്ഷമത എന്നീ രണ്ട് ഘടകങ്ങളെ അടിസ്ഥാനമാക്കി ലാപ്‌ടോപുകളെ കണ്ടെത്തുക, അതിന് ശേഷം അവയുടെ ബ്രാന്‍ഡ് വിശ്വാസ്യതകൂടി ഉറപ്പുവരുത്തുക. ഒരു മികച്ച ഉത്പന്നം തന്നെയാകും നിങ്ങളുടെ കയ്യിലെത്തുക.


വര്‍ക്കേഴ്സ് ഫോറം: സോവിയറ്റ് മുസ്ലിങ്ങളും സാമ്രാജ്യത്വ മാധ്യമങ്ങളുടെ കള്ളക്കഥകളും\nസോവിയറ്റ് മുസ്ലിങ്ങളും സാമ്രാജ്യത്വ മാധ്യമങ്ങളുടെ കള്ളക്കഥകളും\nസാമ്രാജ്യത്വത്തിനെതിരെ കൂട്ടായ്മകളുണ്ടാവുമ്പോഴൊക്കെ അത് തകര്‍ക്കുവാന് തല്‍പരകക്ഷികള് കൊണ്ടുപിടിച്ച ശ്രമങ്ങള് നടത്തിയിട്ടുണ്ട്. കമ്യൂണിസ്റ്റുകള്‍ക്കും മതവിശ്വാസികള്‍ക്കുമിടയില് ആരോപിക്കപ്പെടുന്ന ശത്രുത ഇത്തരം ശ്രമങ്ങളുടെ ഭാഗം മാത്രമാണ്. ഇസ്ലാമിനും കമ്യൂണിസത്തിനും തമ്മില് ഒന്നിച്ചു നില്‍ക്കാന് കഴിയില്ലെന്ന് മുസ്ലിം സാമ്രാജ്യത്വ വാദികളും അവരെ പ്രത്യക്ഷമായും പരോക്ഷമായും സഹായിച്ചുകൊണ്ടിരിക്കുന്ന മുസ്ലിം രാജഭരണകൂടങ്ങളും ഇസ്ലാമിസ്റ്റുകളും നിരന്തരം പ്രചരിപ്പിക്കുന്നത് സാമ്രാജ്യത്വത്തെ സഹായിക്കാനും സാമ്രാജ്യത്വ വിരുദ്ധ കൂട്ടായ്മകളെ തകര്‍ക്കാനും ലക്ഷ്യമിട്ടുകൊണ്ടാണ്. ഇവരെന്നും സാമ്രാജ്യത്വത്തിന്റെ കുഴലൂത്തുകാരാണ്. ഇവരാണ് മുസ്ലിം മേഖലകളിലെ സാധാരണക്കാര്‍ക്കിടയില് കമ്യൂണിസ്റ്റുകാര് ഇസ്ലാമിനെതിരാണെന്നും കമ്യൂണിസ്റ്റ് രാജ്യങ്ങളില് ഇസ്ലാം അപകടത്തിലാണെന്നുമുള്ള പ്രചാരണമഴിച്ചുവിടുന്നത്.\nഅറബ് ലോകത്ത് കമ്യൂണിസ്റ്റ് രാജ്യമായിരുന്ന റഷ്യ കാലുകുത്തുന്നതിനെതിരെ തുടങ്ങി വച്ചതാണ് ഈ പ്രചാരണങ്ങള്. മുതലാളിത്ത രാജ്യങ്ങളില് മുസ്ലിങ്ങള് അനുഭവിച്ച യാതനകളോ ഇസ്ലാമിനെതിരെ സാമ്രാജ്യത്വ ശക്തികള് നടത്തുന്ന കുതന്ത്രങ്ങളോ ഇവര്‍ക്ക് വിഷയീഭവിക്കുന്നുമില്ല. അധ്വാനിക്കുന്നവര്‍ക്ക് വേണ്ടി രംഗത്തുവന്ന പ്രസ്ഥാനമാണ് കമ്യൂണിസം. മതങ്ങളും അടിസ്ഥാന പരമായി ഇതേ ലക്ഷ്യം മുന്നോട്ടുവയ്ക്കുന്നു. ആശയങ്ങളില് വൈരുധ്യമുണ്ടെങ്കിലും സാമ്രാജ്യത്വവും മുതലാളിത്തവും പാവങ്ങളെ പീഡിപ്പിക്കുന്നുവെന്ന് കമ്യൂണിസത്തെപ്പോലെ മതങ്ങളും വിശ്വസിക്കുന്നു. യേശുവും മുഹമ്മദ് നബിയും പ്രവാചകന്മാരും ഈ ലക്ഷ്യത്തിന് വേണ്ടിയാണ് ജീവന് സമര്‍പ്പിച്ചത്. എന്നാല് മതങ്ങളെ പില്‍ക്കാലത്ത് മുതലാളിത്തം ആവാഹിക്കുകയും പുരോഹിതരെ കൂട്ടുപിടിച്ച് മതങ്ങളെ അധീനപ്പെടുത്തുകയും ചെയ്തു. അങ്ങനെ അധ്വാനിക്കുന്നവരെ പീഡിപ്പിക്കുവാന് മതങ്ങളും മുതലാളിത്തത്തോടൊപ്പം നിന്നുകൊടുത്തു. അത്തരം സന്ദര്‍ഭങ്ങളിലാണ് കമ്യൂണിസം മതത്തിന്റെ ശത്രുവാകുന്നത്. അല്ലാത്ത സന്ദര്‍ഭങ്ങളില് കമ്യൂണിസ്റ്റുകാരും മുസ്ലിങ്ങളും തമ്മില് സഹകരണമാണ് പുലര്‍ത്തിയതെന്ന് അറബ് ലോകത്തും റഷ്യയിലും മറ്റ് മുസ്ലിം ദേശങ്ങളിലുമുണ്ടായ കമ്യൂണിസ്റ്റ് നയങ്ങള് പരിശോധിച്ചാല് വ്യക്തമാവും. സാമ്രാജ്യത്വ ചരിത്രകാരന്മാര് നടത്തിയ കൊണ്ടുപിടിച്ച ശ്രമങ്ങളാണ് കമ്യൂണിസ്റ്റുകാരേയും മുസ്ലിങ്ങളെയും പലേടത്തും തമ്മിലകറ്റിയത്. ശത്രുതയും സഹകരണവും മതങ്ങള് തമ്മിലും ഉണ്ടായിട്ടുണ്ട്. എന്തിന്, ഒരേ മതത്തില്‍പ്പെട്ട വിവിധ വിഭാഗങ്ങള് തമ്മിലും ഉണ്ടായിട്ടുണ്ട്. ക്രിസ്തു മതക്കാരും മുസ്ലിങ്ങളും തമ്മില് വര്‍ഷങ്ങളോളം യുദ്ധമുണ്ടായി. അതിനാല് ക്രിസ്ത്യാനികളും മുസ്ലിങ്ങളും തമ്മില് എന്നും ശത്രുക്കളായി തന്നെ തുടരണമെന്ന് ആരും പറയില്ല. ഒരു കാലത്ത് ക്രിസ്ത്യാനികളുടെ പീഡനത്തിനിരയായ യഹൂദന്മാരെ മുസ്ലിം രാജാക്കന്മാരാണ് സഹായിച്ചിരുന്നത്. എന്നാല് ഇസ്രയേല് രാജ്യത്തിന്റെ പേരില് ഈ രണ്ടു മതക്കാര് തമ്മില് ശത്രുക്കളായിരിക്കുന്നു. ഇവര് ഇനി ഒരു കാലത്തും യോജിക്കരുതെന്നുണ്ടോ? ഇതുപോലെ വിവിധ മതങ്ങള് തമ്മില് വൈരുധ്യാത്മകമായ അന്തരങ്ങളുണ്ട്. ഇസ്ലാം ഒരു ദൈവത്തില് മാത്രം വിശ്വസിക്കുകയും ബഹുദൈവത്വം മഹാ പാപമായി ഗണിക്കുകയും ചെയ്യുന്നു. ഹിന്ദുമതമാവട്ടെ ബഹു ദൈവ വിശ്വാസത്തിലൂടെ മോക്ഷം കാംക്ഷിക്കുന്ന മതമാണ്. യേശു ദൈവ പുത്രനാണെന്ന് ക്രിസ്ത്യാനികള്. ദൈവത്തിന് പുത്രകളത്രാദികള് ഇല്ലേയില്ലായെന്ന് മുസ്ലിങ്ങള്. എല്ലാവരും തമ്മില് യോജിപ്പുകളും വിയോജിപ്പുകളും കാണാം. പരസ്പരമുള്ള ആശയവൈരുധ്യങ്ങള് അംഗീകരിച്ചുകൊണ്ടുതന്നെ തിന്മക്കെതിരെ എല്ലാവര്‍ക്കും ഐക്യപ്പെടാം. എന്നാല് കമ്യൂണിസ്റ്റുകളും മത വിശ്വാസികളും തമ്മില് ഒരിക്കലും യോജിക്കരുതെന്ന നിര്‍ബന്ധ ബുദ്ധിയോടെയാണ് പലരും പ്രവര്‍ത്തിക്കുന്നത്. സാമ്രാജ്യത്വ ശക്തികളുടെ ഈ ഗൂഢാലോചന മനസ്സിലാക്കാന് മതവിശ്വാസികള്‍ക്ക് കഴിയാതെ പോയി.\nഅറബ് ലോകത്ത് ഇസ്രയേല് രാജ്യം സ്ഥാപിക്കപ്പെട്ടതും, അറബ് ലോകത്തെ വെട്ടിമുറിച്ച് എണ്ണസമ്പത്ത് കൈയടക്കിയതും അറബികളെയും ഇറാനെയും തമ്മില്‍ത്തല്ലിച്ച് ചോരകുടിച്ചതും ഒന്നും ഇവര്‍ക്ക് പ്രശ്നമല്ല. മറിച്ച്; മുസ്ലിങ്ങളേ, സൂക്ഷിച്ചോ! കമ്യൂണിസ്റ്റുകള് വരുന്നേ എന്ന് പേടിപ്പിച്ച് അറബികളുടെ കണ്ണും കരളും മാന്തിപ്പറിക്കുന്ന സാമ്രാജ്യത്വ വൈതാളികതക്ക് നേരെ മുസ്ലിം നേതൃത്വങ്ങള് കണ്ണടയ്ക്കുന്നു. അറബി ശൈഖുമാരെ കൂട്ടുപിടിച്ച് കമ്യൂണിസത്തിനെതിരെ വലിയ പ്രചാരണങ്ങളഴിച്ചുവിട്ടത് ഇസ്ലാമിനെയല്ല, സാമ്രാജ്യത്വത്തെ രക്ഷിക്കാനായിരുന്നു എന്ന് മുസ്ലിം ലോകം മനസ്സിലാക്കാനും തുനിഞ്ഞില്ല. സാമ്രാജ്യത്വ മുതലാളിത്ത മാധ്യമങ്ങള് റഷ്യയിലെ കമ്യൂണിസ്റ്റ് ഭരണകൂടത്തെ വാതോരാതെ വിമര്‍ശിക്കുകയും അവിടെ മുസ്ലിങ്ങള് പീഡിപ്പിക്കപ്പെടുന്നുവെന്ന് നിരന്തരം പ്രചാരണമഴിച്ചുവിടുകയും ചെയ്തപ്പോള് അതൊക്കെ അപ്പടി കോപ്പിയടിച്ച് പ്രചരിപ്പിക്കുകയാണ് മുസ്ലിം രാജ്യങ്ങളും നേതൃത്വങ്ങളും പൊതുവേ ചെയ്തത്. റഷ്യയില് കമ്യൂണിസം വരുംമുമ്പ് സാര് ഭരണാധികാരികളുടെ ദംശനമേറ്റു തളര്‍ന്ന മുസ്ലിങ്ങള് അവിടെ കമ്യൂണിസ്റ്റ് വിപ്ലവത്തില് അണിചേര്‍ന്നതും ലെനിന് ഭരണ കൂടവും കമ്യൂണിസ്റ്റ് ചേരിയും അറബ് ലോകത്തിന്റെയും മുസ്ലിം സമൂഹങ്ങളുടേയും രക്ഷയ്ക്ക് വേണ്ടി നിലകൊണ്ടതും സാമ്രാജ്യത്വ ശക്തികളും അവരോടൊട്ടി നില്ക്കുന്ന അറബ് മുസ്ലിം ഭരണകൂടങ്ങളും ബോധപൂര്‍വം മറച്ചുവയ്ക്കുകയായിരുന്നു. ലോകത്തിന്റെ പല ഭാഗങ്ങളിലും മുസ്ലിങ്ങള്‍ക്കെതിരായ നീക്കങ്ങളുണ്ടായി. പലതും ഭരണകൂട ഭീകരതകളുടെ ഭാഗമായിരുന്നു. ഇതില് ഏറ്റവും വലുത് അറബ് ലോകത്ത് ഇസ്രയേലിനെ പ്രതിഷ്ഠിച്ചു എന്നതാണ്. ഈ വസ്തുത മറച്ചുവച്ച് ലോകത്ത് ഇസ്ലാമിന്റെ ഏറ്റവും വലിയ ശത്രു കമ്യൂണിസമാണെന്ന് വരുത്താനാണ് സാമ്രാജ്യത്വം കൊണ്ടു പിടിച്ച് ശ്രമിച്ചത്. അറബി ശൈഖുമാരെ പ്രത്യേകിച്ചും സൗദി അറേബ്യന് ഭരണകൂടത്തെ കൂട്ടുപിടിച്ച് അറബി ഭാഷയില് കമ്യൂണിസത്തിനെതിരെ നിരന്തരമായ പ്രചാരണങ്ങളഴിച്ചുവിട്ടുകൊണ്ട് മുസ്ലിംസമൂഹങ്ങളെ കൂടെ നിറുത്താനുള്ള അമേരിക്കന് ശ്രമം കുറേയൊക്കെ വിജയിക്കുകയും ചെയ്തു. അതേ സമയം മുതലാളിത്തത്തിന്റെ മത സമീപനത്തെക്കുറിച്ച് ഇവരൊന്നും മിണ്ടിയതുമില്ല. അറബ് ലോകത്തെ കമ്യൂണിസ്റ്റ് അനുകൂല മീഡിയകളില്‍നിന്നാണ് ഇസ്രയേല് ഭീകരതയെക്കുറിച്ച് അറബി ലോകം അറിയുന്നതുതന്നെ. എന്നിട്ടും മുസ്ലിം രാജ്യങ്ങളിലെ പണ്ഡിതന്മാരില് ഒരു വിഭാഗം കമ്യൂണിസത്തിനെതിരായ പ്രചാരണം ഏറ്റുപിടിച്ചു. മതം മനുഷ്യനെ മയക്കുന്ന കറുപ്പാണെന്ന മാര്‍ക്സിന്റെ അരവാക്യം കടമെടുത്തുകൊണ്ടാണ് ഈ പ്രചാരണം ശക്തിപ്പെടുത്തിയത്. വാസ്തവത്തില് മാര്‍ക്സും എംഗല്‍സും മതത്തെക്കുറിച്ച് വളരെക്കുറച്ച് പരാമര്‍ശങ്ങളേ നടത്തിയിട്ടുള്ളു. അതാവട്ടെ ക്രിസ്തീയ പൗരോഹിത്യത്തെ മുന്നില് കണ്ടുകൊണ്ടാണുതാനും. ഇത്രയുമാണ് മാര്‍ക്സ് പറഞ്ഞത്: ""മതം ലോകത്തിന്റെ പൊതു സിദ്ധാന്തമാണ്. വിശ്വ വിജ്ഞാന സംക്ഷിപ്ത രൂപമാണ്. ജനകീയ രൂപത്തിലുള്ള ന്യായവാദമാണ്. ലോകത്തിന്റെ ആത്മീയ ബിന്ദുവാണ്. അഭിനിവേശമാണ്. സാംസ്കാരികമായ അംഗീകാരമാണ്. പാവനമായ അഭിനന്ദന വചനമാണ്. സാന്ത്വനത്തിന്റെയും ന്യായീകരണത്തിന്റെയും ആഗോള അടിത്തറയാണ്. അത് മാനവസത്തയുടെ അസാധാരണമായ ലക്ഷ്യപ്രാപ്തിയാണ്. കാരണം മാനവസത്ത ശരിയായ എന്തെങ്കിലും ലക്ഷ്യപ്രാപ്തി നേടിയിട്ടില്ല. അതിനാല് മതത്തിനെതിരെയുള്ള പോരാട്ടം പരോക്ഷമായി മതം ആത്മീയപരമാക്കിയ ലോകത്തിനെതിരെയുള്ള ഒരു പോരാട്ടമാവും. ""മതപരമായ കഷ്ടപ്പാട് അതേ സമയം യഥാര്‍ഥ കഷ്ടപ്പാടിന്റെ പ്രകടനമാണ്. യഥാര്‍ഥ കഷ്ടപ്പാടിന്നെതിരെയുള്ള എതിര്‍പ്പുകൂടിയാണത്. മതം അടിച്ചമര്‍ത്തപ്പെട്ടവന്റെ വിലാപമാണ്. ഹൃദയമില്ലാത്ത ലോകത്തിന്റെ ഹൃദയമാണ്. ആത്മാവില്ലാത്ത അവസ്ഥയുടെ ആത്മാവെന്നപോലെ. അത് ജനങ്ങളുടെ മയക്കുമരുന്നാണ്. ആകാശത്തെ വിമര്‍ശിക്കല് ഭൂമിയെ വിമര്‍ശിക്കലായിത്തീരുന്നു.\nമതത്തെ വിമര്‍ശിക്കുന്നത് നിയമത്തെ വിമര്‍ശിക്കലാകുന്നു. ദൈവശാസ്ത്രത്തെ വിമര്‍ശിക്കുന്നത് രാഷ്ട്രീയത്തെ വിമര്‍ശിക്കുന്നതിന് തുല്യവുമാകുന്നു"" സാമ്രാജ്യത്വ വാദികളും മത പുരോഹിതന്മാരും കൊട്ടിഘോഷിക്കുന്നതു പോലെയുള്ള ഒരു പരാമര്‍ശവും മാര്‍ക്സ് നടത്തിയിട്ടില്ല. കാരണം മാര്‍ക്സിന്റെ ലക്ഷ്യം മതത്തിനെതിരായ പോരാട്ടമേ അല്ല; മറിച്ച് മുതലാളിത്തത്തിനെതിരായ പോരാട്ടമാണ്. മുതലാളിത്തത്തെ പൗരോഹിത്യം സഹായിക്കാനൊരുങ്ങിയപ്പോള് അവര്‍ക്കെതിരെയും അദ്ദേഹം ശബ്ദമുയര്‍ത്തി. അല്ലാതെ യഥാര്‍ഥ വിശ്വാസികള്‍ക്ക് ഒരിക്കലും മുതലാളിത്തത്തെ അംഗീകരിക്കാന് കഴിയില്ല. കാരണം പാവങ്ങളോടും മര്‍ദിതരോടും ഒരു പ്രതിബദ്ധതയും കേപിറ്റലിസത്തിനില്ല. പൗരോഹിത്യത്തെ കൂട്ടുപിടിച്ച് മുതലാളിത്തം മതത്തെ ഹൈജാക്ക് ചെയ്യുകയാണ് ചെയ്തത്. ഏറ്റവും വലിയ ഇസ്ലാമിക രാജ്യമാണെന്നവകാശപ്പെടുന്നവര്‍പോലും കള്ളന്റെ കൈയില് പൂമാല ഏല്‍പിച്ചതുപോലെ തങ്ങളുടെ സംരക്ഷണം അമേരിക്കയടക്കമുള്ള മുതലാളിത്ത രാജ്യങ്ങളെ ഏല്‍പിച്ചിരിക്കയാണ്. പലസ്തീനിലും മുസ്ലിം ലോകത്തിന്റെ നാലുപാടും മുതലാളിത്തത്തിന്റെ കൈകളാല് ജനം മരിച്ചു വീഴുമ്പോഴും സാമ്രാജ്യത്വവുമായി കൂട്ടുചേര്‍ന്ന് സുഖിക്കുകയാണ് ശൈഖുമാര്.\nറഷ്യയില് സാര് ഭരണകൂടത്തിന്റെ സ്വേഛാധിപത്യത്തിന് അറുതി വരുത്തിയാണ് കമ്യൂണിസ്റ്റ് ഭരണം വന്നത്. സാര് ഭരണാധികാരികള് റഷ്യയിലെ ആറിലൊരു ഭാഗം വരുന്ന മുസ്ലിങ്ങളെ വല്ലാതെ പീഡിപ്പിച്ചിരുന്നു. പള്ളികള് തകര്‍ക്കുക, മുസ്ലിം പ്രദേശങ്ങളില് റഷ്യന് ക്രിസ്ത്യാനികളെ കുടിയിരുത്തുക. പുണ്യ സ്ഥലങ്ങള് സന്ദര്‍ശിക്കുന്നത് വിലക്കുക, മുസ്ലിം സാന്ദ്രതയുള്ള പ്രദേശങ്ങളില്‍നിന്ന് അവരെ മാറ്റിപ്പാര്‍പ്പിക്കുക, പരസ്യമായ മതാനുഷ്ഠാനങ്ങള് വിലക്കുക തുടങ്ങിയ ക്രൂരമായ നടപടികളാണ് മുസ്ലിം ജനത്തിനെതിരെ സാര് ചക്രവര്‍ത്തിമാര് കൈക്കൊണ്ടത്. ഹസ്രത്ത് ഉസ്മാന് ഖലീഫയുടെ നിര്‍ദേശ പ്രകാരം പകര്‍ത്തിയ ഖുര്‍ആന് ജനങ്ങള് സന്ദര്‍ശിക്കുന്നത് തടയാനായി തലസ്ഥാന നഗരിയിലേക്ക് കൊണ്ടുപോയി. പലയിടത്തും മുസ്ലിം സ്മാരകങ്ങള് തകര്‍ത്തു. എന്നാല് ഇതെല്ലാം കമ്യൂണിസ്റ്റുകളുടെ മേല് വച്ചുകെട്ടി ചരിത്രത്തെ തമസ്കരിക്കുകയാണ് മുതലാളിത്തത്തിന്റെ പേനത്തൊഴിലാളികള് ചെയ്തത്. മുസ്ലിം മുതലാളിത്ത ഭരണകൂടങ്ങളും അതേറ്റുപിടിച്ചു. വിപ്ലവത്തെത്തുടര്‍ന്ന് റഷ്യയില് ഭരണത്തിലേറിയ ബോള്‍ഷെവിക്കുകള് മുസ്ലിങ്ങളോട് അനുവര്‍ത്തിച്ച നയമെന്തായിരുന്നുവെന്ന് ലെനിന്റെ സമീപനങ്ങളില്‍നിന്ന് മനസ്സിലാക്കാവുന്നതാണ്. സാര് ഭരണാധികാരികള്‍ക്കെതിരെയുള്ള പോരാട്ടത്തില് റഷ്യന് മുസ്ലിങ്ങള് കമ്യൂണിസ്റ്റ് പക്ഷത്താണ് നിലയുറപ്പിച്ചത്. കഴിഞ്ഞ നൂറുവര്‍ഷത്തെ തങ്ങളുടെ പാരതന്ത്ര്യത്തില് നിന്ന് മോചനം ലഭിക്കാനുള്ള ഉത്ക്കടമായ ആഗ്രഹത്തോടെയാണ് അവര് ബോള്‍ഷെവിക് വിപ്ലവത്തെ എതിരേറ്റത്. മുസ്ലിം ഗ്രൂപ്പുകളും സംഘടനകളും വിപ്ലവകാരികളോടൊപ്പം ചേര്‍ന്നു. 1917 ഏപ്രില് 26ന് റഷ്യന് മുസ്ലിം സെന്‍ട്രല് ബ്യൂറോ അവരുടെ തുര്‍കിസ്താന് ശബ്ദം (തുര്‍കിസ്താന്‍സ്കൈ ഗോലോസ്) പത്രത്തിലൂടെ റഷ്യന് വിപ്ലവത്തില് സജീവമായി അണിചേരാന് മുസ്ലിം സ്ത്രീകളോടഭ്യര്‍ഥിച്ചു. സ്ത്രീകളുടെ പ്രകടനങ്ങളില് പര്‍ദ ധരിച്ച മുസ്ലിം സ്ത്രീകളെ ധാരാളമായി കാണാമായിരുന്നുവെന്ന് മേല് പത്രം തന്നെ എഴുതിയിട്ടുണ്ട്. സോഷ്യലിസ്റ്റ് പാര്‍ടിയില് അംഗത്വമെടുക്കുന്നതിന് മതം കൈയൊഴിക്കേണ്ടതില്ലാ എന്ന് ലെനിന് 1909ല് തന്നെ പ്രസ്താവിച്ചിരുന്നു. കമ്യൂണിസ്റ്റ് പാര്‍ടിയുടെ നേതൃത്വത്തില് 1917 മെയ് ഒന്ന് മുതല് പതിനൊന്ന് വരെ നടന്ന മുസ്ലിങ്ങളുടെ അഖില റഷ്യന് കോണ്‍ഫറന്‍സില് ആയിരത്തോളം മുസ്ലിങ്ങള് പങ്കെടുത്തിരുന്നു. ഇവരില് ഇരുനൂര് പേര് സ്ത്രീകളായിരുന്നു എന്നതും ശ്രദ്ധേയമാണ്. റഷ്യന് റിപ്പബ്ലിക്കിന് കീഴില് മുസ്ലിം പ്രദേശങ്ങളില് മത വിശ്വാസം അനുഷ്ഠിക്കാന് സര്‍ക്കാര് നല്കുന്ന സ്വാതന്ത്ര്യത്തെ സമ്മേളനം ശ്ലാഘിക്കുക കൂടി ചെയ്തു. ഇസ്ലാമിക മൂല്യങ്ങളും ബോള്‍ഷെവിക് നിയമങ്ങളും തമ്മില് അകലമില്ലെന്ന് മുസ്ലിം ബുദ്ധിജീവികള് വിശ്വസിക്കുകയും പ്രചരിപ്പിക്കുകയും ചെയ്തു.\nറഷ്യയിലും പൗരസ്ത്യ ദേശത്തുമുള്ള മുസ്ലിം തൊഴിലാളികള്‍ക്ക് എന്ന പേരില് 1917ല് സോവിയറ്റ് സര്‍ക്കാര് ഒരു പ്രത്യേക പ്രഖ്യാപനം നടത്തി. പ്രഖ്യാപനത്തില് നിന്ന്: നിങ്ങളുടെ വിശ്വാസങ്ങളും നിങ്ങളുടെ അനുഷ്ഠാനങ്ങളും നിങ്ങളുടെ സംസ്കാരിക സ്ഥാപനങ്ങളും സ്വതന്ത്രമായിരിക്കും. റഷ്യയിലെ മറ്റെല്ലാ ജനങ്ങളുടേതുംപോലെ നിങ്ങളുടെ അവകാശങ്ങളും വിപ്ലവ സര്‍ക്കാറിന്റെ ശക്തി പ്രഭാവത്തില് സുരക്ഷിതമായിരിക്കും. മുസ്ലിങ്ങളിലെ ചില ഗോത്ര വിഭാഗങ്ങളുമായി പല സ്ഥലത്തും സംഘര്‍ഷമുണ്ടായപ്പോള് മുസ്ലിം സ്വാധീനം മുന് നിറുത്തി ഇസ്ലാമിക നിയമ പ്രകാരമുള്ള നിയമം കമ്യൂണിസ്റ്റ് സര്‍ക്കാര് അനുവദിക്കുകയായിരുന്നു. മധ്യേഷ്യ, ട്രാന്‍സോക്സിയാന, കൊക്കാസസ്, റഷ്യ എന്നീ പ്രദേശങ്ങള്‍ക്കായി 1942ല് സ്റ്റാലിന് നാല് മുസ്ലിം മത ബോര്‍ഡുകള് (ദീനി ഇദാറ) സ്ഥാപിച്ചു. മന്ത്രി സഭയുമായി (council of Ministers) ബന്ധപ്പെട്ട് ഒരു മത കാര്യ വകുപ്പും സ്റ്റാലിന് ഏര്‍പ്പെടുത്തിയിരുന്നു. ഓരോ റിപ്പബ്ലിക്കിലും മതകാര്യ വകുപ്പിന്റെ ശാഖ എന്ന നിലയ്ക്ക് ഖാസിയ്യത്തുകളുണ്ടായിരുന്നു (qaziyyat)\nതാഷ്ക്കന്റിലെ ഗ്രാന്റ് മുഫ്തി സിയാഉദ്ദീന് ബാബാഖാന് രചിച്ച ഇസ്ലാം ആന്‍ഡ് മുസ്ലിംസ് ഇന് ദി ലാന്‍ഡ് ഓഫ് സോവിയറ്റ്സ് എന്ന പുസ്തകം സാര് ചക്രവര്‍ത്തിമാരുടെ സ്വേഛാധിപത്യത്തില്‍നിന്നും മതപീഡനങ്ങളില്‍നിന്നും സോവിയറ്റ് മുസ്ലിങ്ങള് എങ്ങനെയാണ് രക്ഷപ്പെട്ടതെന്ന് വിവരിക്കുന്നുണ്ട്. സാര് ഭരണകൂടം റഷ്യയിലെ ഓര്‍ത്തഡോക്സ് ക്രിസ്ത്യാനികള്‍ക്ക് മാത്രമാണ് സ്വാതന്ത്ര്യം നല്‍കിയത്. ഇസ്ലാമിനെ അവര് തികഞ്ഞ ശത്രുതയോടെ വീക്ഷിച്ചു. സാമൂഹികമായും സാമ്പത്തികമായും മുസ്ലികള് ഇക്കാലത്ത് തകര്‍ന്ന് കഴിഞ്ഞിരുന്നു. ബോള്‍ഷെവിക് വിപ്ലവത്തെ മുസ്ലിങ്ങള് ഇരു കൈകളും നീട്ടി സ്വീകരിച്ചു. ഉഫയിലെ മുസ്ലിം മതകാര്യ ബോര്‍ഡ് ഒരു ഫത്വ തന്നെ പുറപ്പെടുവിച്ചു: റഷ്യയില് ഇതാ വിപ്ലവം വന്നിരിക്കുന്നു. ഇസ്ലാം മതത്തെ നശിപ്പിക്കുന്ന ക്രൂരമായ എകാധിപത്യം ഇതാ അവസാനിക്കാന് പോവുകയാണ്. തുര്‍കിസ്ഥാനിലെ മഹ്കമേ ശരിയ്യ മുഫ്തി സഹീറുദ്ദീന് അല്ലാം 1925ല് സമാനമായ മറ്റൊരു ഫത്വ പുറപ്പെടുവിച്ചതോടെ മുസ്ലിങ്ങള് വിപ്ലവത്തില് സജീവമായി. ഒക്ടോബര് വിപ്ലവത്തിന്റെ തൊട്ടടുത്ത മാസം തന്നെ (1917 നവംബര് 20) മുസ്ലിങ്ങള്‍ക്ക് വേണ്ടി ലെനിന് ഒരു പ്രഖ്യാപനം നടത്തി. മുന്‍കാലത്തെ ഭരണത്തില് (സാര് ഭരണം) നിങ്ങളുടെ പള്ളികളും പ്രാര്‍ഥനാലയങ്ങളും തകര്‍ക്കപ്പെട്ടിരുന്നു. നിങ്ങളുടെ വിശ്വാസങ്ങളും ആചാരങ്ങളും ഞെരിച്ചമര്‍ത്തപ്പെട്ടിരുന്നു. ഇനി മുതല് നിങ്ങളും വിശ്വാസങ്ങളും, ദേശീയവും സാംസ്കാരികവുമായ ആചാരങ്ങളും സ്വതന്ത്രമാണെന്ന് ഇതാ പ്രഖ്യാപിക്കുന്നു. അവക്ക് ഒരു തടസ്സവും ഇനിയുണ്ടാവില്ല. നിങ്ങളുടെ ദേശീയ ജീവിതം സ്വതന്ത്രമായും തടസ്സമില്ലാതെയും അനുവര്‍ത്തിച്ച് കൊള്ളൂ. നിങ്ങള്‍ക്ക് അതിനുള്ള അവകാശമുണ്ട്. മുസ്ലിം പ്രദേശങ്ങളില് വെള്ളിയാഴ്ച ഒഴിവ് ദിവസമായി പ്രഖ്യാപിക്കുകയും ചെയ്തു.\n1918 ജനുവരി 23ന് സോവിയറ്റ് സര്‍ക്കാര് ആദ്യത്തെ മത നിയമം പ്രഖ്യാപിച്ചു. സ്റ്റേറ്റില് നിന്ന് ചര്‍ച്ചും ചര്‍ച്ചില് നിന്ന് സ്കൂളും വേര്‍തിരിക്കുന്നത് സംബന്ധിച്ച നിയമം എന്നായിരുന്നു ഇതിനു പേര്. മുസ്ലിങ്ങളടക്കമുള്ളവരുടെ വിശ്വാസ സ്വാതന്ത്ര്യം ഈ നിയമത്തില് പ്രത്യേകം എടുത്തുപറയുകയും ചെയ്തു. ഇത് സംബന്ധിച്ച പ്രഖ്യാപനത്തില് അന്നത്തെ പീപ്പിള്‍സ് കമ്മീഷാര് ആയിരുന്ന സ്റ്റാലില് ഒപ്പ് വയ്ക്കുക കൂടി ചെയ്തിരുന്നു. മറ്റു മതങ്ങള്‍ക്കൊപ്പമുള്ള ഇസ്ലാമിന്റെ സമത്വം ഉറപ്പാക്കുന്നതിന് 1918 ജനുവരിയില് മുസ്ലിം വകുപ്പിനായുള്ള കമ്മീഷേറിയറ്റ് (Commissariat for Muslim Affairs) ആരംഭിച്ചു. സാര് ഭരണകാലത്ത് ഇസ്ലാമിനുണ്ടായിരുന്ന രണ്ടാം സ്ഥാനം അവസാനിപ്പിച്ച് ഇസ്ലാമിന് മറ്റ് മതങ്ങളെപ്പോലെ തുല്യസ്ഥാനം നല്കാന് ബോള്‍ഷെവിക് ഭരണകൂടം തീരുമാനിച്ചു. സമര്‍ഖന്ദില് സൂക്ഷിച്ചിരുന്ന ഹസ്രത്ത് ഉസ്മാന്റെ കാലത്തെഴുതിയ ഖുര്‍ആന് പ്രതി മുസ്ലിങ്ങള് സന്ദര്‍ശിക്കുന്നത് തടയാന് വേണ്ടി സാര് ഭരണാധികാരികള് 1869ല് സെന്റ് പീറ്റേഴ്സ് ബര്‍ഗിലേക്ക് മാറ്റിയിരുന്നു. മുസ്ലിങ്ങളുടെ അഭ്യര്‍ഥന മാനിച്ച് സോവിയറ്റ് ഭരണകൂടം ഗ്രന്ഥം സമര്‍ഖന്ദിലേക്ക് തന്നെ തിരിച്ചുകൊണ്ടുവന്നു. സാര് ചക്രവര്‍ത്തിമാര് അടച്ചു പൂട്ടിയ പല പള്ളികളും ലെനിന്റെ നിര്‍ദേശ പ്രകാരം മുസ്ലിങ്ങള്‍ക്ക് തുറന്നുകൊടുത്തു. കാസാനിലെ സുയുംബികേ മിനാരം, ഉഫയിലെ കാരവന് സറായി പള്ളി എന്നിവ ഇങ്ങനെ തുറന്നുകൊടുത്തവയില് പെടും.\nക്രിസ്തു മതത്തിന് പ്രത്യേകം ഉണ്ടായിരുന്ന ആനുകൂല്യങ്ങളെല്ലാം നിറുത്തല് ചെയ്യുകയും എല്ലാ മതക്കാരെയും തുല്യരായി കണക്കാക്കുകയും ചെയ്തു. കുട്ടികള്‍ക്ക് മുസ്ലിം പേരുകളിടുന്നത് വിലക്കിയിരുന്ന സാര് നിയമം ബോള് ഷെവിക് ഭരണ കൂടം ഇല്ലാതാക്കി. ബോള്‍ഷെവിക്സ് ആന്‍ഡ് ഇസ്ലാം എന്ന തലക്കെട്ടില് 2003 ഡിസംബര് ലക്കത്തിലെ സോഷ്യലിസ്റ്റ് റിവ്യൂവില് ഡാവെ ക്രൗഷ് എഴുതി: കോളണിവല്ക്കരിക്കപ്പെട്ട മുസ്ലിങ്ങളൊക്കെ തൊഴിലാളികള് തന്നെയാണ്. കൊളോണിയല് വര്‍ഗം അവരെ അടിച്ചമര്‍ത്തിയിരിക്കയാണ്. എല്ലാ വര്‍ഗക്കാര്‍ക്കും തങ്ങള് തൊഴിലാളികളെന്ന് സ്വയം വിളിക്കാന് അവകാശമുണ്ട്. അതിനാല് മുസ്ലിം രാജ്യങ്ങളിലെ ദേശീയ വിമോചന പ്രസ്ഥാനങ്ങള്‍ക്ക് നിയമപരമായിതന്നെ സോഷ്യലിസ്റ്റ് വിപ്ലവത്തിന്റെ സ്വഭാവമുണ്ട്. ബോള്‍ഷെവിക് വിപ്ലവത്തില് ലെനിന്റെ അടുത്ത സുഹൃത്തായ മിര്‍സാ സുല്‍താന് ഗാലിയേവ് വിപ്ലവത്തിലേക്ക് മുസ്ലിങ്ങളെ സജ്ജരാക്കുന്നതില് വലിയ പങ്കുവഹിച്ചു. അദ്ദേഹം മുസ്ലിം മിലിട്ടറി കോളേജിന്റെ തലവന് കൂടിയായിരുന്നു. ഹംസ ഹകീം സോദ, അബ്ദുല്ലാ ഖാദിരി, ഹനഫി മുസഫ്ഫര് തുടങ്ങിയവര് നേതൃത്വം കൊടുത്തിരുന്ന ജദീദേ പ്രസ്ഥാനം ഇസ്ലാമും സോഷ്യലിസവും ഒരേ ആശയം തന്നെയാണ് ലക്ഷ്യമാക്കുന്നത് എന്ന് പ്രഖ്യാപിക്കുകയും ബോള് ഷെവിക് വിപ്ലവത്തിന് പിന്തുണ നല്കുകയും ചെയ്തു.\nറഷ്യന് എഴുത്തുകാരനായ ലാദ്മീര് ബൊബ്രോവ്നികോ എഴുതുന്നു: റഷ്യന് അധികാരികളും ഇസ്ലാമും തമ്മില് വിഭിന്ന പക്ഷത്താണെന്ന പ്രചാരണം എത്രമാത്രം തെറ്റാണ്. ഇരുപതുകളില് നിരവധി ബോള്‍ഷെവിക്കുകള് മുസ്ലിം ബുദ്ധിജീവികളുമായി ബന്ധപ്പെട്ടിരുന്നു. ദാഗിസ്ഥാനിലും കബര്‍ദയിലും സോവിയറ്റ് അധീശത്വം സ്ഥാപിച്ചത് തന്നെ മുസ്ലിം ജദീദ് പ്രസ്ഥാനത്തിന്റെ സഹായത്തോടെയാണ്.1920ല് നടന്ന ദാഗിസ്ഥാന് പീപ്പിള്‍സ് കോണ്‍ഗ്രസില് സ്റ്റാലിന് നേരിട്ട് പങ്കെടുക്കുകയും ശരീഅത്തിന്റെ അടിസ്ഥാന മൂല്യങ്ങളെ അംഗീകരിക്കുകയും ചെയ്തു. നാട്ടുവ്യവസ്ഥ എന്ന നിലക്ക് അത് ആചരിക്കുന്നതിന് സാര് ചക്രവര്‍ത്തിമാര് ഏര്‍പ്പെടുത്തിയിരുന്ന വിലക്കുകള് പിന്‍വലിച്ചതായി പ്രഖ്യാപിച്ചു. ശരീഅത്തിന്റെ മൂല്യങ്ങളും കമ്യൂണിസവും പാവങ്ങളെ സഹായിക്കുന്ന കാര്യത്തിലും സാമൂഹിക നീതി നടപ്പാക്കുന്നതിലും സമാനമായ ആശയങ്ങളാണ് സ്വീകരിക്കുന്നതെന്നും ദാഗിസ്ഥാന് കോണ്‍ഗ്രസ് അഭിപ്രായപ്പെട്ടു. കമ്യൂണിസത്തെ ശക്തിപ്പെടുത്താന് സമ്മേളനത്തില് വച്ച് ശരീഅ പദ്ധതിക്ക് രൂപം നല്കി. 1926ല് മധ്യേഷ്യയിലെ മുസ്ലിം പ്രവിശ്യകള് ചേര്‍ന്ന് മറ്റൊരു കോണ്‍ഗ്രസ് സംഘടിപ്പിക്കുകയും മുസ്ലിം ലോകത്തിന്റെ രക്ഷയ്ക്ക് വേണ്ടി സോവിയറ്റ് യൂണിയന് നടത്തുന്ന ശ്രമങ്ങളെ അഭിനന്ദിക്കുകയും ചെയ്തു. സോവിയറ്റ് റഷ്യ സ്ഥാപിച്ചപ്പോള് അതിനെ ആദ്യം അംഗീകരിച്ചത് മുസ്ലിം രാജ്യമായ അഫ്ഗാനിസ്ഥാന് ആയിരുന്നു. ഇതുപോലെ സൗദി അറേബ്യ നിലവില് വന്നപ്പോള് സോവിയറ്റ് റഷ്യയാണ് ആ രാജ്യത്തെ ആദ്യം അംഗീകരിച്ചത് എന്നതും ശ്രദ്ധേയമാണ്. കരീം ഹകീമോവിനെ റഷ്യ സൗദി അറേബ്യയിലേക്ക് സ്ഥാനപതിയായി അയക്കുകയും ചെയ്തു. ഉംറ തീര്‍ഥാടനം നിര്‍വഹിച്ച ശേഷമാണ് കരീം സ്ഥാനപതി കാര്യാലയത്തിലെത്തുന്നത്. 1926ല് മക്കയില് ലോക മുസ്ലിം സമ്മേളനം സംഘടിപ്പിക്കുന്നതില് മുഖ്യ പങ്ക് വഹിച്ചതും കരീം ഹകീമോവാണ്. ഈ കോണ്‍ഗ്രസിനെ തുടര്‍ന്നാണ് മുസ്ലിം ലോക സംഘടനയായ ഓര്‍ഗനൈസേഷന് ഓഫ് ഇസ്ലാമിക് കോണ്‍ഫറന്‍സ് (ഒഐസി) പിറന്നത്.\n1941 ജൂലൈ 18ന് റഷ്യയിലെ സെന്‍ട്രല് സ്പിരിച്ച്വല് ബോര്‍ഡിന്റെ ചെയര്‍മാന് മുഫ്തി റസൂലേവ് രണ്ടാം ലോക യുദ്ധ വേളയില് റഷ്യയുടെ വിജയത്തിനായി പള്ളികളില് പ്രാര്‍ഥന നടത്താന് ലോകത്തെ എല്ലാ മുസ്ലിം ജനവിഭാഗങ്ങളോടും ആഹ്വാനം ചെയ്തു. ജര്‍മനിയും റോമും അമേരിക്കന് പക്ഷക്കാരും റഷ്യക്കെതിരെ നിരന്തരം മത വിരോധം പ്രചരിപ്പിച്ച സന്ദര്‍ഭത്തിലായിരുന്നു ഇത്. ഒരുവേള, ചില അറേബ്യന് രാജ്യങ്ങളും സാമ്രാജ്യത്വത്തെ സഹായിക്കാന് ഈ പ്രചാരണം ഏറ്റെടുത്തിരുന്നു. ഇതിനെതിരെ കൂടിയായിരുന്നു മുഫ്തി റസൂലേവ് പ്രസ്താവന പുറപ്പെടുവിച്ചത്. 1941 ഒക്ടോബറില് മധ്യേഷ്യന് മുസ്ലിം നേതാവായ എഷോന് ബാബാഖാനെ ജയിലില് നിന്ന് മോചിപ്പിക്കുകയും അദ്ദേഹത്തിന് സ്റ്റാലിനോടൊപ്പം വിരുന്നുനല്കുകയും ചെയ്തു. മുസ്ലിം പ്രവിശ്യകളിലെ ആത്മീയ ഭരണത്തിന് നേതൃത്വം നല്കിയത് ബാബാ ഖാനായിരുന്നു. സോവിയറ്റ് നേതാവ് ലിയനിദ് ബ്രഷ്നേവ് 26-ാം പാര്‍ടി കോണ്‍ഗ്രസില് ചെയ്ത പ്രസംഗത്തില് കിഴക്കന് രാജ്യങ്ങളിലെ ഇസ്ലാമിക മുന്നേറ്റങ്ങളെ മാതൃകയാക്കി വിമോചന സമരങ്ങളില് ഇസ്ലാമിനെ കൂടി ഉപയോഗപ്പെടുത്തണമെന്ന് പ്രസ്താവിച്ചു. വിപ്ലവത്തിന്റെ അലയൊലി ബോള് ഷെവിക് വിപ്ലവത്തിന്റെ അലയൊലി മുസ്ലിം രാജ്യങ്ങളെ നന്നായി സ്വാധീനിച്ചു.\nറഷ്യയും ചൈനയും കഴിഞ്ഞാല് കമ്യൂണിസ്റ്റ് പാര്‍ടിക്ക് ഏറ്റവും കൂടുതല് സ്വാധീനമുണ്ടായിരുന്നത് ഏറ്റവും കൂടുതല് മുസ്ലിങ്ങളുള്ള ഇന്തോനേഷ്യയിലാണ്. ഇന്തോനേഷ്യന് കമ്യൂണിസ്റ്റ് നേതാവായ ഹസന് റാഇദ്, പാവങ്ങളുടെ ഉന്നതിക്ക് വേണ്ടി പ്രവര്‍ത്തിക്കുന്ന ഇസ്ലാമിനേയും കമ്യൂണിസത്തേയും രണ്ടായി കാണേണ്ടതില്ലെന്ന് പ്രസ്താവിച്ചു. കമ്യൂണിസ്റ്റ് പ്രസ്ഥാനത്തിന്റെ പ്രചാരണത്തിന് വേണ്ടി ഖുര്‍ആന് വചനങ്ങളും പ്രവാചക ജീവിതവും അദ്ദേഹം യഥേഷ്ടം ഉപയോഗിച്ചു. വര്‍ഗരഹിതമായ സമൂഹത്തിലേക്കുള്ള ഒരു ഘട്ടമാണ് സോഷ്യലിസം. ഇതുതന്നെയാണ് തൗഹീദി സമൂഹം. തൗഹീദി സമൂഹം തന്നെയാണ് കമ്യൂണിസ്റ്റ് സമൂഹം. ഇസ്ലാമിനെപ്പാലെത്തന്നെ സത്യത്തിനും നീതിക്കും വേണ്ടിയാണ് കമ്യൂണിസവും നിലകൊള്ളുന്നത്. അതേ സമയം കേപിറ്റലിസമാവട്ടെ, ഇസ്ലാമിന്റെയും കമ്യൂണിസത്തിന്റെയും ശത്രുവാണ്. മുസ്ലിം നേതാവ് ഹാജി മുഹമ്മദ് മിഷ്ബാഷ് പടിഞ്ഞാറന് കൊളോണിയലിസത്തിനെതിരെ ഇസ്ലാമും കമ്യൂണിസവും ഒന്നിച്ച് നീങ്ങണമെന്ന് ശക്തിയായി ആവശ്യപ്പെട്ടു. ഇസ്ലാമിനെ ഇല്ലാതാക്കണമെന്ന് ഏതെങ്കിലും കമ്യൂണിസ്റ്റുകാരന് ആവശ്യപ്പെട്ടാല് അവന് യഥാര്‍ഥ കമ്യൂണിസ്റ്റല്ല. അത് പോലെ കമ്യൂണിസത്തെ എതിര്‍ക്കുന്ന മുസ്ലിം യഥാര്‍ഥ മുസ്ലിമുമല്ല. വിശ്വാസികളെ ദൈവത്തില് നിന്നകറ്റാനുള്ള ചെകുത്താന്റെ ആയുധമാണ് മുതലാളിത്തം. ഭക്ഷണവും ലാഭവും ഏത് വഴിയിലും നേടാമെന്ന് പറയുന്നവര് വഴി പിഴച്ചവരാണ്. ജാവയിലും സുമാത്രയിലും മുസ്ലിം പണ്ഡിതന്മാരായ ഉലമാക്കളാണ് കമ്യൂണിസ്റ്റ് വിപ്ലവം നയിച്ചത്. അവര് പ്രഖ്യാപിച്ചു: ഈ വിപ്ലവം മുതലാളിത്തത്തിനും സാമ്രാജ്യത്വത്തിനും എതിരെയാണ്. മുതലാളിത്തം അത്യാഗ്രഹം വര്‍ധിപ്പിക്കുന്നു. ദൈവത്തില് നിന്നും മനുഷ്യനെ ദൂരത്തേക്ക് കൊണ്ടുപോവുന്നു. സാമ്രാജ്യത്വമാവട്ടെ, മുസ്ലിം ലോകത്തെ ഭീഷണിപ്പെടുത്തിക്കൊണ്ടിരിക്കുന്നു. ഈജിപ്തില് മുസ്ലിം ചിന്തകനും പരിഷ്കര്‍ത്താവുമായ റഷീദ് റിസാ ബോള്‍ഷെവിസത്തിന് അനുകൂലമായി പ്രസ്താവന പുറപ്പെടുവിച്ചു:\nസോഷ്യലിസത്തിന്റെ മറ്റൊരു പേരാണ് ബോള്‍ഷെവിസം. ജനങ്ങളെ അടിമത്തത്തില്‍നിന്ന് മോചിപ്പിക്കാനുള്ള അതിന്റെ ശ്രമങ്ങള് വിജയിക്കാന് വേണ്ടി മുസ്ലിങ്ങള് ആഗ്രഹിക്കണം.&ൃറൂൗീ; ഇന്ത്യയില്‍നിന്ന് അല്ലാമാ ഇഖ്ബാല്, ഹസ്രത് മൊഹാനി തുടങ്ങിയവര് കമ്യൂണിസ്റ്റ് വിപ്ലവത്തെ വാഴ്ത്തിക്കൊണ്ട് കവിതകള് രചിച്ചു. കാള് മാര്‍ക്സ് കീ ആവാസ് എന്ന പേരില് എഴുതിയ കവിതയില് റഷ്യയില് വന്ന മാറ്റങ്ങളെ ഇഖ്ബാല് അഭിനന്ദിച്ചു. മുസ്ലിങ്ങളുടെയും മുസ്ലിം രാജ്യങ്ങളുടെയും ഏറ്റവും വലിയ ശത്രു മുതലാളിത്തവും യൂറോപ്പുമാണെന്ന് അദ്ദേഹം എഴുതി. മധ്യ പൗരസ്ത്യ ദേശങ്ങളില് യൂറോപ്പ് നടത്തുന്ന താണ്ഡവങ്ങളെ ശക്തമായി തന്നെ അപലപിച്ചു. സാമ്രാജ്യങ്ങള് പണിയുന്നത് പാവപ്പെട്ടവന്റെ എല്ലു കൊണ്ടും മാംസം കൊണ്ടുമാണ്. ദര്‍ബേ കലീം എന്ന സമാഹാരത്തിലെ ഇശ്തിറാകിയ്യത്ത് എന്ന കവിതയിലൂടെ റഷ്യയിലെ മാറ്റങ്ങളെ ഇഖ്ബാല് പ്രകീര്‍ത്തിച്ചു. യൂറോപ്യന് സാമ്പത്തിക ചൂഷണത്തെ ആത്മാര്‍ഥമായി പുറത്തു കൊണ്ടുവരികയാണ് മാര്‍ക്സ് ചെയ്തത്. റോമന് കാത്തോലിക് ചര്‍ച്ചിന്റെ ചൂഷണത്തില് നിന്നാണ് മാര്‍ക്സിന് മതത്തോട് വിരോധം തോന്നിയത്. ഈ വിരോധം അധികകാലം നീണ്ടുനില്ക്കില്ല.\nബോള്‍ഷെവിസവും ദൈവവും ചേര്‍ന്നാല് അത് ഇസ്ലാം മതമായി എന്ന് കൂടി ഇഖ്ബാല് ചിന്തിച്ചു. ബോള്‍ഷെവിക് റൂസ് (ബോള്‍ഷെവിക് റഷ്യ) എന്ന പേരിലും അദ്ദേഹം കവിത രചിച്ചു. ശക്തമായ രീതിയിലാണ് ഇഖ്ബാല് തൊഴിലാളി വിപ്ലവത്തെ പ്രോത്സാഹിപ്പിക്കുന്നത്: ഉയരൂ, ഉണരൂ, ആഗോള ദരിദ്ര സമൂഹമേ, പണക്കാരന്റെ കൊത്തളങ്ങള് തകര്‍ക്കുവിന് കൃഷിയിടങ്ങളിലെ ഗോതമ്പു കുലകള് കത്തിച്ചു കളയൂ കാരണം അതില്‍നിന്ന് കര്‍ഷകന് ഒരു തരിപോലും അന്നം ലഭിക്കില്ല&ൃറൂൗീ; മുസ്ലിം ചിന്തകനും കോണ്‍ഗ്രസ് ഖിലാഫത് നേതാവുമായിരുന്ന മൗലാനാ ഹസ്രത് മൊഹാനി റഷ്യയിലെ കമ്യൂണിസ്റ്റ് വിപ്ലവത്തെ വാഴ്ത്തുകയും സ്വാതന്ത്ര്യത്തിന് വേണ്ടി ഇന്ത്യയും കമ്യൂണിസ്റ്റ് മാര്‍ഗം സ്വീകരിക്കണമെന്ന് പ്രസ്താവിക്കുകയും ചെയ്തു: ഗാന്ധീ കീ തരഹ് ക്യോം ഖാതേ ഹെ ഛര്‍ഖാ ലെനിന് കീ തരഹ് ക്യോം ദുന്‍യാ കോ ഹലാ കരേം(എന്തുകൊണ്ട് ഗാന്ധിജിയെപ്പോലെ ചര്‍ക്കയില് നൂല് നൂറ്റും കൊണ്ടിരിക്കുന്നു? എന്തുകൊണ്ട് ലെനിനെപ്പോലെ ലോകത്തെ വിറപ്പിച്ച് കൂടാ?).\n1926ല് കാണ്‍പൂരില് നടന്ന ആദ്യത്തെ ഇന്ത്യന് കമ്യൂണിസ്റ്റ് പാര്‍ടി സമ്മേളനത്തില് ആധ്യക്ഷം വഹിച്ചതും മൗലാനാ ഹസ്രത് തന്നെയായിരുന്നു. കമ്യൂണിസം ഇസ്ലാം മതത്തിനെതിരാണെന്ന് പ്രചരിപ്പിക്കുന്നവരോട് തന്റെ ആധ്യക്ഷ പ്രസംഗത്തില് മൗലാനാ പറഞ്ഞു: &ഹറൂൗീ;ചില മുസ്ലിം നേതാക്കള് കാര്യ കാരണമൊന്നുമില്ലാതെ ഇസ്ലാം കമ്യൂണിസത്തിനെതിരാണെന്ന് മുദ്ര കുത്തുന്നു. പക്ഷേ, വസ്തുത നേരെ വിപരീതമാണ്. ഇസ്ലാം രൂക്ഷമായി മുതലാളിത്തത്തെ എതിര്‍ക്കുന്നു. ഒരു മനുഷ്യനെങ്കിലും പട്ടിണി കിടക്കുന്നുണ്ടെങ്കില് ഒരു പണക്കാരനും ആഡംബരം ആസ്വദിക്കാന് അവകാശമില്ല എന്നതാണ് സക്കാത്ത് നിര്‍ബന്ധമാക്കിയതിന്റെ അടിസ്ഥാന ലക്ഷ്യം. നിര്‍ബന്ധ പ്രാര്‍ഥന കഴിഞ്ഞാല് ഏറ്റവും പ്രാധാന്യം നല്കിയിരിക്കുന്നത് സക്കാത്തിനാണ്. സക്കാത്ത് കൊടുക്കാത്തവര്‍ക്കെതിരെ യുദ്ധം നയിക്കാനാണ് ആദ്യത്തെ ഖലീഫ കല്പിച്ചത്.ഏറ്റവും നല്ലതും അവസാനത്തേതുമായ രാഷ്ട്രീയം കമ്യൂണിസം തന്നെയാണ്. ഒരു പുതിയ കര്‍മ മാര്‍ഗം സ്വീകരിക്കാന് നമ്മളാഗ്രഹിക്കുന്നുവെങ്കില് എന്തുകൊണ്ട് എറ്റവും നല്ല മാര്‍ഗം സ്വീകരിച്ചു കൂടാ? മൗലാനാ ഹസ്രതിന്റെ കവിതയില് നിന്ന്: ഹിദായത് കാ സമാന് തുശന്‍ദ് താ അഹ്ലേ സോവിയറ്റ് നേ ദിഖാ ഹെ സബ് കോ റാഹേ ഖരിയത് ബേ ഖൗഫ് ദീന് ഹോകര് (ലോകം മാര്‍ഗ ദര്‍ശനത്തിന് വേണ്ടി ദാഹിക്കുകയായിരുന്നു. മതത്തെ ഭയക്കാതെ സ്വാതന്ത്ര്യത്തിലേക്കുള്ള പാത സോവിയറ്റ് കാണിച്ചുകൊടുത്തു. ) ദര്‍വേശീ വൊ ഇന്‍ക്വിലാബ് മസ്ലക് ഹേ മെരാ സൂഫീ മുഅ്മിന് ഹൊ ഇശ്തിറാഖീ മുസ്ലിം(ഞാനൊരു ദര്‍വേശിയാണ്. വിപ്ലവകാരിയുമാണ്. ഞാനൊരു മുഅ്മിന് സൂഫിയാണ്. കമ്യൂണിസ്റ്റ് മുസല്‍മാനുമാണ്. )\nബ്രിട്ടീഷുകാരുടെ ബദ്ധ ശത്രുവും അഫ്ഗാന് രാജാവിന്റെ ഉപദേശകനുമായിരുന്ന മുഹമ്മദ് ബറകത്തുല്ല ബോള്‍ഷെവിസവും ഇസ്ലാമിക രാഷ്ട്രീയവും എന്ന പേരില് പേര്‍ഷ്യന് ഭാഷയില് ഒരു ലഘുലേഖ പ്രസിദ്ധീകരിച്ച് മധ്യേഷ്യയിലൊക്കെ വിതരണം ചെയ്തത് ബ്രിട്ടീഷുകാര് കണ്ടെടുത്തു. 1973ല് കേരളത്തില് നിന്ന് റഷ്യയിലെത്തിയ സി എച്ച് മുഹമ്മദ് കോയ സാഹിബിനും റഷ്യയില് മതാനുഷ്ഠാനങ്ങള് അനുവദിച്ചിട്ടുണ്ടെന്ന് സമ്മതിക്കേണ്ടി വന്നു. മുസ്ലിം രാജ്യങ്ങളിലേത് പോലെയില്ലെങ്കിലും അവിടെ മത സ്വാതന്ത്ര്യം അനുവദിച്ചിട്ടുണ്ടെന്നും മതാചാരങ്ങള് നിര്‍വഹിക്കുന്നതിന് ഒരു തടസ്സവുമില്ലെന്നും അദ്ദേഹം എഴുതി. അവിടത്തെ വിവിധ പള്ളികളില് നമസ്കരിച്ചതും ഇമാമുമാര് തന്നെ സ്വീകരിച്ചതും വിശദമായി തന്നെ അദ്ദേഹം എഴുതിയിരിക്കുന്നു.\nഹുസൈന് രണ്ടത്താണി ദേശാഭിമാനി വാരിക


ജില്ലയില് 1451 പേര്‍ക്ക് കൂടി കൊവിഡ് : 1338 പേര്‍ക്ക് സമ്പര്‍ക്കത്തിലൂടെ, പയ്യന്നൂർ,മട്ടന്നൂർ നഗരസഭ, കണ്ണൂർ കോർപ്പറേഷൻ, രോഗികളുടെ എണ്ണം പെരുകുന്നു - കണ്ണൂരാൻ വാർത്ത\nHome കണ്ണൂർ ജില്ലയില് 1451 പേര്‍ക്ക് കൂടി കൊവിഡ് : 1338 പേര്‍ക്ക് സമ്പര്‍ക്കത്തിലൂടെ, പയ്യന്നൂർ,മട്ടന്നൂർ നഗരസഭ, കണ്ണൂർ കോർപ്പറേഷൻ, രോഗികളുടെ എണ്ണം പെരുകുന്നു\nജില്ലയില് 1451 പേര്‍ക്ക് കൂടി കൊവിഡ് : 1338 പേര്‍ക്ക് സമ്പര്‍ക്കത്തിലൂടെ, പയ്യന്നൂർ,മട്ടന്നൂർ നഗരസഭ, കണ്ണൂർ കോർപ്പറേഷൻ, രോഗികളുടെ എണ്ണം പെരുകുന്നു\nകണ്ണൂരാൻ വാർത്ത April 19, 2021 കണ്ണൂർ,\nജില്ലയില് ഞായറാഴ്ച 1451 പേര്‍ക്ക് കൊവിഡ് പോസിറ്റീവായി. സമ്പര്‍ക്കത്തിലൂടെ 1338 പേര്‍ക്കും ഇതര സംസ്ഥാനത്ത് നിന്നെത്തിയ 88 പേര്‍ക്കും വിദേശത്തുനിന്നെത്തിയ 10 പേര്‍ക്കും 15 ആരോഗ്യ പ്രവര്‍ത്തകര്‍ക്കുമാണ് കൊവിഡ് സ്ഥിരീകരിച്ചത്.\nസമ്പര്‍ക്കം മൂലം :\nകണ്ണൂര് കോര്‍പ്പറേഷന് 138\nമട്ടന്നൂര് നഗരസഭ 34\nപയ്യന്നൂര് നഗരസഭ 83\nഎരമം കുറ്റൂര് 30\nകടന്നപ്പള്ളി പാണപ്പുഴ 19\nകാങ്കോല് ആലപ്പടമ്പ 19\nരോഗമുക്തി 421 പേര്‍ക്ക്\nഇതോടെ ജില്ലയില് ഇതുവരെ റിപ്പോര്‍ട്ട് ചെയ്യപ്പെട്ട കൊവിഡ് പോസിറ്റീവ് കേസുകള് 69044 ആയി. ഇവരില് 717 പേര് ഞായറാഴ്ച (ഏപ്രില് 18) രോഗമുക്തി നേടി. അതോടെ ഇതിനകം രോഗം ഭേദമായവരുടെ എണ്ണം 60188 ആയി. 364 പേര് കൊവിഡ് മൂലം മരണപ്പെട്ടു. ബാക്കി 6681 പേര് ചികിത്സയിലാണ്.\nവീടുകളില് ചികിത്സയിലുള്ളത് 6447 പേര്\nജില്ലയില് നിലവിലുള്ള കൊവിഡ് പോസിറ്റീവ് കേസുകളില് 6447 പേര് വീടുകളിലും ബാക്കി 234 പേര് വിവിധ ആശുപത്രികളിലും സിഎഫ്എല്‍ടിസികളിലുമായാണ് ചികിത്സയില് കഴിയുന്നത്.\nനിരീക്ഷണത്തില് 20610 പേര്\nകൊവിഡുമായി ബന്ധപ്പെട്ട് ജില്ലയില് നിലവില് നിരീക്ഷണത്തിലുള്ളത് 20610 പേരാണ്. ഇതില് 20025 പേര് വീടുകളിലും 585 പേര് ആശുപത്രികളിലുമാണ് നിരീക്ഷണത്തില് കഴിയുന്നത്.\nജില്ലയില് നിന്ന് ഇതുവരെ 778686 സാംപിളുകള് പരിശോധനയ്ക്ക് അയച്ചതില് 778247 എണ്ണത്തിന്റെ ഫലം വന്നു. 439 എണ്ണത്തിന്റെ ഫലം ലഭിക്കാനുണ്ട്.


സംസ്ഥാന വിപണിയിൽ കോഴിവില കുതിച്ചുയരുന്നു – Business Life\nസംസ്ഥാന വിപണിയിൽ കോഴിവില കുതിച്ചുയരുന്നു\nപെരുന്നാൾ കാലത്ത് കോഴിവിഭവങ്ങൾ തൊട്ടാൽ പൊളളുന്ന അവസ്ഥയാണ്. സംസ്ഥാനത്തെ വിപണികളിൽ കോഴി ഇറച്ചിയ്ക്ക് വില കുതിക്കുകയാണ്. പൊതു വിപണിയിൽ ഒരു കിലോ കോഴിയിറച്ചിയ്ക്ക് 240 മുതൽ 250 രൂപ വരെയാണ് വില. പെരുന്നാളിന് ഒരു ദിവസം ബാക്കി നിൽക്കെയാണ് കഴിഞ്ഞ ആഴ്ച മുതൽ കോഴിവിലയിൽ മാറ്റങ്ങൾ ഉണ്ടായിരുന്നു. കിലോഗ്രാമിന് 160 രൂപ മുതൽ 162 രൂപ വരെയായിരുന്നു വില.\nകോഴിയുടെ വരവ് കുറഞ്ഞതും, കോഴിത്തീറ്റയുടെ വില കൂടിയതും തിരിച്ചടിയായി. കോവിഡ് ഒന്നാം തരംഗത്തിലും രണ്ടാം തരംഗത്തിലും കേരളത്തിലെ കോഴികർഷകർക്ക് വലിയ നഷ്ടമാണ് ഉണ്ടായത്. മൂന്നാതരംഗം എത്തുമെന്ന പേടി മൂലം ഉൽപ്പാദനം പകുതിയാക്കി കുറച്ചു.\nകുറഞ്ഞ വില മൂലമുളള നഷ്ടം സഹിക്കാനാകതെയാണ് കർഷകർ ഉൽപ്പാദനം കുറച്ചത്. കടബാധ്യത മൂലം ഈ മേഖല വിട്ടു പോയവരുമുണ്ട്. കേരളത്തിലെ കോഴിയിറച്ചി ഉൽപ്പാദനം 50 ശതമാനത്തിലേറെ കുറഞ്ഞിട്ടുണ്ട്. ഇതിനിടെ കോഴിത്തീറ്റ വില ചാക്കിന് 800 രൂപയോളം ഉയർന്നു. 1400 ആയിരുന്ന കോഴിത്തീറ്റയുടെ വില 2200 വരെയെത്തി.\nചോളത്തിന്റെയും സോയാബീനിന്റെയും വില കൂടി. കേരളത്തിലേക്ക് പ്രധാനമായും ഇറച്ചിക്കോഴി കൊണ്ടുവരുന്നത് തമിഴ്‌നാട്, കർണാടക തുടങ്ങിയ സംസ്ഥാനങ്ങളിൽ നിന്നുമാണ്. ഇവിടെയും ലോക്ഡൗണും മറ്റു നിയന്ത്രണങ്ങളും മൂലം ഉൽപ്പാദനം കുറഞ്ഞിട്ടുണ്ട്.ഉൽപ്പാദനം കുറഞ്ഞു നിൽക്കുന്നതിനാൽ ചിക്കൻ വില ഉടൻ താഴേക്ക് പോകാൻ സാധ്യതയില്ലെന്നാണ് വ്യാപാരികൾ പറയുന്നത്. കർണാടകയിലും, തമിഴ്‌നാട്ടിലും വലിയ തോതിലുളള ഉൽപ്പാദനം തുടങ്ങിയിട്ടില്ല.


ട്രെയിനിൽ ലഗേജ് കൊണ്ടുപോകുമ്പോൾ ശ്രദ്ധിക്കേണ്ട കാര്യങ്ങൾ » Newsthen\nഇന്ത്യയിൽ എവിടേക്ക് യാത്ര ചെയ്യാനും ആളുകളുടെ ആദ്യത്തെ ചോയ്സ് ഇന്ത്യൻ റെയിൽവേയാണ് (Indian Railway). കുറഞ്ഞ നിരക്കിൽ യാത്ര ചെയ്യാമെന്നതാണ് അതിന് പ്രധാന കാരണം. ദീർഘദൂര യാത്രയാണെങ്കിലും ബസ്സിലോ (Bus) മറ്റോ പോവുന്ന അത്ര ക്ഷീണമോ ബുദ്ധിമുട്ടുകളോ ട്രെയിൻ (Train) യാത്രയിൽ ഉണ്ടാവില്ല. വിമാനത്തിൽ യാത്ര ചെയ്യുന്നത് എല്ലാവർക്കും താങ്ങാൻ പറ്റുന്ന ചിലവല്ല. ഇന്ത്യയിലെ എല്ലാ സംസ്ഥാനങ്ങളിലെയും അത് പോലെ തന്നെ പ്രധാന നഗരങ്ങളുമായും റെയിൽവെ നെറ്റ‍്‍വർക്ക് ഉണ്ടെന്നതും ട്രെയിൻ യാത്ര തിരഞ്ഞെടുക്കുന്നതിന് മറ്റൊരു കാരണമാണ്. ഇതിനെല്ലാം അപ്പുറത്ത് മറ്റൊരു കാരണം കൂടിയുണ്ട്. എത്ര വേണമെങ്കിലും ലഗേജ് (Luggage) ഒപ്പം കൊണ്ടു പോവാമെന്നതാണ്.\nതീവണ്ടിയിൽ യാത്ര ചെയ്യുന്ന ചിലർ വളരെയധികം സാധനങ്ങൾ കൊണ്ട് പോവുന്നത് നിങ്ങളുടെ ശ്രദ്ധയിൽ പെട്ടിരിക്കും. എന്നാൽ നമുക്ക് തീവണ്ടിയിൽ എത്ര വേണമെങ്കിലും സാധനങ്ങൾ കൊണ്ടു പോവാൻ പറ്റില്ല എന്നാണ് നിയമം .എത്ര ലഗേജ് കൊണ്ടുപോവാമെന്നതുമായി ബന്ധപ്പെട്ട് റെയിൽവേ കൃത്യമായ മാനദണ്ഡങ്ങൾ പ്രഖ്യാപിച്ചിട്ടുണ്ട്. ഒരു പരിധിക്കപ്പുറത്ത് ലഗേജ് ഉണ്ടെങ്കിൽ നിങ്ങൾ അധികതുക നൽകേണ്ടി വരും.\n“പരിധിയിൽ കൂടുതൽ ലഗേജുമായി യാത്ര ചെയ്യുന്നത് നിങ്ങളുടെ തീവണ്ടി യാത്രയുടെ ആസ്വാദ്യത നശിപ്പിക്കാനേ ഉപകരിക്കൂ. തീവണ്ടിയിൽ യാത്ര ചെയ്യുമ്പോൾ അമിതമായി ലഗേജ് കൈവശം വെക്കരുത്. നിങ്ങളുടെ കയ്യിൽ പരിധിക്കപ്പുറത്ത് സാധനങ്ങൾ ഉണ്ടെങ്കിൽ പാർസൽ ഓഫീസിൽ പേയി ലഗേജ് ബുക്ക് ചെയ്യുന്നതാണ് നല്ലത്,” എന്നാണ് റെയിൽവേ ഉത്തരവ്.\nഇന്ത്യൻ റെയിൽവേയുടെ നിയമപ്രകാരം യാത്രക്കാരന് 40 മുതൽ 70 കിലോഗ്രാം വരെ സാധനങ്ങൾ കയ്യിൽ കരുതാവുന്നതാണ്. നിങ്ങൾ ഏത് ക്ലാസിലാണോ യാത്ര ചെയ്യുന്നത് അതിനനുസരിച്ച് ലഗേജിൻെറ പരിധിയിലും വ്യത്യാസമുണ്ടാവും. പരിധിക്കപ്പുറത്ത് ലഗേജ് ഉണ്ടെങ്കിൽ അധിക തുക അടക്കേണ്ടതായി വരും. ഓരോ കോച്ചിനും അനുസരിച്ച് റെയിൽവേ നിരക്ക് പ്രഖ്യാപിച്ചിട്ടുണ്ട്. സ്ലീപ്പർ ക്ലാസിൽ യാത്ര ചെയ്യുന്നവർക്ക് 40 കിലോഗ്രാം വരെ ലഗേജ് കൊണ്ടുപോകാവുന്നതാണ്. എസി കോച്ചിൽ ലഗേജിൻെറ പരിധി 50 കിലോഗ്രാമാണ്. എന്നാൽ ഫസ്റ്റ് ക്ലാസ് എസി കംപാർട്ട്മെൻറിൽ യാത്ര ചെയ്യുന്നവർക്ക് 70 കിലോഗ്രാം വരെ ലഗേജ് കൊണ്ടുപോവാൻ റെയിൽവേ അനുവദിക്കുന്നുണ്ട്.\n⚡കത്തുന്നതും , പൊട്ടുന്നതുമടക്കമുള്ള അപകടകരമായ സാധനങ്ങൾ തീവണ്ടിയിൽ കൊണ്ടുപോവാൻ അനുവദിക്കില്ല.\n⚡സ്റ്റൗ, ഗ്യാസ് സിലിണ്ടർ, പടക്കം, ആസിഡ്, ഓയിൽ, ഗ്രീസ് തുടങ്ങിയവയൊന്നും തീവണ്ടിയാത്രയിൽ അനുവദനീയമല്ല.\nഎന്തെങ്കിലും കാരണവശാൽ തുറക്കുകയോ , പൊട്ടുകയോ ചെയ്താൽ സഹയാത്രികർക്കോ സാധനങ്ങൾക്കോ കേടുപാടുകളോ അപകടങ്ങളോ സംഭവിക്കുമെന്നതിനാലാണ് ഈ സാധനങ്ങൾ ഒഴിവാക്കാൻ റെയിൽവേ ആവശ്യപ്പെട്ടിരിക്കുന്നത്. നിരോധിത സാധനങ്ങളുമായി തീവണ്ടിയിൽ യാത്ര ചെയ്യുന്നത് കുറ്റകരമായ കാര്യമാണ്. ഇതിന് പിടിക്കപ്പെട്ടാൽ യാത്രക്കാരനെതിരെ റെയിൽവേ ആക്ടിലെ സെക്ഷൻ 164 പ്രകാരം കേസെടുക്കാവുന്നതാണ്.


മോദിയല്ലെങ്കില് പിന്നെ ആര്? ഉത്തരം ഇങ്ങനെ: നോട്ട് നിരോധനം മുതല് ജിഎസ്ടി വരെ കേന്ദ്ര നേട്ടങ്ങളോ? | If not Modi, Then who, Answer is here - Malayalam Oneindia\nകഴിഞ്ഞ അഞ്ചു വര്‍ഷത്തിനിടയില് രാജ്യമെമ്പാടുമുള്ള സ്വീകരണ മുറികളിലും തൊഴിലിടങ്ങളിലും ടെലിവിഷന് ചര്‍ച്ചകളിലും പതിവായി ചോദിക്കുന്ന ചോദ്യമാണിത്. 'മോദി അല്ലെങ്കില് പിന്നെ ആരാണ്?' പ്രധാനമന്ത്രിയുടെ ആരാധകര്‍ക്കും ഭക്തര്‍ക്കും 'മോദി അല്ലെങ്കില് പിന്നെ ആരാണ്?' എന്നത് ചോദ്യത്തെക്കാള് ഒരു മറുപടിയാണ്. അദ്ദേഹത്തിന്റെ വാക്കുകള്, പ്രവര്‍ത്തനങ്ങള്, നയങ്ങള് എന്നിവയെക്കുറിച്ച് ചോദ്യം ചെയ്യപ്പെടുമ്പോള് അവരില് പലരും 'പ്രായോഗികമായ ഒരു ബദല് ഇല്ലാതായതായി' ചൂണ്ടിക്കാണിക്കുന്നു.\nപക്ഷേ, മോദിയെ പിന്തുണക്കാത്ത പലരെയും സംബന്ധിച്ച്, ഇതൊരു കുഴക്കുന്ന ചോദ്യം തന്നെയാണ്. കൂടാതെ മറ്റൊരു ബദലിനെ കുറിച്ച് ആലോചിക്കുകയും ചെയ്യുന്നു. അത് രാഹുല് ഗാന്ധിയാണോ മായാവതിയാണോ അല്ലെങ്കില് അഖിലേഷ് യാദവ് ആണോ എന്നതാണ്. സ്വാതന്ത്ര്യത്തിനു ശേഷം ഇന്ത്യക്ക് സംഭവിച്ച ഏറ്റവും വലിയ കാര്യമാണ് മോദിയെന്ന തരത്തിലാണ് ഇപ്പോഴുള്ള പല ചര്‍ച്ചകളും മുന്നോട്ട് പോകുന്നത്. മോദി അല്ലെങ്കില് പിന്നെ ആരാണ് എന്ന ചോദ്യം ഉത്തരങ്ങള് കണ്ടെത്തുന്നതില് നിന്നും എത്ര എളുപ്പമാണ് ജനങ്ങളുടെ ചിന്തയെ വഴിതിരിച്ച് വിടുന്നതെന്ന് ഇത് കാണിച്ചു തരുന്നു.\nnarendra modi bjp india job gst demonetisation rahul gandhi mayawati prime minister nda ബിജെപി ഇന്ത്യ ജോലി തൊഴിലില്ലായ്മ ജിഎസ്ടി നോട്ട് നിരോധനം രാഹുല് ഗാന്ധി അഖിലേഷ് യാദവ് മായാവതി\nIf not Modi, Then who, Answer is here


തുടർച്ചയായി നിങ്ങളുടെ കൈകളിൽ ഇങ്ങനെ അനുഭവപ്പെടാറുണ്ടോ? എങ്കിൽ സൂക്ഷിക്കണം ജോലി എടുക്കാൻ പറ്റാതെ ആവും.\nഇന്ന് ഒട്ടു മിക്ക ആളുകളിലും കണ്ടുവരുന്ന ഒരു ലക്ഷണമാണ് കൈ മരവിപ്പ്. എന്തെങ്കിലും ജോലി ചെയ്യുമ്പോഴും രാത്രി ഉറങ്ങാൻ കിടക്കുമ്പോഴും ആണ് ഇത്തരം മരവിപ്പ് ഉണ്ടാകുന്നത്. മുതിർന്ന ആളുകളിൽ ആണ് കൂടുതലായും ഇത് കണ്ടുവരുന്നത്. പുരുഷന്മാരെ അപേക്ഷിച്ച് സ്ത്രീകളിലാണ് ഇങ്ങനെ സംഭവിക്കുന്നതിൽ മുൻപന്തിയിൽ നിൽക്കുന്നത്. പ്രധാനമായും മരവിപ്പ് അനുഭവപ്പെടുന്നത് കൈപ്പത്തിയിലെ തള്ളവിരൽ , ചൂണ്ടുവിരൽ , നടുവിരൽ എന്നിവയിലാണ്. ചിലപ്പോഴൊക്കെ വേദന, തരിപ്പ് , കടച്ചിൽ എന്നിങ്ങനെ അനുഭവപ്പെടാറുണ്ട്.\nഇങ്ങനെ കണ്ടുവരുന്ന അവസ്ഥയ്ക്കാണ് കാർപൽ ടണൽ സിൻഡ്രോം എന്നുപറയുന്നത്. നമ്മുടെ കൈപ്പത്തിയിലേക്ക് പോകുന്ന ഞരമ്പ് ആയ മീഡിയൻ നെർവ് ചെറിയൊരു ടണൽ പോലുള്ള സ്ഥലത്ത് കൂടിയാണ് കൈപ്പത്തിയിലേക്ക് പോകുന്നത്. ആ ഭാഗത്ത് എന്തെങ്കിലും ആഘാതം സംഭവിക്കുമ്പോൾ വീക്കം അനുഭവപ്പെടുകയും ഈ ടണലിനു ഉൾവിസ്താരം കുറഞ്ഞു ഞരമ്പുകൾക്ക് ഞെരുക്കം സംഭവിക്കുകയും ചെയ്യുന്നു. ഇങ്ങനെ ഉണ്ടാകുമ്പോഴാണ് കൂടുതലായും മരവിപ്പ് ഉണ്ടാകുന്നത്.\nചിലപ്പോഴൊക്കെ ചിലരിൽ ജന്മനാൽ തന്നെ ഈ ടണലിൻറെ ഉൾവിസ്താരം കുറവായിരിക്കും. അങ്ങനെയുള്ളവരിലും ഇത്തരം അവസ്ഥ കണ്ടുവരാറുണ്ട്. കൈകൾക്ക് ഒടിവും ചതവും ഉണ്ടായവരിലും ഇങ്ങനെ കാണപ്പെടാറുണ്ട്. മാത്രമല്ല കൈകൾകൊണ്ട് കൂടുതൽ നേരം ജോലി ചെയ്യുന്നവരിലും അതായത് തയ്യൽ, പാക്കിംഗ്, ക്ലീനിങ്, കീബോർഡ് വായന, ടൈപ്പ് റൈറ്റിംഗ്, എന്നിങ്ങനെ ഉള്ള ജോലി ചെയ്യുന്നവരിലും ആണ് ഇത് കൂടുതലായും കണ്ടുവരുന്നത്.\nഇടയ്ക്കിടയ്ക്ക് കൈകൾക്ക് വിശ്രമം കൊടുക്കുകയും വിരലുകൾ മടക്കി നിവർത്തുകയും പോലുള്ള ചെറിയ വ്യായാമങ്ങൾ ചെയ്തും ഒരു പരിധിവരെ ഇതിനെ തടഞ്ഞു നിർത്താം. ഇത്തരം കാര്യങ്ങളെക്കുറിച്ച് കൂടുതൽ അറിയുവാൻ ഈ വീഡിയോ കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nനിങ്ങളെ അലട്ടുന്ന ഏറ്റവും വലിയ പ്രശ്നം സുഖനിദ്ര കിട്ടാൻ എന്തെല്ലാം ചെയ്യണം\nശരീരം മുന്നേ കൂട്ടി കാണിച്ചുതരുന്ന ഈ ലക്ഷണങ്ങൾ അവഗണിക്കരുത് മലാശയ കാൻസറിനു സാധ്യത


ആഘോഷങ്ങളെ അനുഭവങ്ങളാക്കി "ഗോഡ്സ് ഗ്രേസ് ’ : Deepika.com Business News\nആഘോഷങ്ങളെ അനുഭവങ്ങളാക്കി "ഗോഡ്സ് ഗ്രേസ് ’\n""ഓരോ ആഘോഷങ്ങളും ഓരോ അനുഭവങ്ങളാണ്. ആ അനുഭവം ആഘോഷങ്ങളിൽ പങ്കെടുക്കുന്നവർ ക്കെല്ലാം നൽകുകയാണ് ഞങ്ങളുടെ ലക്ഷ്യം. ""ഗോഡ്സ് ഗ്രേസ് വെഡിംഗ് ആൻഡ് പാർട്ടി പ്ലാനർ എന്ന സംരംഭത്തിന്‍റെ മാനേജിംഗ് പാർട്ണർ ആൻ ട്വിങ്കിളിന്‍റേതാണ് ഈ വാക്കുകൾ.\nതൃശൂർ ജില്ലയിലെ തലോർ എടുത്താൻ വീട്ടിൽ ആൻ ട്വിങ്കിളും ഭർത്താവ് ജോസ് ടോണിയും അഞ്ചു വർഷം മുന്പാണ് ഇത്തരമൊരു സംരംഭത്തിന് തുടക്കം കുറിക്കുന്നത്. എംബിഎ പഠന ശേഷം വോഡഫോണിലും എംഡി ഇന്ത്യയുടെ കേരള മേധാവിയായുമൊക്കെ ജോലി ചെയ്തിരുന്ന ട്വിങ്കിൾ വിവാഹം കഴിഞ്ഞ് ഗർഭിണിയായതോടെ ജോലി രാജിവെച്ചു. യാത്ര ചെയ്യാനുള്ള ബുദ്ധിമുട്ടും ജോലിയുടേതായ സമ്മർദ്ദങ്ങളുമൊക്കെ ഒഴിവാക്കി അമ്മയാകാനുള്ള തയ്യാറെടുപ്പുകളിലായി ശ്രദ്ധ.\nഇതിനിടയിലാണ് ഭർത്താവിന്‍റെ ഒരു ബന്ധുവിന്‍റെ കല്യാണം വരുന്നത്. അവരുടെ ആവശ്യപ്രകാരം ആ കല്യാണം പ്ലാൻ ചെയ്ത് ഗംഭീരമായി നടത്തിക്കൊടുത്തു. അങ്ങനെയാണ് ഇത് നല്ല പരിപാടിയാണല്ലോ, ഈ സംരംഭവുമായി മുന്നോട്ടിറങ്ങിയാലോ എന്ന് ആലോചിക്കുന്നത്. ഭർത്താവും വീട്ടുകാരും പിന്തുണച്ചതോടെ സംരംഭത്തിന് തുടക്കം കുറിച്ചുവെന്ന്'' ട്വിങ്കിൾ പറഞ്ഞു.\nകല്യാണങ്ങൾ, ജന്മദിനങ്ങൾ, ഉദ്ഘാടനങ്ങൾ, ഉത്പന്നങ്ങളുടെ ലോഞ്ചിംഗ് അങ്ങനെ ഏതു തരം ആഘോഷങ്ങളെയും അവിസ്മരണീയ അനുഭവമാക്കാൻ കേരളത്തിൽ എവിടെ വേണമെങ്കിലും ഇന്ന് ഗോഡ്സ് ഗ്രേസിന്‍റെ സേവനം ലഭ്യമാണ്. സംതൃപ്തരായ ഉപഭോക്താക്കളാണ് തങ്ങളുടെ ശക്തിയെന്നാണ് ട്വിങ്കിളിന്‍റെ അഭിപ്രായം. ഗുണമേൻമയ്ക്കാണ് എന്നും എപ്പോഴും മുൻഗണന നൽകുന്നത്. അതു തന്നെയാണ് ഗോഡ്സ് ഗ്രേസിനെ വ്യത്യസ്തമാക്കുന്നതും. പരിപാടികൾ എന്തായാലും അത് ചെറുതോ വലുതോ എന്നു നേക്കാതെ ഏറ്റവും ഭംഗിയായി ചെയ്യുക എന്നതാണ് ഇവരുടെ ലക്ഷ്യം.\nഇന്ന് ഓരോ ആഘോഷങ്ങൾക്കും ഓരോ തീമുണ്ടാകും. അതുകൊണ്ടു തന്നെ ഉപഭോക്താക്കളുടെ ആവശ്യം എന്താണെന്ന് മനസിലാക്കിയതിനുശേഷം മാത്രമാണ് ഇവന്‍റ് പ്ലാൻ ചെയ്യുന്നത്. ഒരു തീം മനസിലാക്കി തീം കളർ തെരഞ്ഞടുക്ക എന്നതാണ് ആദ്യം ചെയ്യുന്നത്. പിന്നീട് അതിനനുസരിച്ചാണ് അനുബന്ധമായ കാര്യങ്ങളെല്ലാം തെരഞ്ഞെടുക്കുന്നത്. ഫോട്ടോ, വീഡിയോ ഇതൊക്കെ നന്നായിരിക്കാൻ ഇത്തരത്തിൽ തീം കളർ ആവശ്യമാണ്'' ട്വിങ്കിൾ അഭിപ്രായപ്പെടുന്നു.\nചടങ്ങ് നടക്കുന്ന സ്ഥലം സന്ദർശിച്ച് എങ്ങനെയായിരിക്കണം സ്റ്റേജ്, അലങ്കാരങ്ങൾ എന്നിവയെല്ലാം നിശ്ചയിക്കും. എല്ലാ ആഘോഷങ്ങൾക്കും എന്തെങ്കിലും ഒരു വ്യത്യസ്തത കൊണ്ടു വരാൻ ഇവർ ശ്രമിക്കുന്നു. വ്യത്യസ്തത തേടുന്നവരാണ് എല്ലാവരും. സ്ഥിരമായി കണ്ടുവരുന്ന പതിവു രീതികളിൽ നിന്നും തങ്ങളുടേത് വ്യത്യസ്തമായിരിക്കണം എന്ന് ഓരോരുത്തർക്കും നിർബന്ധമുണ്ട്. ഉപഭോക്താക്കളുടെ ഈ ആഗ്രഹം പൂർത്തീകരിക്കാൻ എപ്പോഴും ശ്രദ്ധിക്കാറുണ്ട്. എല്ലാത്തിലുമപരി വേണ്ടത് ഉപഭോക്താക്കളുടെ സംതൃപ്തിയാണ്.\nആദ്യമായി ചെയ്യുന്പോൾ എന്താണ് ചെയ്യേണ്ടതെന്ന് ഒരു ഐഡിയയും ഉണ്ടായിരുന്നില്ലെന്ന് ട്വിങ്കിൾ പറയുന്നു. ഇതൊരു പാഷനായി മാറിക്കഴിഞ്ഞപ്പോൾ ഇതിനെക്കുറിച്ചുള്ള അന്വേഷണങ്ങളും പഠനങ്ങളുമാരംഭിച്ചു. ഇവന്‍റ് മാനേജ്മെന്‍റ് കന്പനി നടത്തുന്നവരെ നേരിട്ടു കണ്ടു സംസാരിച്ചു. വ്യത്യസ്തമായ തീമുകൾ, ട്രെൻഡ് എന്നിവ എന്തൊക്കെയാണെന്ന് എപ്പോഴും അന്വേഷിച്ചുകൊണ്ടും പഠിച്ചുകൊണ്ടുമിരുന്നു. ഇപ്പോഴും അങ്ങനെ തന്നെയാണ്. ട്വിങ്കിൾ പറയുന്നു.\nപാർടർഷിപ്പിലാണ് സ്ഥാപനം പ്രവർത്തിക്കുന്നത്. ആൻ ട്വിങ്കിളിനൊപ്പം ഭർത്താവ് ജോസ് ടോണിയാണ് സംരംഭത്തിലെ പങ്കാളി.\nജോസ് ടോണി എംബിഎ ബിരുദധാരിയാണ്. അക്കെ ഫ്ളേവേഴ്സ് ആൻഡ് അരോമാറ്റിക് എന്ന മൾട്ടിനാഷണൽ കന്പനിയിലായിരുന്നു ജോസ് ആദ്യം ജോലി ചെയ്തിരുന്നത്. പിന്നീട് ജെപി എസൻഷ്യൽസ് എന്ന കന്പനിയിൽ മാർക്കറ്റിംഗ് തലവനായി. സംരംഭം വളരെ മികച്ച രീതിയിൽ പ്രവർത്തനമാരംഭിച്ചതോടെ ജോസ് ടോണിയും പൂർണസമയം കന്പനിയോടൊപ്പം പ്രവർത്തിക്കാനാരംഭിച്ചു.


ഒപ്പരം: എസ്. ജോസഫിന്റെ 'ഒരു കുറിപ്പ്'\nഎസ്. ജോസഫിന്റെ 'ഒരു കുറിപ്പ്'\nകേരള കവിത (2011-2012)യിൽ എസ്. ജോസഫ് 'തിരുവള്ളൂരി'നെ കുറിച്ച് ഒരു കുറിപ്പെഴുതിയിരിക്കുന്നു, ആ പുസ്തകത്തെ പറ്റി എഴുതപ്പെട്ടിട്ടുള്ള ആകെയൊരു കുറിപ്പ് അതായതിനാലും ജോസഫ് എന്റെ പ്രിയപ്പെട്ട കവിയായതിനാലും അതിവിടെ പകർത്തുന്നു:\nറഫീക്ക് തിരുവള്ളൂര് - ഒരു കുറിപ്പ്\n90-കൾക്ക് ശേഷം മലയാള കവിതകളിൽ പുതിയൊരു തരംഗമുണ്ടാക്കുകയും മുമ്പെങ്ങും കാണാത്ത ജനുസ്സിൽ പെട്ട കവികളും കവിതകളും അരങ്ങത്തെത്തുകയും ചെയ്തു. കാണപ്പെടാതെ കിടന്ന ദേശങ്ങളും അവിടത്തെ പ്രകൃതിയും മനുഷ്യരും മനുഷ്യരൊടു ബന്ധപ്പെട്ട കാര്യങ്ങളും ഭാഷയും എഴുത്തിൽ ഇടം പിടിച്ചു. കവിതയിലെ ജനാധിപത്യം എന്ന് ഈ പുതിയ പ്രവണതയെ ചില കാവ്യ ചിന്തകർ വിവരിച്ചിട്ടുണ്ട്. ഇന്ന് ആ തരംഗത്തിന്റെ തുടർച്ചകളിൽ പലതും കവിതാ ധൂർത്തായി മാറിയിട്ടുണ്ട്. ഒരാളോ രണ്ടാളോ എഴുതിയ കവിതകൾ എന്ന് ഇക്കാലത്തെ കവിതകളെ പറ്റി പറയാം. എങ്കിലും അങ്ങിങ്ങായി ചില കവികൾ ശ്രദ്ധിക്കപ്പെടുന്നുമുണ്ട്.\nറഫീക്ക് തിരുവള്ളൂര് എന്ന കവി ഉമ്പാച്ചി എന്ന പേരിൽ ബ്ലോഗിൽ ശ്രദ്ധ നേടിയ ഒരു കവിയാണ്. മുമ്പേത്തന്നെ ഈ കവിയെ വലിയൊരു ബ്ലോഗ് വായനക്കാരനല്ലാത്ത ഞാനും ശ്രദ്ധിച്ചിട്ടുണ്ട്. പ്രവാസിയുടെ എഴുത്താകയാൽ ബ്ലോഗിലെഴുതി എന്നത് ഒരു പുതിയ എഴുത്തിടം ആണെങ്കിലും കവിത ബ്ലോഗിലെഴുതിയാലും കല്ലിലെഴുതിയാലും കടലാസിൽ അച്ചടിച്ചാലും കവിതയാണെങ്കിലേ മനസ്സിൽ തൊടുകയുള്ളൂ എന്നത് നാം മറന്നു കൂടാ. പ്രവാസിയുടെ ഗൃഹാതുരമായ ജന്മ നാടും പ്രവാസ ഭൂമിയും ഈ കവിതകളിൽ ദൃശ്യപ്പെടുന്നു. പുതിയ ഒരു നോട്ടസ്ഥാനം കവിക്ക് ഉണ്ട്. അതിനാൽ കക്കൂസ്, സാന്റ് പേപ്പർ, ആദ്യ പകൽ, മാർച്ച്-16, നഗരത്തിലെ മരങ്ങൾ എന്നീ കവിതകളിലെല്ലാം പരമ്പരാഗതമായ നോട്ടസ്ഥാനം മാറുന്നു. മാർച്ച്-16 പോലുള്ള കവിതകൾ പുതിയ ഒരു കാവ്യാനുഭവം നൽകുന്നുണ്ട്. റഫീക്കിന്റെ കവിതകൾ പുതിയ ഒരെഴുത്തായി മാറുന്നത് കവി വേറിട്ട ഒരു നിരീക്ഷണ രീതി സൃഷ്ടിച്ചതു കൊണ്ടാണ്. ഇതു മാത്രമല്ല, രണ്ടാമത്തെ ഒരു മാറ്റം അചേതന വസ്തുക്കൾ കവിതയിൽ സചേതനങ്ങളാകുന്നു എന്നിടത്താണ്.\n"വടകരക്ക് ഇപ്പോൾ ബസുണ്ടോ?\nഗ്രീൻ സ്റ്റാർ പോയോന്ന്\nഅടുത്ത ബസിൽ പോയാലോ എന്ന്\nറഫീക്കിന്റെ കവിതകളിൽ അചേതന വസ്തുക്കൾ സചേതനങ്ങളെ പോലെ പെരുമാറുന്നു. അചേതനങ്ങൾക്ക് ആത്മാവു ലഭിക്കുന്ന ഒരു ചെയ്തിയാണിത്. അത് കവിതയിൽ നിശ്ശബ്ദത സംസാരിച്ചു തുടങ്ങുന്നതു പോലെയാണ്. ഇത് മറ്റു കവികളിലും കാണാവുന്നതാണ്. അതു കൊണ്ട് ആദ്യത്തെ മാറ്റം തന്നെയാണു പ്രധാനപ്പെട്ടത്. വളരെ വേഗം മാറിപ്പോകുന്ന കുറേ കാര്യങ്ങളും മാറാതിരിക്കുന്നതു മൂലം പാർശ്വവൽക്കരിക്കപ്പെടുന്ന കുറേക്കാര്യങ്ങളും ഈ കവിതകളിൽ ഉണ്ട്. വർത്തമാന കാലത്തിന്റെ സങ്കീർണതകളുടെ ഒരു ചിത്രീകരണവുമാണ് അത്തരത്തിൽ ഈ കവിതകൾ..


വാഗണ് കൂട്ടക്കൊല ഒരു മരണവണ്ടിയുടെ ചൂളം വിളി - Shabab Weekly\nവാഗണ് കൂട്ടക്കൊല ഒരു മരണവണ്ടിയുടെ ചൂളം വിളി\nHomeവാഗണ് കൂട്ടക്കൊല ഒരു മരണവണ്ടിയുടെ ചൂളം വിളി\nമലബാര് സമരത്തിലെ ജ്വലിക്കുന്ന ഓര്‍മകളുണര്‍ത്തുന്ന വാഗണ് കൂട്ടക്കുരുതിക്ക് ഒരു നൂറ്റാണ്ട് തികയുകയാണ്. ‘വാഗണ് ട്രാജഡി’ എന്ന് ബ്രിട്ടീഷുകാരനാല് ലഘൂകരിക്കപ്പെട്ട ഈ കിരാതസംഭവം ഇന്ത്യന് സ്വാതന്ത്ര്യസമര ചരിത്രത്തില് അരങ്ങേറിയ ഏറ്റവും നിഷ്ഠൂരമായ അധ്യായങ്ങളിലൊന്നായിരുന്നു. ചരിത്ര ഭൂപടത്തില് നിന്ന് മലബാര് മാപ്പിളയുടെ പേര് മായ്ച്ച് കളയാന് സംഘപരിവാര് അരയും തലയും മുറുക്കി രംഗത്തിറങ്ങുന്നതിനിടയില് തന്നെയാണ് ബ്രിട്ടീഷ് കരാളതയുടെ ആഴവും പരപ്പും തുറന്ന് കാട്ടുന്ന വാഗണ് കൂട്ടക്കൊലയ്ക്കും ഒരു നൂറ്റാണ്ട് തികയുന്നത്. കൊളോണിയല് അധിനിവേശ ശക്തികള് മലബാറിലെ നിരാലംബരും നിസ്സഹായരുമായ ജ നതയോട് കാണിച്ച തുല്യതയില്ലാത്ത അനേകം ക്രൂരതകളില് ഒന്നു മാത്രമായിരുന്നു അത്.\nബ്രിട്ടീഷ് ‘മാര്‍ഷല് ലോ’ നിലനിന്നിരുന്ന മലബാര് പ്രദേശത്താണ് ഈ മരണവണ്ടി ചെന്ന് നിന്നിരുന്നത് എങ്കില് ഈ കൊടുംക്രൂരത പുറത്ത് വരില്ലായിരുന്നു. നൂറുകണക്കിന് കൊളോണിയല് കൂട്ടക്കുരുതികളില് ഒന്ന് മാത്രമായി ഈ വാഗണ് ദുരന്തവും അവശേഷിച്ചേനെ. വണ്ടി ചെന്നു നിന്ന പോത്തനൂര് അന്ന് ‘മാര്‍ഷല് ലോ’ക്ക് പുറത്തായത് കൊണ്ടാണ് ഈ സംഭവം നീറിപ്പുകഞ്ഞത്. തമിഴ്‌നാട്ടിലെ മാധ്യമങ്ങളും ജനങ്ങളും വഴിയാണ് ഈ ദാരുണ വൃത്താന്തം യഥാസമയം പുറത്തുവന്നത്.\nസംഭവം പാശ്ചാത്യ മാധ്യമങ്ങള് കൂടി ഏറ്റെടുത്തതോടെ സ്വാഭാവികമായും വലിയ കോളിളക്കം സൃഷ്ടിച്ചു. നില്‍ക്കകള്ളിയില്ലാതെ പ്രതിരോധത്തിലായ ബ്രിട്ടീഷ് ഭരണകൂടത്തിന് അന്വേഷണം നടത്താതെ പിടിച്ചു നില്‍ക്കാനാവാത്ത അവസ്ഥ വന്നു. വിരോധാഭാസമെന്ന് പറയട്ടെ, സംഭവത്തെക്കുറിച്ച് അന്വേഷിക്കാന് നിയോഗിച്ച കമ്മിറ്റി പോലും ഒരു പ്രഹസനമായിരുന്നു. മലബാറില് സമരം അടിച്ചമര്‍ത്താന് നിയോഗിക്കപ്പെട്ട ക്രൂരനായ ജനറല് കെ ആര് നാപ്പിനെ തന്നെയായിരുന്നു ദുരന്തം അന്വേഷിക്കുന്നതിന്റെ തലപ്പത്തും അവരോധിച്ചത്. അതിന്റെ ഗുണം കൊളോണിയല് ശക്തികള്‍ക്ക് ലഭിക്കുകയും ചെയ്തു.\nറയില്‍വെ ഇന്‍സ്പക്’ര് ആന്‍ഡ്രൂസിന്റെയും റീവിന്റെയും അശ്രദ്ധയില് വന്ന ഒരു സ്വാഭാവിക ദുരന്തം എന്ന് പറഞ്ഞ് രക്ഷപ്പെടുകയാണ് സര്‍ക്കാര് ചെയ്തത്. റീവാവട്ടെ റിപ്പോര്‍ട്ട് പുറത്ത് വരുന്നതിന് മുമ്പ് തന്നെ മരിക്കുകയും ചെയ്തു.\nദുരന്തത്തില് മരണം വരിച്ചവരുടെ കുടുംബങ്ങള്‍ക്ക് പ്രഹസനം പോലെ മുന്നൂറ് രൂപ വീതം നഷ്ടപരിഹാരം നിര്‍ദ്ദേശിച്ചെങ്കിലും അഭിമാനികളായ ഇരകളുടെ കുടുംബങ്ങള് അത് നിരസിക്കുകയാണ് ചെയ്തത്. ബ്രിട്ടീഷ് സര്‍ക്കാര് ഒരു ഇന്ത്യക്കാരന് മുന്നൂറ് രൂപയാണോ വില നിശ്ചയിച്ചിരിക്കുന്നത് എന്നാണ് സ്വദേശമിത്രവും കല്‍ക്കത്തയില് നിന്ന് പ്രസിദ്ധീകരിക്കുന്ന ബസുതി പത്രവും അന്ന് ചോദിച്ചത്. അതേ സമയം ക്രൂരതക്ക് കാരണക്കാരായ ഹിച്ച്‌കോക്കിനും സര്‍ജന്റ് ആന്‍ഡൂസിനും മറ്റും വന് തുക പാരിതോഷികമാണ് ബ്രിട്ടീഷ് ഗവണ്‍മെന്റ് നല്‍കിയത്.\nഇങ്ങനെയൊക്കെയായിട്ടും കൊളോണിയല് ഭരണകൂടം അവരുടെ കുടുംബങ്ങളെ വേട്ടയാടി. ഇരകളുടെ പേരില് എഴുതിച്ചേര്‍ത്തിരുന്ന ഭീമന് പിഴയിലേക്ക് ഈ സംഖ്യ വരവ് വെച്ച് ബാക്കി പണത്തിന് വേണ്ടി അവരുടെ സ്വത്തുവഹകള് വരെ കണ്ടു കെട്ടി.\nവാഗണ് ദുരന്തത്തിന് മുന്‍പ് തന്നെ ആയിരക്കണക്കിന് ആളുകളെ മേല് വിവരിച്ച മട്ടില് കാറ്റും വെളിച്ചവും കയറാത്ത ബോഗികളില് ബല്ലാരിയിലേക്കും സേലത്തേക്കും കോയമ്പത്തൂരിലേക്കും ആടുമാടുകളെ പോലെ കയറ്റി അയക്കുക പതിവായിരുന്നു എന്ന് ഈ അന്വേഷണത്തില് പുറത്തുവന്നു എന്നത് മാത്രമാണ് ആകെയുണ്ടായ നേട്ടം. അത്തരത്തില് കൊണ്ടുപോയ എത്ര പേര് അവിടെ എത്തി എന്നതും എത്ര പേര് ശ്വാസംമുട്ടി പരലോകം പൂകി എന്നതും സ്വാഭാവികമായും ഉത്തരം കിട്ടാത്ത ചോദ്യമായി ഇന്നും അവശേഷിക്കുന്നു. ഇത് സംബന്ധമായി മദ്രാസ് നിയമസഭയില് പല വാഗ്വാദങ്ങളും നടന്നതിന് അന്നത്തെ രേഖകള് സാക്ഷിയാണ്.\nഇത്തരം കാടത്തത്തിന്റെയെല്ലാം പിന്നില് പ്രവര്‍ത്തിച്ചത് അന്നത്തെ മലബാറിലെ പോലീസ് സൂപ്രണ്ടായിരുന്ന ഹിച്ച്‌കോക്കും കലക്റ്റര് തോമസും ആമു പോലീസുമായിരുന്നു. ഇവരാരും പ്രതിപ്പട്ടികയില് വന്നില്ല എന്ന് മാത്രമല്ല കള്ളനെ താക്കോല് ഏല്‍പ്പിച്ച മട്ടില് അന്വേഷണത്തില് ഇടപെട്ടതും ഇവരൊക്കെ തന്നെയായിരുന്നു.\n1924-ലെ തിരൂരങ്ങാടി വെടിവെപ്പിലൂടെ കൂടുതല് കലുഷിതമായ മലബാറില് മാപ്പിള പോരാളികളെ തിരഞ്ഞു പിടിച്ച് വേട്ടയാടുന്നതിന് വേണ്ടി ഗൂര്‍ഖാ പട്ടാളത്തെയടക്കം പത്തോളം വിവിധ റജിമെന്റുകളേയാണ് പോലീസ് മേധാവി ഹിച്ച്‌കോക്കും കൂട്ടരും മലബാറിലേക്ക് വിളിച്ചു വരുത്തി ഒരുക്കി നിര്‍ത്തിയത്. ഇവരെ ഉപയോഗിച്ച് തിരൂരങ്ങാടിയിലും പൂക്കോട്ടൂരും പാണ്ടിക്കാടും കരുവാരക്കുണ്ടും മറ്റും നൂറുകണക്കിന് പോരാളികളെയാണ് ഇവര് നായാടിപ്പിടിച്ചത്. ഈ കുരുതികള്‍ക്ക് പിന്നിലെല്ലാം മുന് സൂചിപ്പിച്ച പോലെ ഹിച്ച്‌കോക്കിന്റെയും കലക്ടര് തോമസ്സിന്റെയും ആമു സൂപ്രണ്ടിന്റെയും കരങ്ങള് തന്നെയായിരുന്നു. അതേ കരാള ഹസ്തങ്ങള് തന്നെയായിരുന്നു വാഗണ് ദുരന്തത്തിന്റെയും പിന്നില് പ്രവര്‍ത്തിച്ചത്.\nതിരൂരങ്ങാടി, പൂക്കോട്ടൂര് സംഭവങ്ങളെ തുടര്‍ന്ന് ബ്രിട്ടീഷ് പട്ടാളം നിസ്സഹായരായ നാട്ടുകാരെ പേപ്പട്ടികളെ പോലെ വേട്ടയാടിയിട്ടും ഇവര്‍ക്ക് മനുഷ്യ രക്തത്തോടുള്ള ആര്‍ത്തി തീര്‍ന്നിരുന്നില്ല. ആലി മുസ്‌ല്യാരുടെ അറസ്റ്റിനെ തുടര്‍ന്ന് രംഗത്തിറങ്ങിയ വാരിയന്‍കുന്നത്ത് കുഞ്ഞഹമ്മദ് ഹാജിയുടെ മലയാളനാട് പരീക്ഷണം കൂടിയായപ്പോള് അടി കൊണ്ട പാമ്പിനെപ്പോലെ ബ്രിട്ടീഷ് ശക്തികള് പൂര്‍വാധികം രോഷത്തോടെ സടകുടഞ്ഞെണീറ്റു. നാലു മാസം മലബാറിന്റെ കടിഞ്ഞാണ് കൈകളില് നിന്ന് നഷ്ടപ്പെട്ട ഹിച്ച്‌കോക്ക്- തോമസ് പ്രഭൃതികള്‍ക്ക് മലബാര് മാപ്പിളമാരോടുള്ള പകയാല് ഭ്രാന്ത് പിടിച്ച അവസ്ഥയായിരുന്നു. കണ്ണില് കണ്ടവരെയെല്ലാം തിരഞ്ഞു പിടിച്ച് കൊടിയ പീഡനങ്ങള് അഴിച്ചുവിട്ടു. ജീവന് രക്ഷിക്കാനായി വീടുവിട്ടോടിയ അവരുടെ കൂരകളില് കയറി സ്ത്രീജനങ്ങളെ ഭേദ്യം ചെയ്തു. കുട്ടികളെ മര്‍ദിച്ചു. കൃഷികള് നശിപ്പിച്ചു. വീടുകള്‍ക്ക് തീയിട്ടു.\nകയ്യില് കിട്ടിയ ജനങ്ങളെ കാലികളെ പോലെ അന്തമാന് അടക്കമുള്ള ജയിലറകളിലേക്ക് തെളിച്ചു കൊണ്ടുപോയി. അത്തരം ഒരു ദൃശ്യത്തിന്റെ ഭീബല്‍സ ചിത്രം ഖിലാഫത്ത് സ്മരണകള് എന്ന പുസ്തകത്തില് മോഴിക്കുന്നത്ത് ബ്രഹ്മദത്തന് നമ്പൂതിരിപ്പാട് വരച്ചിടുന്നുണ്ട്.\n”പട്ടാളം തിരതല്ലി ഞങ്ങളെ തെക്കോട്ട് നിരത്തില് കൂടി ആട്ടി. വഴിക്ക് ഓവുകള്‍ക്ക് പാലമില്ല. മരങ്ങള് അടിക്കടി മുറിച്ച് അങ്ങനെ ഇട്ടിരിക്കുന്നു. ഓട്ടത്തിന് വേഗത മതിയാവാഞ്ഞിട്ട് പട്ടാളക്കാര് ഞങ്ങളുടെ തലക്ക് വടി കൊണ്ടും മുഷ്ടി കൊണ്ടും കൊട്ടിത്തുടങ്ങി. ഓടാനാണെങ്കില് ഞങ്ങള്‍ക്ക് ‘വയം’ ഇല്ല വായുവില്ല. കാരണം കൈകള് പിന്നോട്ട് വലിച്ച് കെട്ടിയിരിക്കുന്നു. പോരെങ്കില് എല്ലാവരേയും ആടുകളെ പോലെ പരസ്പരം കെട്ടിയിരിക്കുന്നു. എന്നിട്ടും ഞങ്ങളുടെ ഓട്ടത്തിന് മുറുക്കക്കുറവില്ല. ഓരോരുത്തരും ഒറ്റക്ക് കുതിച്ചു മണ്ടുന്നതിലും വേഗത്തില് ഞങ്ങള് ജീവന് കയ്യില് പിടിച്ച് മണ്ടുന്നുണ്ട്. നിമിഷം പ്രതി ഓട്ടത്തിന്റെ വേഗത കൂടുന്നു. കുതിരകളുടെ ലാടം തട്ടി കാലിന്റെ മടമ്പില് നിന്നും ചോര പൊട്ടിയൊലിക്കുന്നു. വീര്‍പ്പുമുട്ടി കിതപ്പ് നേര്‍ക്കുന്നു. പട്ടാളക്കാര് ഉന്മേഷത്തോടെ കുതിരകളെ ഓടിക്കുന്നു.” ബ്രിട്ടീഷ് പട്ടാളം സമരക്കാരെ കൊണ്ടുപോയിരുന്നത് ഇമ്മട്ടിലായിരുന്നു.\nകോയമ്പത്തൂരിലേയും ബല്ലാരിയിലേയും കണ്ണൂരിലേയും ജയിലറകള് ഈ ഹതഭാഗ്യരെ കൊണ്ട് നിറഞ്ഞു കവിഞ്ഞു. മലബാറില് നിന്ന് ഇമ്മട്ടില് പിടിച്ചു കൊണ്ടുപോയവരെ തിരൂരിലേയും ഷൊര്‍ണൂരിലേയും മറ്റും റയില്‍വെ സ്റ്റേഷനുകളില് എത്തിച്ച് അവിടെ നിന്ന് ആടുമാടുകളെ കയറ്റുന്ന വാഗണുകളില് ബല്ലാരിയിലേക്കും കോയമ്പത്തൂരിലക്കും കയറ്റി വിടുകയായിരുന്നു പതിവ്.\nഎന്നാല് നവംബര് 19-ന് അത്തരം മൂടിയില്ലാത്ത ബോഗികള് തിരൂര് സ്റ്റേഷനില് ഇല്ലായിരുന്നു. പകരം റെയില്‍വെ ടെലഗ്രാഫ് സാമാനങ്ങള് കൊണ്ടു പോകുന്നതിന് ഉപയോഗിച്ചിരുന്ന മദ്രാസ് സൗത്ത് മറാഠാ കമ്പനിക്കാരുടെ വായുസഞ്ചാരമില്ലാത്ത എം എസ് എം- എല് വി 1711 നമ്പര് ബോഗിയിലാണ് തടവുകാരെ ബെല്ലാരിയിലേക്ക് കൊണ്ടു പോകാന് അധികൃതര് നിര്‍ദ്ദേശിച്ചത്.\nഅതിനകത്ത് കാറ്റ് കടക്കാന് ഒരു സുഷിരം പോലുമില്ലായിരുന്നു. കഷ്ടിച്ച് അന്‍പത് പേര്‍ക്ക് ഞെരുങ്ങി നില്‍ക്കാവുന്ന മൂന്ന് അറകളുള്ള ഒരു ബോഗിയായിരുന്നു അത്. അതിലാണ് നൂറോളം മനുഷ്യ ജന്മങ്ങളെ ചാക്ക് അട്ടിക്കിടുന്ന പോലെ കുത്തിത്തിരുകിയത്. കുടിക്കാന് വെള്ളം പോലും ആര്‍ക്കും നല്‍കിയില്ല. സമരക്കാരില് അധിക പേരും വള്ളുവനാട്ടെ കരുവമ്പലത്തുകാരായിരുന്നു. പുലാമന്തോള് പാലം പൊളിച്ചു എന്ന കുറ്റമായിരുന്നു അവര്‍ക്ക് മേല് ചാര്‍ത്തിയിരുന്നത്. മരണവണ്ടി ഷൊര്‍ണ്ണൂരിലും പാലക്കാട്ടും എത്തിയപ്പോള് ബോഗിയില് നിന്ന് ജീവന് വേണ്ടിയുള്ള നിലവിളി കേട്ടതായി സാക്ഷികളില് പലരും മൊഴി കൊടുത്തിട്ടുണ്ട്. ഈ മരണവണ്ടിയില് നിന്ന് ഭാഗ്യത്തിന്റെ പിന്‍ബലത്തില് മാത്രം രക്ഷപ്പെട്ട മലപ്പുറം കോട്ടപ്പടിയിലുള്ള കൊന്നോല അഹമ്മദ് ഹാജിയുടെ സംഭവ വിവരണം ആരുടേയും കരളലിയിക്കുന്നതാണ്. അറവ് മൃഗങ്ങളെ പോലെ പരസ്പരം കൂട്ടിക്കെട്ടി ഭക്ഷണമോ വെള്ളമോ നല്‍കാതെ ബയണറ്റു കൊണ്ട് കുത്തിയും ലാത്തികൊണ്ടടിച്ചും തിരൂര് സ്റ്റേഷനിലെത്തിച്ച ഞങ്ങളെ ബോഗികളിലേക്ക് തോക്കിന്റെ ചട്ടകൊണ്ട് തള്ളിക്കയറ്റുകയാണ് ചെയ്തത് എന്ന് ഹാജി വിവരണത്തില് പറയുന്നുണ്ട്. രക്ഷപ്പെട്ട രീതിയും അതിലദ്ദേഹം മറയില്ലാതെ അറിയിക്കുന്നുണ്ട്. ഹാജിയുടെ വിവരണം നോക്കുക:\n”ഇരുന്നൂറ് പാദങ്ങള് ഒരുമിച്ചമരാനുള്ള സ്ഥലസൗകര്യം ആ വാഗണിലുണ്ടായിരുന്നില്ല. ഒറ്റക്കാലില് മേല്‍ക്കുമേല് നിലം തൊടാതെ യാത്ര തുടങ്ങി. ദാഹം സഹിക്കവയ്യാതെ തൊണ്ട പൊട്ടുമാറ് ഞങ്ങള് ആര്‍ത്തു കരഞ്ഞു. കൈയ്യെത്തിയവരൊക്കെ വാഗണ് ഭിത്തിയില് ആഞ്ഞടിച്ചു ശബ്ദമുണ്ടാക്കി. വാഗണിനകത്ത് കൂരാക്കൂരിരുട്ട്. വണ്ടി ഏതോ സ്റ്റേഷനില് നില്‍ക്കാന് പോകുന്നതായി തോന്നി. ഷൊര്‍ണൂരായിരുന്നു അത്. ഞങ്ങള് ശേഷിച്ച ശക്തിയെല്ലാം സംഭരിച്ച് നിലവിളിച്ചു. ആരും സഹായത്തിനു വന്നില്ല. അപ്പോഴേക്കും പലരും മേല്‍ക്കുമേല് മലര്‍ന്നുവീഴാന് തുടങ്ങിയിരുന്നു. അറിയാതെ മലമൂത്ര വിസര്‍ജനവും. കൈക്കുമ്പിളില് മൂത്രമൊഴിച്ച് കുടിച്ച് ദാഹം തീര്‍ക്കാന് വിഫലശ്രമം നടത്തി. സഹോദരന്റെ ശരീരത്തില് പൊടിഞ്ഞ വിയര്‍പ്പുകണങ്ങള് നക്കിത്തുവര്‍ത്തി നോക്കി. ദാഹം സഹിക്കുന്നില്ല. ശ്വാസം കിട്ടുന്നില്ല. അന്യോന്യം മാന്തിപ്പറിച്ചും കടിച്ചു വലിച്ചും പൊട്ടിയൊലിച്ച രക്തം നക്കിക്കുടിച്ചു. മരണവെപ്രാളത്തില് സഹോദര മിത്ര ബന്ധം മറന്നു. ശരിയും തെറ്റും വേര്‍തിരിച്ചറിയുന്ന മനസ്സ് നഷ്ടപ്പെട്ടു. ഞാനും യൂസുഫും കാക്കയും ചെന്നു വീണത് അസ്രായീലിന് തല്‍ക്കാലം പിടികിട്ടാത്ത ഓരത്തായിരുന്നു. എങ്ങനെയോ ഇളകിപ്പോയ ഒരു ആണിയുടെ പഴുതുള്ള ഭാഗ്യസ്വര്‍ഗത്തിന്റെ ദ്വാരത്തില് മാറിമാറി മൂക്കുവെച്ച് പ്രാണന് പോകാതെ ഒപ്പിച്ചു. എങ്കിലും കുറേക്കഴിഞ്ഞപ്പോള് ബോധം നഷ്ടമായി.”\nപോത്തന്നൂരിലെത്തി ബോഗി തുറന്നപ്പോഴേക്കും അന്‍പത്തിനാല് ജീവനുകളാണ് പൊലിഞ്ഞത്. ആ ജഡങ്ങള് പോത്തനൂര് സ്റ്റേഷന് അധികാരികള് അതേ വണ്ടിയില് തന്നെ തിരൂരിലേക്ക് തിരിച്ചയച്ചു. സംഭവം മുന്‍കൂട്ടിയറിഞ്ഞ തിരൂര് സ്റ്റേഷന് മാസ്റ്റര് അടക്കമുള്ള ബ്രിട്ടീഷ് അധികാരികള് വണ്ടിയെത്തുമ്പോഴേക്ക് സ്റ്റേഷനില് നിന്ന് തടി തപ്പിയിരുന്നു. ഒടുവില് നാട്ടുകാര് മുന്‍കയ്യെടുത്താണ് ഈ മയ്യിത്തുകള് മറമാടിയത്. അവരില് നാല്‍പ്പത്തിനാലാളുകളെ കോരങ്ങത്ത് പള്ളി ഖബര്‍സ്ഥാനിലും എട്ട് പേരെ കോട്ട് ജുമുഅത്ത് പള്ളി ശ്മശാനത്തിലും ഖബറടക്കി. ബാക്കി അമുസ്‌ലിം രക്തസാക്ഷികളെ മുത്തൂര് പൊതുശ്മശാനത്തിലും സംസ്‌കരിച്ചു.\nമരണാസന്നരായ പതിമൂന്ന് പേര് കോയമ്പത്തൂരിലെ വിവിധ ആശുപത്രികളില് വെച്ചും ചിലര് വഴിമധ്യേയും ജീവന് പൊലിഞ്ഞു. ഈ പതിമൂന്ന് പേരുടെ ഖബറുകള് ഇന്നും പോത്തനൂര് റയില്‍വെ സ്റ്റേഷന് പിറകിലുള്ള ഖബര്‍സ്ഥാനില് ഒരു ദുരന്ത സ്മൃതിയായി കാണാം.\nവാഗണ് ദുരന്തം കേവലം ബ്രിട്ടീഷ് ഭരണകൂടത്തിന്റെ ഒരു നോട്ടപ്പിശക് മാത്രമായിരുന്നില്ല. അതിന് പിന്നില് ആസൂത്രിതമായ ഒരു കൊളോണിയല് അജണ്ടയുണ്ടായിരുന്നു. കാലമെത്ര കഴിഞ്ഞാലും അതിന്റെ സ്മൃതികള് ഒരു നേര്‍ത്ത നൊമ്പരമായി മലബാറിന്റെ ഹൃദയത്തില് അവശേഷിക്കുക തന്നെ ചെയ്യും.\n1- വാഗണ് ട്രാജഡി: കനല്‍വഴിയിലെ കൂട്ടക്കുരുതി: ഡോ ശിവദാസന് പി\n2- ഖിലാഫത്ത് സ്മരണകള്: മോഴിക്കുന്നത്ത് ബ്രഹ്മദത്തന് നമ്പൂതിരിപ്പാട്.\n3- വാഗണ് ട്രാജഡി: അബ്ദു ചെറുവാടി.


ദേവസ്വത്തില് നിന്നും അമ്മയ്ക്ക് ലഭിച്ച ശമ്പളം കൊണ്ടാണ് ഞാന് പഠിച്ചതും വളര്‍ന്നതും; അമ്മയുടെ യാത്രയയപ്പ് ചടങ്ങില് കളക്ടര് ടിവി അനുപമയുടെ വാക്കുകള് ഇങ്ങനെ... - RashtraDeepika\nദേവസ്വത്തില് നിന്നും അമ്മയ്ക്ക് ലഭിച്ച ശമ്പളം കൊണ്ടാണ് ഞാന് പഠിച്ചതും വളര്‍ന്നതും; അമ്മയുടെ യാത്രയയപ്പ് ചടങ്ങില് കളക്ടര് ടിവി അനുപമയുടെ വാക്കുകള് ഇങ്ങനെ…\nSunday June 2, 2019 Support\nദേവസ്വം ബോർഡ് ജീവനക്കാരിയായിരുന്ന അമ്മയുടെ വരുമാനം കൊണ്ടാണ് താൻ പഠിച്ചതും വളർന്നതുമെന്ന് തൃശൂർ കളക്ടർ ടി.വി. അനുപമ. ദേവസ്വം അസി. എക്സി. എഞ്ചിനീയർ പദവിയിൽ നിന്നും വിരമിച്ച അമ്മ ടി.വി. രമണിയുടെ യാത്രയയപ്പ് ചടങ്ങിൽ മുഖ്യാതിഥിയായി എത്തിയ മകൾ ടി.വി. അനുപമ പറഞ്ഞ വാക്കുകളാണിത്.\nസർക്കാർ സ്ഥാപനങ്ങളിലെ ജീവനക്കാർ തമ്മിലില്ലാത്ത ആത്മബന്ധം ദേവസ്വം ജീവനക്കാർക്കിടയിൽ ഉണ്ടെന്നും അത് നിലനിർത്താൻ ശ്രമിക്കണമെന്നും ടി.വി. അനുപമ പറഞ്ഞു. ദേവസ്വം ബോർഡിലെ 12 പേർക്കൊപ്പമാണ് ടി.വി. രമണി വിരമിച്ചത്.\nഅനുപമയ്ക്ക് ഐഎഎസ് ലഭിച്ചപ്പോൾ ദേവസ്വം ബോർഡ് സ്വീകരണം നൽകിയിരുന്നു. ദേവസ്വം കുറൂരമ്മ ഹാളിൽ വച്ചാണ് യാത്രയയ്പ്പ് ചടങ്ങ് നടന്നത്.\nബാലഭാസ്‌കര് മരിച്ച ദിവസം ആശുപത്രിയിലുണ്ടായിരുന്ന പൂന്തോട്ടം ലത മരണവാര്‍ത്തറിഞ്ഞയുടന് സ്ഥലം വിട്ടു; ബലിക്രിയകള്‍ക്കു പോലും ബന്ധുക്കളെ വീട്ടില് പ്രവേശിപ്പിച്ചില്ല; ഗുരുതര ആരോപണങ്ങളുമായി ബന്ധു രംഗത്ത്…\nമദ്യപിച്ചെത്തി പാരീസിലെ ഹോട്ടലിൽവെച്ച് പീഡിപ്പിച്ചു; നെയ്മറിനെതിരേ ലൈംഗീകാരോപവുമായി യുവതി


എനിക്കു സമയമെവിടെ? - Isha Foundation - Official Malayalam Blog\nവിജയമന്ത്രം September 27, 2017\nശങ്കരന്‍പിള്ള ഡോക്ടറെ കാണാന്‍പോയി. ”ഡോക്ടര് രാവിലെ ആറുമണിക്ക് ഉണരണം എന്നുദ്ദേശിച്ച് അലാറം വെച്ചു കിടക്കും പക്ഷെ എട്ടു മണിയാകാതെ ഉണരാന് കഴിയുന്നില്ല. നാളെ രാവിലെ വിദേശത്തേക്കു പോകണം. വിമാനമേറണം”\nഡോക്ടര് ഒരു ഗുളികക്ക് എഴുതിക്കൊടുത്തു. “കിടക്കുന്നതിനുമുന്‍പ് ചൂടുപാലില് ഇത് ഇട്ടു കുടിച്ചാല് മതി. നാളെ ആറുമണിക്ക് കൃത്യമായി നിങ്ങള് ഉണര്‍ന്നിരിക്കും. ഇത് എങ്ങനെയുണ്ട് എന്ന് നാളെ വന്നുപറയണം.”\nഅന്നു രാത്രി കിടക്കാന് നേരത്ത് ശങ്കരന്‍പിള്ള ഡോക്ടര് പറഞ്ഞതുപോലെ ഗുളിക കഴിച്ചു… പെട്ടെന്ന് കുലുക്കി ഉണര്‍ത്തിയപോലെ പിള്ള രാവിലെ ഉണര്‍ന്നു. വേഗം സമയം നോക്കി. കൃത്യം ആറുമണി. ഉടനെ ഡോക്ടറുടെ അടുത്തെത്തി. “താങ്കള് തന്ന മരുന്ന് ഫലപ്രദമായി. കൃത്യം ആറുമണിക്കുതന്നെ ഞാനുണര്‍ന്നു. പക്ഷെ ഒരു കാര്യം. ഇന്നലെ ഉണരേണ്ട ഞാന് ഇന്നാണ് ഉണര്‍ന്നത്.”\n“ഞങ്ങളുടെ കമ്പനിയില് ജോലിചെയ്യുന്ന എല്ലാവര്‍ക്കും മൂന്നുമാസത്തിലൊരിക്കല് രണ്ടാഴ്ചത്തെ ലീവ് നല്‍കി വിശ്രമിക്കാന് അയയ്ക്കും.” അയാള് പറഞ്ഞു.\n‘ജോലിക്കാരോട് ഇത്ര താല്പര്യമോ.”\n“അതൊന്നുമല്ല. ആരൊക്കെ ഇല്ലാതിരുന്നാല് സ്ഥാപനത്തിന്‍റെ പ്രവര്‍ത്തനത്തിനു കോട്ടം വരികയില്ല എന്നറിയാനാണ്.”\nവേലയെന്ന വലയ്ക്കുള്ളില് അകപ്പെട്ട്, ആനന്ദിക്കണം എന്ന ആഗ്രഹം വിസ്മരിച്ചു കഴിയുന്ന നിങ്ങള്‍ക്ക് ഈ ചോദ്യം കേള്‍ക്കുമ്പോള് “ഇതിനൊക്കെ പാഴാക്കാന് സമയമെവിടെ” എന്നായിരിക്കും തോന്നുക. വെറുതെ ശ്വാസമെടുത്തും, പുറന്തള്ളിയും കഴിയാനാണോ നിങ്ങള് വന്നത്? ശരീരത്തില് ജീവന് നിലനിറുത്താന് മാത്രമേ ശ്വാസോച്ഛ്വാസം കൊണ്ടാവൂ.\nPrevious articleനിങ്ങളെക്കുറിച്ച് മറ്റുള്ളവർ എന്ത് വിചാരിക്കുന്നു എന്നതിനെക്കുറിച്ച് ഉത്കണ്ഠപ്പെടരുത്\nNext articleഎങ്ങനെ സന്തുഷ്ടരാകാം?\nതന്‍റെതന്നെ ഉള്ളിലെ സൃഷ്ടിയുടെ ഉറവിടവുമായി ബന്ധമുണ്ടെങ്കില് മാത്രമേ മനുഷ്യന് അത്യത്ഭുതകരമായ രീതിയില് അവന്‍റെ ജീവിതം നയിക്കുവാന് കഴിയുകയുള്ളു. ഒരു വ്യക്തിയുടെ ഭൗതികമായ സൃഷ്ടിയുമായി ഉറ്റബന്ധമുള്ള അംശം അയാളുടെ ശരീരം തന്നെയാകുന്നു. അയാളുടെ ബോധത്തിലെ…


അനില് കുംബ്ലെ ഇന്ത്യന് ടീമിന്റെ സെലക്ടറാകണം; തനിക്ക് ചാനല് പരിപാടിയുണ്ടെന്നും സെവാഗ് : Virender Sehwag bats for Anil Kumble to become future national selector\nനാല് ബോളര്‍മാരെ കളിപ്പിക്കുകയാണെങ്കില് രോഹിത്തിനെ ടെസ്റ്റ് ടീമിലുള്‍പ്പെടുത്താമെന്നും സെവാഗ്\nUpdated: August 21, 2019 6:10:56 pm\nഇന്ത്യന് ക്രിക്കറ്റ് ടീമിന്റെ മുഖ്യ സെലക്ടറായി അനില് കുംബ്ലെ വരണമെന്ന് ആഗ്രഹിക്കുന്നതായി മുന് ഇന്ത്യന് താരം വിരേന്ദര് സെവാഗ്. താരങ്ങള്‍ക്ക് ആത്മവിശ്വാസം നല്‍കുന്ന സമീപനമാണ് കുംബ്ലെയെ സെലക്ടര് ആയി കാണാനുള്ള സെവാഗിന്റെ ആഗ്രഹത്തിന് പിന്നില്.\n”കുംബ്ലെ ക്യാപ്റ്റനായപ്പോള് എന്റെ അടുത്ത് വന്ന് നിന്റെ ഇഷ്ടത്തിന് കളിച്ചോളൂ, രണ്ട് പരമ്പര വരെ പുറത്താക്കില്ലെന്ന് പറഞ്ഞു. ആ ആത്മവിശ്വാസമാണ് അദ്ദേഹം തരുന്നത്. മുഖ്യ സെലക്ടര് പദവിക്ക് ഏറ്റവും യോഗ്യന് കുംബ്ലെയായിരിക്കും. സച്ചിന്, ഗാംഗുലി, രാഹുല് തുടങ്ങിയവരോട് സഹതാരമെന്ന നിലയിലും യുവ താരങ്ങളോട് കോച്ച് എന്ന നിലയിലും ബന്ധപ്പെട്ടിട്ടുള്ളയാളുമാണ് കുംബ്ലെ” സെവാഗ് പറഞ്ഞു.\nRead More: ആമിറിനെ പോലെ ശ്രീയും തിരികെ വരുമോ? പാക്കിസ്ഥാനില് എന്തും നടക്കുമെന്ന് സെവാഗ്\n2016-17 കാലഘട്ടത്തില് ഇന്ത്യയുടെ പരിശീലകനായിരുന്നു കുംബ്ലെ. ചാമ്പ്യന്‍സ് ട്രോഫിയുടെ ഫൈനലില് പാക്കിസ്ഥാനോട് പരാജയപ്പെട്ടതിന് പിന്നാലെയാണ് കുംബ്ലെ സ്ഥാനത്തു നിന്നും രാജിവയ്ക്കുന്നത്. നായകന് വിരാട് കോഹ്‌ലിയുമായുള്ള അഭിപ്രായ ഭിന്നതയായിരുന്നു കുംബ്ലെയുടെ രാജിയിലേക്ക് നയിച്ചത്.\nഅതേസമയം, താന് ഇന്ത്യന് ടീമിന്റെ സെലക്ടറാകാന് ആഗ്രഹിക്കുന്നില്ലെന്നും സെവാഗ് വ്യക്തമാക്കി. നിലവില് എഴുത്ത്, കമന്ററി തുടങ്ങി നിരവധി ജോലികള് താന് ചെയ്യുന്നുണ്ടെന്നും സെലക്ടര് ആയാല് അതൊന്നും നടക്കില്ലെന്നും സെവാഗ് പറഞ്ഞു. കൂടാതെ വിന്‍ഡീസ് പര്യടനത്തില് ഇന്ത്യയുടെ ടെസ്റ്റ് ടീമില് രോഹിത് ശര്‍മ്മയെ ഉള്‍പ്പെടുത്തുന്നതിലും സെവാഗ് അഭിപ്രായം പറഞ്ഞു.\nനാല് ബോളര്‍മാരെ കളിപ്പിക്കുകയാണെങ്കില് രോഹിത്തിനെ ടീമിലുള്‍പ്പെടുത്താമെന്നും അല്ലെങ്കില് അജിങ്ക്യ രഹാനെയെ ടീമിലെടുക്കുന്നതാകും നല്ലതെന്നുമായിരുന്നു സെവാഗിന്റെ അഭിപ്രായം.\nAnil KumbleIndian Cricket TeamVirender Sehwag\nWeb Title: Virender sehwag bats for anil kumble to become future national selector


തോപ്പില് തൊമ്മി തോമസ് (83) ഡാളസ്സില് നിര്യാതനായി – കേരള ടൈംസ്\nHome / ചരമം / തോപ്പില് തൊമ്മി തോമസ് (83) ഡാളസ്സില് നിര്യാതനായി\nതോപ്പില് തൊമ്മി തോമസ് (83) ഡാളസ്സില് നിര്യാതനായി\nമസ്‌കിറ്റ് (ഡാളസ്സ്): കോട്ടയം കളത്തില് പടി തോപ്പില് കുടുംബാംഗമായ തൊമ്മി തോമസ് (83) മസ്‌കിറ്റില് (ഡാളസ്സ്) നിര്യാതനായി. ചെങ്ങന്നൂര് കുഴുവല്ലൂര് കീരിക്കാട്ട് കുടുംബാംഗമായ അന്നമ്മ തോമസാണ് പരേതന്റെ ഭാര്യ. മക്കള്- ലെനി തോമസ് (ഡാളസ്സ്), ലീന ജേക്കബ് (ഡാളസ്സ്), ബീന തോമസ് (ഓസ്റ്റിന്). മരുമക്കള്- ഡോ സുധ തോമസ്, ആന്‍ഡ്രു. പൊതു ദര്‍ശനം: ജൂലായ് 21 വെള്ളി വൈകിട്ട്6മുതല് 8.30 വരെ. സ്ഥലം: അഗപ്പെ ചര്‍ച്ച്, നോര്‍ത്ത് ബെല്‍റ്റ് ലൈന്, സണ്ണിവെയ്ല്. സംസ്‌ക്കാര ശുശ്രൂഷ: ജൂലായ് 22 ശനി രാവിലെ 10 മുതല് 12 വരെ. സ്ഥലം അഗപ്പെ ചര്‍ച്ച്, നോര്‍ത്ത് ബെല്‍റ്റ് ലൈന്, സണ്ണിവെയ്ല്. തുടര്‍ന്ന് സണ്ണിവെയ്ല് ന്യൂഹോപ് ഫ്യൂണറല് ഹോമില് മൃതദേഹം സംസ്‌ക്കരിക്കും. കൂടുതല് വിവരങ്ങള്‍ക്ക്: ലെനി തോമസ്- 214 934 8178\nമസ്‌കിറ്റ് (ഡാളസ്സ്): കോട്ടയം കളത്തില് പടി തോപ്പില് കുടുംബാംഗമായ തൊമ്മി തോമസ് (83) മസ്‌കിറ്റില് (ഡാളസ്സ്) നിര്യാതനായി. ചെങ്ങന്നൂര് കുഴുവല്ലൂര് കീരിക്കാട്ട് കുടുംബാംഗമായ അന്നമ്മ തോമസാണ് പരേതന്റെ ഭാര്യ.\nമക്കള്- ലെനി തോമസ് (ഡാളസ്സ്), ലീന ജേക്കബ് (ഡാളസ്സ്), ബീന തോമസ് (ഓസ്റ്റിന്).\nമരുമക്കള്- ഡോ സുധ തോമസ്, ആന്‍ഡ്രു.\nപൊതു ദര്‍ശനം: ജൂലായ് 21 വെള്ളി വൈകിട്ട്6മുതല് 8.30 വരെ.\nസ്ഥലം: അഗപ്പെ ചര്‍ച്ച്, നോര്‍ത്ത് ബെല്‍റ്റ് ലൈന്, സണ്ണിവെയ്ല്.\nസംസ്‌ക്കാര ശുശ്രൂഷ: ജൂലായ് 22 ശനി രാവിലെ 10 മുതല് 12 വരെ.\nസ്ഥലം അഗപ്പെ ചര്‍ച്ച്, നോര്‍ത്ത് ബെല്‍റ്റ് ലൈന്, സണ്ണിവെയ്ല്.\nതുടര്‍ന്ന് സണ്ണിവെയ്ല് ന്യൂഹോപ് ഫ്യൂണറല് ഹോമില് മൃതദേഹം സംസ്‌ക്കരിക്കും.\nകൂടുതല് വിവരങ്ങള്‍ക്ക്: ലെനി തോമസ്- 214 934 8178\nPrevious അകക്കണ്ണിന്റെ കരുത്തിൽ ഞാൻ വരുന്നു അമേരിക്കയിലേക്ക് …..നിങ്ങളുടെ കുഞ്ഞുഅനുജത്തി വൈയ്ക്കം വിജയലക്ഷ്മി ആദ്യമായി അമേരിക്കയിൽ\nNext ഡാളസ്സ് കേരള അസ്സോസിയേഷന് എഡുക്കേഷന് കാഷ് അവാര്‍ഡിന് അപേക്ഷകള് ക്ഷണിക്കുന്നു


2020 ല് യൂട്യൂബില് നിന്നും ഏറ്റവും കൂടുതല് പണം ഉണ്ടാക്കിയത് ഒന്‍പതു വയസുകാരന് | Ryan Kaji The Highest Paid YouTuber Star Of 2020\nNew York, First Published Dec 20, 2020, 10:30 AM IST\nഫോർബ്സ് പുറത്തുവിട്ട ‘ഹയസ്റ്റ് പെയ്ഡ് യുട്യൂബ് സ്റ്റാർസ് 2020 പട്ടികയിൽ ഒന്നാം സ്ഥാനത്താണ് അമേരിക്കയിൽ നിന്നുള്ള ഈ കുട്ടി.\nന്യൂയോര്‍ക്ക്: യൂട്യൂബില് നിന്നും 2020 ല് നിന്നും ഏറ്റവും കൂടുതല് വരുമാനം ഉണ്ടാക്കിയത് വെറും ഒന്‍പതുവയസുകാരന്. ‘റയാൻസ് ടോയ്സ് റിവ്യൂ’ എന്ന യുട്യൂബ് ചാനലിലൂടെ പ്രശസ്തനായ റയാനാണ് തന്‍റെ വീഡിയോ വ്യൂവിലൂടെ 29.5 ദശലക്ഷം അമേരിക്കന് ഡോളര് അതായത് ഏകദേശം 217.14 കോടി രൂപ ഈ വര്‍ഷം വാങ്ങിയത്.\nഫോർബ്സ് പുറത്തുവിട്ട ‘ഹയസ്റ്റ് പെയ്ഡ് യുട്യൂബ് സ്റ്റാർസ് 2020 പട്ടികയിൽ ഒന്നാം സ്ഥാനത്താണ് അമേരിക്കയിൽ നിന്നുള്ള ഈ കുട്ടി. 2020 ൽ റയാന്റെ ചാനൽ വ്യൂസ് 1220 കോടിയാണ്. സബ്സ്ക്രൈബേഴ്സ് 4.17 കോടിയും. പുതുതായി ഇറങ്ങുന്ന കളിപ്പാട്ടങ്ങളും മറ്റും പരിചയപ്പെടുത്തുന്ന ചാനലാണ് ഇത്.\nകളിപ്പാട്ടങ്ങളുടെ ‘അൺബോക്സിങ്ങാണ്' മെയിന് ഇനം. ഒരോ കളിപ്പാട്ടത്തിന്‍റെ എല്ലാ പ്രത്യേകതകളും ഗുണവും ദോഷവും എല്ലാം കുട്ടികള്‍ക്ക് മനസിലാകുന്ന ഭാഷയില് റയാന് പറഞ്ഞു തരുന്നു. ഒട്ടേറെ പ്രേക്ഷകരുള്ള ചാനലിലെ വിഡിയോകളിൽ റയാന്റെ ഇരട്ടസഹോദരിമാരും രക്ഷിതാക്കളും ചില വീഡിയോകളില് ഭാഗമാകാറുണ്ട്.\n2015 ൽ റയാന്റെ മാതാപിതാക്കൾ ആരംഭിച്ച ‘റയൻസ് വേൾഡ്’ എന്ന ചാനലിന് നാലു വയസ്സ് മാത്രമേ ഉള്ളൂവെങ്കിലും ഇതിനകം 41.7 ദശലക്ഷം വരിക്കാരുണ്ട്.\nLast Updated Dec 20, 2020, 10:33 AM IST\nHighest Paid YouTuber Star Of 2020


Thu Oct 28 2021 16:27:05 GMT+0530 (India Standard Time)\nYou Searched For "alappuzha "\nറൂബിക്‌സ് ക്യൂബില് വിസ്മയം തീര്‍ത്ത് അദൈ്വത്\n1 Sep 2021 2:12 PM GMT\nലോകമേ തറവാട് കലാ പ്രദര്‍ശന വേദിയില് 400 ക്യൂബ് ഉപയോഗിച്ചാണ് കലാ പ്രദര്‍ശനത്തിന്റെ ലോഗോ നിര്‍മിച്ചത്.കാക്കനാട് ഭവന്‍സ് ആദര്‍ശ് വിദ്യാലയത്തിലെ പത്താം ക്ലാസ് വിദ്യാര്‍ഥിയാണ് അദൈ്വത്\nആലപ്പുഴ ജില്ലയില് ഇന്ന് 1833 പേര്‍ക്ക് കൊവിഡ് ; ടിപിആര് 18.26 %\n31 Aug 2021 12:46 PM GMT\nജില്ലയില് ഇന്ന് 1049 പേര്‍ക്ക് രോഗമുക്തി.1786 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 46 പേരുടെ സമ്പര്‍ക്ക ഉറവിടം വ്യക്തമല്ല. ആരോഗ്യ പ്രവര്‍ത്തകരില് ഒരാള്‍ക്ക കൂടി ഇന്ന് സമ്പര്‍ക്കത്തിലൂടെ രോഗം സ്ഥിരീകരിച്ചിട്ടുണ്ട്\nഎറണാകുളം ജില്ലയില് ഇന്ന് 2315 പേര്‍ക്ക് കൊവിഡ് ; ടെസ്റ്റ് പോസിറ്റിവിറ്റി നിരക്ക് 14.43 %\n30 Aug 2021 1:20 PM GMT\n2268 പേര്‍ക്കും രോഗം സമ്പര്‍ക്കത്തിലൂടെയാണ് പിടിപെട്ടത്.34 പേരുടെ രോഗത്തിന്റെ ഉറവിടം വ്യക്തമല്ല.ഐ എന് എച്ച് എസ് ലെ രണ്ടു പേര്‍ക്കും മൂന്ന് ആരോഗ്യപ്രവര്‍ത്തകര്‍ക്ക് കൂടി ഇന്ന് സമ്പര്‍ക്കത്തിലൂടെ രോഗം സ്ഥിരീകരിച്ചു\nആലപ്പുഴ ജില്ലയില് ഇന്ന് 1486 പേര്‍ക്ക് കൊവിഡ്; ടിപിആര് 15.73 %\n30 Aug 2021 12:35 PM GMT\nഇന്ന് 1445 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 37 പേരുടെ സമ്പര്‍ക്ക ഉറവിടം വ്യക്തമല്ല. നാല് ആരോഗ്യ പ്രവര്‍ത്തകര്‍ക്ക് കൂടി ഇന്ന് സമ്പര്‍ക്കത്തിലൂടെ രോഗം സ്ഥിരീകരിച്ചിട്ടുണ്ട്\nആലപ്പുഴ ജില്ലയില് ഇന്ന് 1,498 പേര്‍ക്ക് കൊവിഡ്; ടെസ്റ്റ് പോസിറ്റിവിറ്റി 17.89 ശതമാനം\n29 Aug 2021 2:16 PM GMT\nആലപ്പുഴ: ജില്ലയില് ഞായറാഴ്ച 1,498 പേര്‍ക്ക് കൊവിഡ് സ്ഥിരീകരിച്ചു. 1,674 പേര് രോഗമുക്തരായി. 17.89 ശതമാനമാണ് ടെസ്റ്റ് പോസിറ്റിവിറ്റി നിരക്ക്. 1462 പേര്...\nകായല്‍പ്പരപ്പിലൂടെ കുട്ടനാടന് രുചി ആസ്വദിച്ച് യാത്ര; 'വേഗ' സര്‍വ്വീസ് പുനരാരംഭിച്ചു\n28 Aug 2021 1:44 AM GMT\nആലപ്പുഴ: ജല ഗതാഗത വകുപ്പിന്റെ 'വേഗ 2' ബോട്ട് സര്‍വ്വീസ് പുനരാരംഭിച്ചു. കൊവിഡ് കാരണം നിര്‍ത്തിവച്ചിരുന്ന വേഗ2ആലപ്പുഴ കുമരകം ടൂറിസ്റ്റ് സര്‍വീസ് ആണ് ...\n25 Aug 2021 12:41 PM GMT


I am more than happy to sit at home if Nazriya decides to run the show: Fahadh Faasil\nI Am More Than Happy To Sit At Home If Nazriya Decides To Run The Show Fahadh Faasil\n"അവര്‍ക്ക് ജോലി ചെയ്യാന് തോന്നുമ്പോള് അവര് ചെയ്യും. എനിക്ക് തോന്നുമ്പോള് ഞാനും ചെയ്യും. അത്തരത്തിലാണ് ഞങ്ങള് ജീവിതം പ്ലാന് ചെയ്യാറുള്ളത്"\nനാലു വര്‍ഷങ്ങള്‍ക്കു ശേഷം നസ്രിയ നസീം സിനിമയിലേക്കു തിരിച്ചു വരുന്നു എന്ന വാര്‍ത്തയറിഞ്ഞ് സന്തോഷത്തിലാണ് പ്രേക്ഷകര്. എന്നാല് പ്രേക്ഷകരെക്കാള്, മറ്റാരെക്കാള് സന്തോഷിക്കുന്ന മറ്റൊരാളുണ്ട്. നടനും നസ്രിയയുടെ നല്ലപാതിയുമായ ഫഹദ് ഫാസില്. തന്റെ സന്തോഷം നേരത്തെ ഫഹദ് ഫെയ്‌സ്ബുക്ക് വഴി അറിയിച്ചതാണ്.\nനസ്രിയ അഭിനയിക്കാന് പോകാന് തയ്യാറാണെങ്കില് വീട്ടിലിരിക്കാന് താന് ഒരുക്കമാണെന്ന് ടൈംസ് ഓഫ് ഇന്ത്യയ്‌ക്കു നല്‍കിയ അഭിമുഖത്തില് ഫഹദ് വ്യക്തമാക്കി.\n‘വ്യക്തിപരമായി അങ്ങേയറ്റം സന്തോഷത്തിലാണ് ഞാന്. തന്റെ ജോലി വൃത്തിയായി ചെയ്യാനറിയാവുന്ന ഒരാള് തിരിച്ചുവരുന്നു എന്നത് വളരെ സന്തോഷമുള്ള കാര്യമാണ്. എനിക്ക് ഒരു കുടുംബം ഉണ്ടാക്കി തരാനാണ് നസ്രിയ ഇത്രയും നാള് വീട്ടിലിരുന്നത്. ഞാന് എപ്പോഴും പറയാറുണ്ട്, നസ്രിയ സിനിമയില് സജീവമാകുകയാണെങ്കില് എനിക്ക് വീട്ടില് ഇരിക്കാന് സന്തോഷമേ ഉള്ളൂ എന്ന്. അവര്‍ക്ക് ജോലി ചെയ്യാന് തോന്നുമ്പോള് അവര് ചെയ്യും. എനിക്ക് തോന്നുമ്പോള് ഞാനും ചെയ്യും. അത്തരത്തിലാണ് ഞങ്ങള് ജീവിതം പ്ലാന് ചെയ്യാറുള്ളത്. പിന്നെ ഒരു കാര്യം ഞങ്ങള് ഉറപ്പാക്കിയിട്ടുണ്ട്, രണ്ടുപേര്‍ക്കും പരസ്‌പരം ഒന്നിച്ചു ചെലവഴിക്കാനും യാത്ര ചെയ്യാനുമുള്ള സമയം കണ്ടെത്തും. മറ്റൊന്നും മുന്‍കൂട്ടി തീരുമാനിച്ചിട്ടില്ല. എല്ലാം അതിന്റെ രീതിയില് നടക്കും,’ ഫഹദ് പറഞ്ഞു.\nRead More: നാലു വർഷങ്ങൾ അവൾ വേണ്ടെന്നുവച്ചത് എനിക്കൊരു നല്ല കുടുംബം നൽകാനാണ്: ഫഹദ് ഫാസിൽ\nബാംഗ്ലൂർ ഡേയ്സ് എന്ന ചിത്രത്തിനു ശേഷം അഞ്ജലി മേനോൻ സംവിധാനം ചെയ്യുന്ന കൂടെയിലൂടെയാണ് നസ്രിയ തന്റെ തിരിച്ചുവരവ് നടത്തുന്നത്. ബാംഗ്ലൂർ ഡേയ്സ് ആയിരുന്നു വിവാഹത്തിനു മുമ്പ് നസ്രിയ അവസാനമായി അഭിനയിച്ച ചിത്രം. കൂടെയിലെ നസ്രിയ അഭിനയിച്ച പാട്ടും ഇതിനോടകം പ്രേക്ഷകർ ഏറ്റെടുത്തു കഴിഞ്ഞു. പൃഥ്വിരാജ്, നസ്രിയ നസീം, പാര്‍വ്വതി എന്നിവരാണ് ചിത്രത്തിലെ കേന്ദ്രകഥാപാത്രങ്ങളെ അവതരിപ്പിക്കുന്നത്. ചിത്രം ജൂലൈ ആറിന് തിയേറ്ററുകളില് എത്തും. ഊട്ടിയിലായിരുന്നു സിനിമയുടെ ചിത്രീകരണം. പൃഥ്വിരാജ് അവതരിപ്പിക്കുന്ന നായക കഥാപാത്രത്തെ ചുറ്റിപ്പറ്റിയാകും സിനിമയുടെ പോക്ക് എന്നാണ് അറിയുന്നത്. സഹോദരനായും, കാമുകനായും രണ്ട് വ്യത്യസ്‌ത ജീവിതഘട്ടങ്ങളിലാണ് പൃഥ്വി പ്രേക്ഷകര്‍ക്ക് മുന്നില് എത്തുന്നത്. കാമുകിയായി പാര്‍വ്വതിയും അനുജത്തിയായി നസ്രിയയും വേഷമിടുന്നു. ഇവരെ കൂടാതെ റോഷന് മാത്യു, സിദ്ധാര്‍ത്ഥ് മേനോന്, മാല പാര്‍വ്വതി, അതുല് കുല്‍ക്കര്‍ണ്ണി തുടങ്ങിയവരും ചിത്രത്തിലുണ്ട്.\nകൂടെയുടെ ഫസ്റ്റ് ലുക്ക് പോസ്റ്റർ ഷെയർ ചെയ്തുകൊണ്ട് ഫഹദ് എഴുതിയ വാക്കുകൾക്ക് സോഷ്യൽ മീഡിയയിൽ അഭിനന്ദന പ്രവാഹമായിരുന്നു.\n”ഒരു സിനിമയുടെ ഫസ്റ്റ് ലുക്ക് പോസ്റ്റർ ഷെയർ ചെയ്യുന്നതിന് ഇത്രയധികം ആവേശം ഇതിനു മുൻപ് എന്റെ ജീവിതത്തിൽ ഉണ്ടായിട്ടില്ല. മികച്ച അഭിനേതാക്കളും സാങ്കേതിക വിദഗ്‌ധരും ഒത്തുചേരുന്ന മികച്ച സിനിമ എന്നതിനെക്കാളുപരി ഞാൻ കാണാൻ ഇഷ്‌ടപ്പെടുന്ന ഒരാളെ നാലു വർഷത്തിനുശേഷം സ്ക്രീനിൽ കാണാൻ പോകുന്നുവെന്നതിന്റെ ആവേശവും ഉണ്ട്. ജീവിതത്തിലെ നാലു സുവർണ വർഷങ്ങൾ അവൾ ത്യജിച്ചത് എനിക്കൊരു നല്ല കുടുംബം നൽകാനാണ്. ഞാൻ നിന്നെ സ്‌നേഹിക്കുന്നു നസ്രിയ. അഞ്ജലിക്കും രാജുവിനും പാറുവിനും പിന്നെ എന്റെ നസ്രിയയ്ക്കും എല്ലാവിധ ആശംസകളും”, ഇതായിരുന്നു ഫഹദ് ഫെയ്സ്ബുക്കിൽ കുറിച്ചത്.\nഅമല് നീരദിന്റെ വരത്തന്, അന്‍വര് റഷീദിന്റെ ട്രാന്‍സ്, വിജയ് സേതുപതിക്കും സമാന്തയ്‌ക്കുമൊപ്പമുള്ള തമിഴ് ചിത്രം സൂപ്പര് ഡിലക്‌സ്, നവാഗത സംവിധായകനൊപ്പമുള്ള ആണെങ്കിലും അല്ലെങ്കിലും, സത്യന് അന്തിക്കാടിനോടൊപ്പമുള്ള പുതിയ ചിത്രം എന്നിവയുടെ തിരക്കിലാണ് ഫഹദ് ഇപ്പോള്.\nവൈലോപ്പിള്ളി ശ്രീധരമേനോന്‍റെ ഭാര്യ ഭാനുമതിയമ്മ അന്തരിച്ചു\nമത്സ്യത്തിന് ‘മരണ രുചി’: പിടികൂടുന്ന മത്സ്യങ്ങള് സംസ്‌കരിക്കില്ല, തിരിച്ചയക്കുമെന്ന് ആരോഗ്യമന്ത്രി\nഅന്നും ഇന്നും മമ്മൂക്കയ്ക്ക് ഒപ്പം; വൈറലായി സെൽഫി\n‘സൂപ്പർ ഡീലക്സ്’ ട്രെയിലറിൽ വിജയ് സേതുപതി കഥ പറഞ്ഞ് ഞെട്ടിച്ചതിങ്ങനെ; ഡബ്ബിംഗ് വീഡിയോ


നടുവേദന വലിയ പ്രശ്നമാണോ; എന്നാല് ഇക്കാര്യങ്ങൾ ഉടന് തന്നെ ശ്രദ്ധിക്കുക...!! - FUTURELINE\nപലർക്കും നടുവേദന വലിയ പ്രശ്നമാണ്. കമ്പ്യൂട്ടറിന്റെ മുന്നിലിരുന്ന് ജോലി ചെയ്യുന്നവർക്കാണ് നടുവേദന കൂടുതലുമുണ്ടാകുന്നത്. നടുവേദന മാറാൻ കഴിക്കാത്ത മരുന്നുണ്ടാകില്ല. സ്വന്തമായി ചില കാര്യങ്ങൾ ശ്രദ്ധിച്ചാൽ നടുവേദന മാറ്റാനാകും. പ്രധാനമായി വ്യായാമക്കുറവാണ് നടുവേദനയ്ക്ക് ഒരു പ്രധാന കാരണം. ശരീരം അനങ്ങാതിരുന്നാല് നടുവേദനയ്ക്ക് സാധ്യത കൂടുതലാണ്.\nദിവസേന അരമണിക്കൂറെങ്കിലും നടക്കുന്നത് നടുവേദന മാറാൻ സഹായിക്കും. നമ്മുടെ കിടപ്പിന്റെ പ്രത്യേകത ചിലപ്പോള് നടുവേദന വരാൻ സാധ്യതയുണ്ട്. കിടക്കുമ്പോള് ഉറപ്പുള്ളതും നിരപ്പായതുമായ തലങ്ങളില് കിടന്നുറങ്ങുക. തലയിണ ഉപയോഗിക്കാതിരിക്കുന്നതാണ് ഉത്തമം. മെത്ത കൂടുതല് മൃദുവാകാത്തത് വേണം ഉപയോഗിക്കാൻ. കിടക്ക നട്ടെല്ലിന്റെ സ്വാഭാവികമായ വളവുകളെ ബലപ്പെടുത്തുന്നതായിരിക്കണം.\nഇരുന്ന് ജോലി ചെയ്യുന്നവര് ഒരു മണിക്കൂറെങ്കിലും ഇടവിട്ട് നീണ്ടു നിവരുകയും ചെറുതായി നടക്കുകയും ചെയ്യുക. കിടന്നിട്ട് എഴുന്നേല്‍ക്കുമ്പോള് ഒരു വശം തിരിഞ്ഞ് എഴുന്നേല്‍ക്കാന് ശ്രദ്ധിക്കണം. ഭാരമെടുക്കുമ്പോള് രണ്ടു മുട്ടും മടക്കി നടുവ് കുനിയാതെ ഭാരം ശരീരത്തോട് പരമാവധി ചേര്‍ത്ത് പിടിച്ച് എടുക്കുന്നതാണ് നല്ലത്. ഓഫീസില് ജോലിക്കിടയിലും കംപ്യൂട്ടറിന്റെ മുന്നിലിരിക്കുമ്പോഴും പരമാവധി നിവര്‍ന്നിരിക്കുക.\nകംപ്യൂട്ടറിന്റെ മോനിട്ടര്, മുന്നിലിരിക്കുന്ന ആളിന്റെ കണ്ണിന്റെ ലവലിന് മുകളിലായിരിക്കണം. ഇത് കഴുത്തും നടുവും നിവര്‍ന്നിരിക്കാന് സഹായിക്കും. വാഹനം ഓടിക്കുമ്പോള് നിവര്‍ന്നിരുന്ന് ഓടിക്കണം. ഇല്ലെങ്കിൽ നടുവേദന കൂടാൻ സാധ്യതയുണ്ട്. ഹീല് കുറഞ്ഞ ഷൂസുകളും ചെരിപ്പുകളും ധരിക്കാൻ ശ്രമിക്കുക.\nPrevious: ആ ഡയലോഗ് അന്ന് എഴുതുമ്പോള് കൈയടി മാത്രമായിരുന്നു മനസ്സില്; പക്ഷെ ഇന്ന് ഖേദിക്കുന്നു; രഞ്ജി പണിക്കര്..!!\nNext: ഫേസ്ബുക്ക് കാമുകനെ രാത്രി വീട്ടില് വിളിച്ചുവരുത്തി രതി വൈകൃതത്തിന് ഇരയാക്കിയ ശേഷം ആത്മഹത്യ ചെയ്തു: ഡോക്ടര് സിനിയുടെ മാനസിക രോഗത്തെ കുറിച്ചു പറയുന്നത് ഇങ്ങനെ…\nഇന്ത്യന് ഡ്രസ്സിംഗ് റൂമിലെ ആരാധകര് അറിയാത്ത5രഹസ്യങ്ങള്…..\nബംഗാളിൽ തൃണമൂൽ അക്രമം അഴിച്ച് വിടുന്നു; ബിജെപി പ്രവർത്തകൻ കൊല്ലപ്പെട്ടു..!!\n20 കാമുകിമാര്‍ക്കുവേണ്ടി കള്ളനായ നര്‍ത്തകന്…. അവസാനം സംഭവിച്ചത്….


ജന്മനക്ഷത്രങ്ങള്, സൗഭാഗ്യതാരകങ്ങള് - Astrology Articles | Astrology News\nജ്യോതിഷശാസ്ത്രമനുസരിച്ച് ഓരോ ജന്മവും ഓരോ നക്ഷത്രങ്ങളാല് ബന്ധിതമാണ്. ജനനം മുതല് മരണം വരെയുള്ള ഗതിവിഗതികള്, ജീവിതത്തിന്റെ ഉയര്‍ച്ചതാഴ്ചകള് എന്നിവയെല്ലാം നിര്‍ണയിക്കുന്നതിലും നിയന്ത്രിക്കുന്നതിലും ജ്യോതിഷത്തിന് അഭേദ്യമായ ബന്ധമുണ്ടെന്ന് പൗരാണിക കാലം മുതലേ വിശ്വസിച്ചുപോരുന്നുണ്ട്. 27 നക്ഷത്രങ്ങള്‍ക്കാണ് ജ്യോതിഷം പ്രാധാന്യം കല്പിച്ചിരിക്കുന്നത്. ഈ നക്ഷത്രസമൂഹങ്ങളുടെ സ്ഥിതിയും സ്ഥാനവുമെല്ലാം ആധാരമാക്കിയാണ് ജ്യോതിഷശാസ്ത്രത്തെ ജീവിതവുമായി ബന്ധപ്പെടുത്തിയിരിക്കുന്നത്. 27 നക്ഷത്രങ്ങള്, അവയുടെ സവിശേഷതകള്, സ്വഭാവഗുണങ്ങള് ഓരോന്നും വ്യത്യസ്തമായി പരിചയപ്പെടാം.\nഅശ്വതി നക്ഷത്രക്കാര് സൗഭാഗ്യസാമര്‍ത്ഥ്യശാലികള്\nസൗഭാഗ്യം, സാമര്‍ത്ഥ്യം, സൗന്ദര്യം എന്നിവയാണ് ഈ നക്ഷത്രത്തില് ജനിച്ച ഭൂരിഭാഗം പേരുടെയും സവിശേഷതകള്. പരിതസ്ഥിതിക്ക് അനുസരിച്ച് പ്രതികരിക്കാന് സ്വതസിദ്ധമായ പ്രത്യേക കഴിവ് ഉണ്ടായിരിക്കും. വസ്തുവകകളോട് അതിയായ താത്പര്യവും ധാരാളിത്തവും കാണപ്പെടും. 30 വയസുവരെ ജീവിതത്തില് നിരവധി കഷ്ടനഷ്ടങ്ങള്‍ക്ക് സാധ്യതയുണ്ടാകും. അതിനുശേഷം 55 വയസുവരെ അതീവ ഭാഗ്യഗുണം അനുഭവിക്കാന് ഇടയുള്ളവരാണ്.\nSee also സമ്പൂര്‍ണവാരഫലം; ഫെബ്രുവരി6മുതല് 12 വരെ- കാണിപ്പയ്യൂര്\nസര്‍ക്കാര്‍ജോലി ലഭിക്കാന് ഭാഗ്യമുള്ള ഇക്കൂട്ടര് ലോഹസംബന്ധമായ പ്രവര്‍ത്തനങ്ങളിലും വിജയംനേടും. യുക്തിചിന്തകളില് ഉറച്ചുനില്ക്കും. ഏകാഗ്രതയ്ക്കും സ്‌നേഹിതര്‍ക്കും കുറവനുഭവപ്പെടും. പെട്ടെന്ന് ദേഷ്യംവരുന്ന സ്വഭാവക്കാരായതിനാല് ബന്ധുമിത്രാദികള് പോലും അകലം പാലിച്ചേക്കാം. പ്രേമകാര്യങ്ങളില് എടുത്തുചാട്ടക്കാരായിരിക്കും. വൈവാഹിക ബന്ധങ്ങളില് പിണക്കം, അപശ്രുതി എന്നിവ കാണുമെങ്കിലും വേര്‍പിരിയല് സാധ്യത വിരളമാണ്. സംതൃപ്തി കുറയുമെങ്കിലും ദാമ്പത്യജീവിതത്തില് ഐശ്വര്യക്കുറവുണ്ടാകില്ല.\nഈ നക്ഷത്രത്തിലുള്ള സ്ത്രീകള് സൗഭാഗ്യവതികളും സുന്ദരികളും അലങ്കാരആഢംബരപ്രിയരുമായിരിക്കും. മറ്റുള്ളവരുടെ ഉപദേശം സ്വീകരിക്കാന് താത്പര്യപ്പെടില്ല. സ്വന്തം ഇഷ്ടപ്രകാരം ജീവിതം നയിക്കാനായിരിക്കും ഇഷ്ടം. ശിരോരോഗം, നേത്രരോഗം, തലചുറ്റല് എന്നിവ എളുപ്പത്തില് ബാധിച്ചേക്കാം. കാര്‍ത്തിക, മകയിരം, പുണര്‍തം, ചിത്തിര, അനിഴം, തൃക്കേട്ട നാളുകാരുമായുള്ള കൂട്ടുകെട്ടുകളും വേഴ്ചകളും ഉപേക്ഷിക്കണം. വിദ്യാരംഭം, ഔഷധസേവ, പുണ്യകര്‍മങ്ങള്, യന്ത്രം പ്രവര്‍ത്തിപ്പിക്കല്, വിത്തുവിത, വാഴനടല് എന്നിവയ്ക്ക് ഈ നക്ഷത്രം ഉത്തമമാണ്.\nSee also വിശ്വസിച്ചേ മതിയാകൂ!; ശ്രീകൃഷ്ണന് ഇപ്പോഴും ഇവിടെ എത്തുന്നുണ്ട്, തെളിവുകള് പറയുന്നതിങ്ങനെ\nജ്യോതിര്‍മണ്ഡലത്തില് മൂന്നു നക്ഷത്രങ്ങള് കൂടിചേര്‍ന്ന് കുതിരമുഖം പോലെ കാണപ്പെടുന്നതാണ് അശ്വതി നക്ഷത്രം.\nദേവതഅശ്വതിദേവതകള്, ഗണംദൈവം, യോനിപുരുഷന്, ഭൂതംഭൂമി, മൃഗംകുതിര, പക്ഷിപുള്ള്, വൃക്ഷംകാഞ്ഞിരം.


ശബരിമലയില് സ്വകാര്യ വാഹനങ്ങള്‍ക്ക് പമ്പ വരെ പോകാന് അനുമതി Sabarimala Pamba Vehicles High Court\nSabarimala Pamba Vehicles High Court\nവാഹനങ്ങൾ പമ്പ വരെ അനുവദിക്കുന്നതിൽ എതിർപ്പില്ലെന്ന് സർക്കാരും ഹെെക്കോടതിയെ അറിയിച്ചു\nJuly 15, 2019 05:32:10 pm\nകൊച്ചി: ശബരിമലയിൽ മാസപൂജ കാലത്തും വിശേഷാൽ പൂജയ്ക്കും സ്വകാര്യ വാഹനങ്ങൾക്ക് പമ്പ വരെ പോകാൻ ഹൈക്കോടതിയുടെ അനുമതി. പമ്പയിൽ പാർക്കിങ് പാടില്ല. തീർത്ഥാടകരെ പമ്പയിൽ ഇറക്കി വാഹനങ്ങൾ മടങ്ങണം. ദർശനത്തിനു ശേഷം വാഹനങ്ങൾ തിരികെ വിളിച്ച് തീർഥാടകർക്ക് മടങ്ങാം.\nതീർഥാടകരുടെ ദുരിതം കണക്കിലെടുത്ത് സ്വകാര്യ വാഹനങ്ങൾ പമ്പ വരെ അനുവദിക്കണമെന്ന അഡ്വക്കേറ്റ് കമ്മീഷന്റെ റിപ്പോർട്ട് പരിഗണിച്ചാണ് കോടതിയുടെ ഉത്തരവ്. വാഹനങ്ങൾ പമ്പ വരെ അനുവദിക്കുന്നതിൽ എതിർപ്പില്ലെന്ന് സർക്കാരും ഹൈക്കോടതിയെ അറിയിച്ചു.\nRead Also: ശബരിമലയിലെ സാഹചര്യം മാറി, വിവാദം അവസാനിച്ചു: നിയമനിര്‍മ്മാണം വേണ്ടെന്ന് പി.എസ് ശ്രീധരന്‍പിളള\nനട തുറക്കുന്ന ദിവസം ഉച്ചയ്ക്ക് 12 മുതൽ തീർഥാടകരെ പമ്പയിലേക്ക് വിടണം. മാസപൂജ കാലത്ത് കുറഞ്ഞത് ഇരുപതിനായിരം തീർഥാടകർ എത്തുമെന്ന് ദേവസ്വം ബോർഡ് അറിയിച്ചു. തിരക്ക് കണക്കിലെടുത്ത് പൊലീസിന് ഉചിതമായ നിയന്ത്രണം ഏർപ്പെടുത്താമെന്നും ഡിവിഷൻ ബഞ്ച് വ്യക്തമാക്കി.\nമാസപൂജയ്ക്ക് നട തുറക്കുന്ന നാളെ മുതൽ കോടതി ഉത്തരവ് നിലവിൽ വരും. നിലവിൽ നിലയ്ക്കൽ വരെ മാത്രമേ സ്വകാര്യ വാഹനങ്ങൾക്ക് അനുമതിയുള്ളൂ.\nശബരിമല ദര്‍ശനത്തിനെത്തിയ 12 വയസുകാരിയെ പൊലീസ് തടഞ്ഞു


മൂന്ന് ഈത്തപ്പഴം കഴിച്ചാല് ഈ അപകടം ഒഴിവാക്കാം | Eat3DatesaDay and Prevent These Dangerous Conditions - Malayalam BoldSky\n» മൂന്ന് ഈത്തപ്പഴം കഴിച്ചാല് ഈ അപകടം ഒഴിവാക്കാം\nമൂന്ന് ഈത്തപ്പഴം കഴിച്ചാല് ഈ അപകടം ഒഴിവാക്കാം\nPublished: Friday, June 3, 2016, 14:15 [IST]\nനമ്മുടെ അനാരോഗ്യത്തിന്റെ പ്രധാന കാരണം നമ്മുടെ തന്നെ അശ്രദ്ധയാണ്. എന്നാല് ഇത്തരം അശ്രദ്ധകള് പിന്നീട് വളരെ വലിയ പ്രശ്‌നത്തിലേക്കാണ് നമ്മളെ കൊണ്ട് ചെന്നെത്തിക്കുന്നത് എന്നതാണ് സത്യം.\nശരീരത്തിനാവശ്യമായ പ്രോട്ടീന് വിറ്റാമിന് എന്നിവയൊന്നും ലഭിയ്ക്കാത്തതാണ് പല ആരോഗ്യ പ്രശ്‌നങ്ങളുടേയും തുടക്കം. ഉപ്പും കുരുമുളകും നാരങ്ങയും ചേര്‍ന്നാല്......\nപോഷകങ്ങളും വിറ്റാമിനുകളും എല്ലാം ധാരാളം അടങ്ങിയിട്ടുള്ളതാണ് ഈന്തപ്പഴം. ദിവസവും മൂന്ന് ഈന്തപ്പഴം കഴിച്ചാല് നമ്മുടെ ശരീരത്തിന് സംഭവിയ്ക്കുന്ന മാറ്റങ്ങള് ഉണ്ട്. അവ എന്തൊക്കെയെന്ന് നോക്കാം.\nഎന്നും രാവിലെ തന്നെ വെറും വയറ്റില് മൂന്ന് ഈന്തപ്പഴം കഴിച്ചാല് അത് ദഹനത്തെ എളുപ്പത്തിലാക്കുന്നു. മാത്രമല്ല ദഹനസംബന്ധമായ എല്ലാ പ്രശ്‌നങ്ങള്‍ക്കും പരിഹാരവും നല്‍കുന്നു. മാത്രമല്ല ആമാശയ ക്യാന്‍സര്, കുടല് ക്യാന്‍സര് എന്നിവയെ പ്രതിരോധിയ്ക്കുകയും ചെയ്യുന്നു.\nമൂലക്കുരുവിനെ പ്രതിരോധിയ്ക്കുന്നതിനും ഈന്തപ്പഴം സഹായിക്കുന്നു. എന്നാല് കഴിയ്ക്കുന്നതിനേക്കാള് കഴിയ്ക്കുന്ന അളവിനാണ് പ്രാധാന്യം നല്‍കേണ്ടത്.\nനല്ലൊരു വേദന സംഹാരിയാണ് ഈന്തപ്പഴം. എന്നും ഭക്ഷണം കഴിച്ച് കഴിഞ്ഞ് ഈന്തപ്പഴം കഴിയ്ക്കുന്നത് പല തരത്തിലുള്ള വേദനകളെ ഇല്ലാതാക്കുന്നു. മഗ്നീഷ്യത്തിന്റെ കുറവ് ശരീരത്തില് നികത്തുന്നത് ഈന്തപ്പഴമാണ്.\nഅല്‍ഷിമേഴ്‌സ് സാധ്യത കുറയ്ക്കുന്നതിനും ഈന്തപ്പഴത്തിന് കഴിയുന്നു. മൂന്ന് ഈന്തപ്പഴം വെള്ളത്തിലിട്ട് അടുത്ത ദിവസം രാവിലെ കഴിയ്ക്കുന്നത് നല്ലതാണ്.\nഹൃദയാരോഗ്യം വര്‍ദ്ധിപ്പിക്കുന്നതിനും ഈന്തപ്പഴത്തിന് സാധിയ്ക്കുന്നു. ശരീരത്തിലെ കൊഴുപ്പ് കുറച്ച് ഹൃദയാഘാതം പോലുള്ള പ്രശ്‌നങ്ങളെ ഈ മൂന്ന് ഈന്തപ്പഴം പ്രതിരോധിയ്ക്കുന്നു.\nഗര്‍ഭിണികളുടെ ആരോഗ്യം വര്‍ദ്ധിപ്പിക്കുന്നതിനും ഈന്തപ്പഴം കഴിയ്ക്കുന്നത് നല്ലതാണ്. സ്വാഭാവിക പ്രസവത്തിന് ഈന്തപ്പഴം കഴിയ്ക്കുന്നത് നല്ലതാണ്.\nഅമിത വണ്ണത്തിനെ കുറയ്ക്കുന്നതിനും ഈന്തപ്പഴത്തിന് കഴിയുന്നു. 69 ശതമാനം സ്ത്രീകളിലും പ്രസവത്തിനു ശേഷം അമിതവണ്ണം എന്ന പ്രശ്‌നം ഉണ്ടാവാറുണ്ട്. എ്ന്നാല് കൃത്യമായി എന്നും രാവിലെ മൂന്ന് ഈന്തപ്പഴം കഴിച്ചാല് ഈ പ്രശ്‌നത്തെ ഇല്ലാതാക്കാം.\nപക്ഷാഘാതമെന്ന വില്ലനെ പ്രതിരോധിയ്ക്കാനും ഈന്തപ്പഴത്തിലൂടെ സാധിയ്ക്കും. പക്ഷാഘാത സാധ്യത പകുതിയിലേറെ കുറയ്ക്കാന് ഇതിന് കഴിയും.\nരക്തസമ്മര്‍ദ്ദം കുറയ്ക്കാനും ഈന്തപ്പഴം സഹായിക്കുന്നു. നിയന്ത്രണ വിധയമല്ലാത്ത രക്തസമ്മര്‍ദ്ദം അനുഭവിയ്ക്കുന്നവര് എന്നും അത്താഴത്തിന് ശേഷം മൂന്ന് ഈന്തപ്പഴം കഴിയ്ക്കുന്നത് രക്തസമ്മര്‍ദ്ദത്തെ നിലയ്ക്ക് നിര്‍ത്തുന്നു.\nഈന്തപ്പഴം ജ്യൂസ് രാവിലെ വെറുംവയറ്റില്\nഗര്‍ഭിണികള് കിടക്കും മുമ്പ് ഈന്തപ്പഴം കഴിക്കണം\nRead more about: dates health disease രോഗം ആരോഗ്യം\nEat3DatesaDay and Prevent These Dangerous Conditions\nStory first published: Friday, June 3, 2016, 14:15 [IST]\nJun 3, 2016 ലെ വാര്‍ത്തകള്